ދުޢާ 26 | Esfiya - Dhivehi Vaahaka Site\nއެއިރު ދާނިޔަލްއެކޭ އެއްފަދައިން އޭނާގެ ވައަތް ފަރާތުގައި ހުރި އާލާވެސް ހުރީ ހައިރާންކަންމަތީ ދެލޯ ބޮޑުކޮށްލައިގެންނެވެ. އެ ދެމީހުންގެ ޑިއުޓީ މިއަދު ހަމަޖެހިފައި އޮތީ އެއްގަޑިއެއްގައި ކަމުން ހޮސްޕިޓަލަށް އެ އާދެވުނީވެސް އެއް ވަގުތެއްގައެވެ. ނަމަވެސް ކުރިމަތިން ފެންނަމުންދިޔަ މަންޒަރުން ދެމީހުންނަންވެސް ހުރިތަނުން ގުޑިލާންވެސް ނޭނގިފައި ތިބެވުނީއެވެ.\nހޮސްޕިޓަލިގެ ގިނަ އަދަދެއްގެ ޑޮކްޓަރުންނާއި ނަރުހުންގެ އިތުރުން އަދިވެސް އެހެނިހެން އިދާރީ ބައެއް މުވައްޒަފުން އެ ދެމީހުންގެ އިސްތިޤްބާލުގައި އެތާ ތިއްބެވެ. އެންމެންގެ މޫނުމަތީގައިވެސް ވަނީ ހިނިތުންވުމެކެވެ. އެމީހުންގެ ފަހަތުން ބެނާއެއްގައި “ކޮންގްޓްސް ޑރ ދާން އެން ޑރ އާލް” ޖަހާފައި އިނެވެ. އެންމެ ކުރީގައި ހެވިދިލިފައި އިޝާންއާއި އަޒާން ހުއްޓެވެ.\nދާނިޔަލްއަށް ދެފަރާތަށް ބޯ ހުރުވާލެވުނީ އެއީ އެމީހުންގެ ކަމެއްކަން އެނގުމުންނެވެ. ދާނިޔަލްއާއި އާލާގެ ކައިވެނި ކުރެވޭ ޚަބަރު މިހާރު މުޅި ހޮސްޕިޓަލްތެރޭގައި އެމީހުން އެ ފަތުރާލީތާއެވެ. ދާނިޔަލް އާލާއަށް ބަލައިލުމަށްފަހު ކުރިމައްޗަށް ނަޒަރު ހުއްޓާލިއެވެ. ކަންތަކާ ޖެހުނީއޭ އޭނާގެ ހިތަށް އެރިއެވެ. އެންމެން އެއްފަހަރާ އެ ދެމީހުންނަށް މަރުޙަބާ ކިއުމަށްފަހު ތިން ހަތަރު މާބޮނޑި އާލާއަށާއި ދާނިޔަލް އަށް ދިނެވެ. ކޮންމެ މީހަކަށް ރީތި ހިނިތުންވުމެއް ހަދިޔާކުރަމުން ދިޔަ ނަމަވެސް އެދެމީހުންނަށްވެސް އެކަން ވީ ނުހަނު ދަތި ކަމަކަށެވެ.\nދާނިޔަލްއާއި އާލާގެ ކައިވެނީގެ ޚަބަރު ލިބުމުން މާޔޫސްވީ އެތަށް ކުދިންނެއްވެސް އެތާނގައި ތިއްބެވެ. އާލާއާއިމެދު ޙަސަދައިގެ ލޯ އަމާޒުވަމުން ދިޔަ އިރު ދާނިޔަލްއާއި ދިމާލަށްވެސް ބައެއް ފިރިހެން ކުދިންގެ ޙަސަދައިގެ ލޯ އަމާޒުވަމުން ދިޔައެވެ.\n“ބްރޯ ކިހިނެތް ވަނީ ސަޕްރައިޒް؟” ހުރިހާ ކަމެއް ނިމުމުން ކެބިންއަށް ދާން ދާނިޔަލް ހިނގައިގަތް ވަގުތު އިޝާންއައިސް ދާނިޔަލް ކޮނޑަށް އަތް ވައްޓާލަމުން ސުވާލުކޮށްލިއެވެ. “ދަތްޕިލަ ރޮނޑަށް ދީގެން ހުންނަ ވަރު ކަމެއް ވެއްޖެތަ.. ކީއްކުރަން ކުރި ކަމެއް މީ؟ ކައިވެނި ކުރީއެއްވެސް ނޫން އަދި..” ދާނިޔަލް އިޝާންއަށް ބަލައިލަމުން ބުނެލިއެވެ. ނަމަވެސް އިޝާން އެކަމާއި މާބޮޑަކަށް އަޅައެއް ނުލިއެވެ.\n“އިޝާން.. މަ ހިތަށް އަރަނީ ކުޑޭއަށް ކައިވެނި ކުރާ ދުވަހު އެތަނަން ދެވިއްޖެއްޔާ ވަރިހަމައޭ.. ކުޑޭ ނޫޅޭ އެއްވެސް ކަމަކާ.. މާ ބޮޑަށް ބިރުގަންނަނީބާ އަނެއްކާ؟” އަޒާން ލާނެއް ރާގަކަށް ބުނެލިއެވެ. ދެމީހުން ދިމާކުރުމުން ދާނިޔަލް ދެބުމަ ގާތްކޮށްލުމަށްފަހު ދެމީހުންނަށް ބަހުގެ ޙަމަލާތަށް އަމާޒުކުރަމުން ގޮސް ލިފްޓަށް އެރިއެވެ.\n“ހުއް.. ޔަގީނޭ މި ހުރިހާ ކަމެއްވެސް މީ އެ ދާނިޔަލްގަނޑުގެ ކަންތައްކަން.. ހިތަށް އަރާ ކީއްބާވައޭ މަ ކުރާނީ.. އަދި ވަރަށް ހެވިފަ ހުއްޓެއްނު..” އޭނާއަށް ލިބުނު މާބޮނޑިތައް މޭޒުމަތީގައި ބާރުބާރަށް ބަހައްޓަމުން ދެއަތް އުރާލައިފައި އާލާ ރުޅިއައިސްހުރެ ކިޔަމުން ދިޔައެވެ. މިކަހަލަ ކޮންމެ ކަމެއް އޭނާއަށް ތަހައްމަލުކުރަން ހާދަ އުނދަގުލެވެ. ދާނިޔަލްއާއި ކައިވެނިކުރުން އެއީ އޭނާއަށް ލިބޭނެ އެންމެ ބޮޑު ވޭނެވެ. ނަމަވެސް އޭނާއަށް ނޭނގުނު ކަމަކީ ކޮންމެ ކަމެއްވެސް ވާނީ ހަމަ އެންމެ ރަނގަޅަށް ކަމެވެ.\n“ދޮންތާ…” ގޭތެރެއަށް ވަދެގެން އައި ރުކާ ރިޔާޝާއަށް ބާރަށް ގޮވާލިއެވެ. އެވަގުތު ގޭގައި އިތުރު މީހަކު ނެތުމުން އެއްވެސް މީހެއްގެ ހިލަމެއް ނުވެއެވެ. ރިޔާޝާ ކޮޓަރިން ނިކުމެގެން އައިސް ރުކާ ގާތު މަޑުކޮށްލުމަށްފަހު ކިހިނެތް ވީތޯ ސުވާލު ކޮށްލިއެވެ. “އެއްކަލަ އާލް މެރީ ކުރަންވެގެން އުޅެނީ.. ރޭގަ އެގެއަށް ދިޔައީ އެހެންވެގެންނޭ..” ރުކާ ސޯފާގައި އިށީންނަމުން ރިޔާޝާއަށް އެ ޚަބަރު ދިނެވެ. އޭނާވެސް ފުޅާ ހިނިތުންވުމަކާއެކު ރުކާ ގާތުން ސުވާލު ކުރަމުން ދިޔައެވެ.\n“އެކަމަކު.. އޭނާ މެރީ ކުރަނީ ދާނިޔަލް އާ..” ރުކާ ބުނަން ނުބުނަން އިނދެފައި ރިޔާޝާގެ މުނަށް ނަޒަރު ހުއްޓާލައިގެން އިނދެ މަޑުމައިތިރިކަމާއެކު ބުނެލިއެވެ. ދެންމެ ރިޔާޝާގެ މޫނުމަތީގައިވި ހިނިތުންވުންވެސް މަޑުމަޑުން ފޭދުނެވެ. “އެހެންތަ؟ އެހެން ވިއްޔާ ދެމީހުންނަށްވެސް މަރުޙަބާ ކިޔަން ވާނެއްނު.. ދާނިޔަލްއަށް ނޭނގޭނެ ކަންނޭނގެ ދޮންތަ މީ ކާކުކަމެއްވެސް..” އަލުން ހިނިތުންވެލަމުން ރިޔާޝާ ބުނެލިއެވެ. ޙަޤީގަތުގައި ކުރިން ހިތަށް ތަދުވީ ނަމަވެސް މިހާރު ދާނިޔަލްގެ ނަން ބުނަންޏަކަސް އޭނާއަކަށް އެއްވެސް ގޮތެއް ނުވެއެވެ. ރިޔާޝާގެ އެ ޢަމަލުން ރުކާއަށްވެސް ލިބިގެން ދިޔައީ ބަޔާންކުރަން ދަތި ހިތްހަމަޖެހުމެކެވެ. ދެމީހުން އެގޮތުގައި ވާހަކަ ދައްކާލަން އިރުކޮޅަކު ތިއްބެވެ.\nދުވަސްތައް ފާއިތުވަމުން ދިޔަ ވަރަކަށް ކައިވެނީގެ ތައްޔާރީތައްވެސް ވަމުން ދިޔައެވެ. ދާނިޔަލް އޭނާގެ ގޭގައި ސިޓިންގް ރޫމުގައި އިން އިރު އަޒާންގެ އިތުރުން އިޝާންވެސް އެތާ ތިއްބެވެ. އެމީހުން އުޅުނީ ކައިވެނީގެ ކާޑުތައް ތައްޔާރުކޮށް މީހުންނަށް ބެހުމުގެ ކަންތައް ހަމަޖެއްސުމުގައެވެ.\n“ތިއްތިބެ ބިޒީވާނެތަ މިގަޑީގަ؟” ދާނިޔަލް މަސައްކަތް ކުރަން އިނދެފައި އަޒާންއާއި ސުވާލުކޮށްލިއެވެ. އެހިނދު އޭނާ ދެފަރާތަށް ބޯ ހުރުވާލީ މިއަދު މިއީ އާދިން އޮފީހަށް ނުދާ ދުވަހަކަށް ވާތީއެވެ. އަޒާން ކީއްކުރަންތޯ ބުނީމަ ފަހުން ބުނާނެ ކަމަށްބުނެ ދާނިޔަލް އާދިންއަށް ގުޅާލިއެވެ. އެޔަށްފަހު އާދިން ފޯނު ނެގުމުން ހެވިލައިފައި ވާހަކަ ދައްކަން ފެށިއެވެ. “ކާފައަށް މި އިންވިޓޭޝަން ކާޑު ހަވާލުކުރަންދާން ހަދާނީ ކިހިނެތް؟ ތިއްތިބޭ މީތި ހަވާލުކޮށްލަދޭންވީނު؟” ދާނިޔަލް ކުޑަ ޖެހިލުންވުމަކާއެކު އާދިންއަށް ބުނެލިއެވެ. އާދިން އެއްޗެކޭ ނުބުނެ ދެތިން ސިކުންތެއްވާންދެން ހުއްޓެވެ.\n“ދާނިޔަލް ހަވާލުކޮށްލާ އޭތި ކާފަޔާ.. އެއްވެސް މައްސަލައެއް ނޫނެއްނު.. ތިއްތިބޭ ބުނީމެއްނު އަބަދުވެސް ތިއްތިބޭމެން ތިބޭނީ ދާނިޔަލްއާއި އެކުއޭ..” އާދިން ޖަވާބު ދިނެވެ. ނަމަވެސް ދާނިޔަލް މަނިކު ކުރިމައްޗަށް އަރަން ޖެހިލުންވެއެވެ. ޚުދު މަނިކުވެސް ވަނީ އެކަން ދާނިޔަލްއަށް މަނާކޮށްފައެވެ. ވީއިރު އޭނާ މަނިކު ކުރިމައްޗަށް އަރާނީ ކޮން ހައިސިއްޔަތަކުންހެއްޔެވެ؟ “އެއީ ހަމަ އެއްވެސް ކަމެއް ނޫން.. ކާފައަށް އަދި ވިސްނޭނެ.. އަޒާންއާއި އެއްކޮށް އައިސް ހަމަ ހަވާލުކޮށްލަބަލަ.. ދާނިޔަލް ތިއީ އެހާ ފިނޑި ކުއްޖެއް ކަމެއް ތިއްތިބެއަކަށް ކުރިއަކުން ނޭނގޭ.. ހެހެ..” އާދިން ހިނިގަނޑެއް ޖަހާލުމަށްފަހު ބުނެލިއެވެ. ދާނިޔަލްވެސް ކުޑަކޮށް ހީލައިފައި ހިތާ ދެކޮޅަށް ނަމަވެސް އެކަމާއި އެއްބަސްވިއެވެ.\nއޭނާ ފޯނު ބޭއްވި އިރު އިޝާން އާއި އަޒާން ބަލަހައްޓައިގެން ތިބި ގޮތުން އެތިބީ ދާނިޔަލްގެ ބަހަކަށް ބޭނުންވެފައިކަން އޭނާއަށް އެނގުނެވެ. “މިއިން ކާޑެއް ޖެހޭނެއްނު ކާފައާއި ވެސް ހަވާލުކުރަން.. އެވާހަކަ މި ދެއްކީ.. މިއަދު މި އެއްޗެހި ބަހަން ހަވާލު ކުރާ އިރު މަ އަޒާންއާއި އެކީ ގޮސް ވަކިން ކާފައާއި ހަވާލުކުރާނީ.. އެހެން އެއްޗެހި ދެން އެމީހުން ލައްވާ ބަހާލާނީ..” ދާނިޔަލް އޭނާގެ ހިތުގައި އޮތް ގޮތް ހާމަކޮށްލިއެވެ. އެ ދެމީހުންވެސް ބޯ ޖަހާލިގޮތުން އެކަމަށް ތާއީދުކުރާކަން އިނގެއެވެ.\n“އާޗާ.. ސަޅިއޭ..” އާލައާއި އެކު ކޮޓަރީގައި ހުރި ރުކާ އާލާގެ ބޮޑު ވެޑިންގް ޑްރްސްއަށް ތައުރީފް ކުރަމުން ދިޔައެވެ. އާލާއާއި ނުހަނު ގުޅޭކަމަށް އޭނާ އޭތި މީތި ކިޔަމުން ދިޔަ އިރު ރުކާ އުޅޭގޮތުން ބައެއްފަހަރަށް އާލާ ހޭންވެސް ފަށައެވެ. ރިޔާޝާވެސް މިއަދު އެމީހުންނާއި އެކު އެކި ކަންކަމުގައި ބައިވެރިވަމުން ދިޔައެވެ. “އަނެއްކާ އެގެއަށް ދިޔުމަށްފަހު އަހަރެމެންނަށް ނުގެއްލޭތި އިނގޭ..” ރުކާ އާލާގެ އެނދުގައި އިށީންނަމުން ބުނެލިއެވެ. “ހުއް.. ނޫޅެން.. އޭނާ ބުނިހާ ގޮތެއް ހަދައިގެން އުޅެން ޖެހޭތަ..” އާލާ ދެއަތް އުރާލަމުން ބުނެލިއެވެ.\n“އާލާ.. ކޮންމެ ގޮތެއް ވިޔަސް މާދަމާއަށް ފަހު ދާނިޔަލް ވާނީ އާލާގެ ޙަލާލު ފިރިމީހާއަށް.. އެހެންވީމަ އޭނާ ބުނާގޮތަށް އާލާ ހަދަންޖެހޭނެ.. ދެން މިބުނީ ގޯސްކަންކަމުގެ ވާހަކައެއް ނޫން އިނގޭ އަނެއްކާ.. އަނބިމީހާ ޖެހޭނެ ފިރިމީހާއަށް ކިޔަމަންތެރިވާން.. އެކުވެރިންނަށްވުރެ ބޮޑަށް ފިރިމީހާއަށް ކަންނޭނގެ ވަގުތު ހުސްކުރަން ޖެހޭނީ..” ރިޔާޝާ އާލާއަށް ވިސްނައިދޭ ފަދައަކުން ބުނެލިއެވެ. އެހިނދު ރުކާވެސް އެބަހަށް ތާއިދުކޮށް އާލާއަށް ނަސޭހަތްތެރިވިއެވެ. “ދެން އެހެން ވިއްޔާ މަ ޖޭހޭނީ ފިރިދަށުވެގެންނެއްނު އުޅެން.. އަޅަކަށްނު އެއިރުން އާލް ބަދަލުވާނީ..” އެއީ އާލަގެ ވިސްނުން ހުރި ގޮތެވެ. އޭނާ ބުނިގޮތުން ރުކާމެން ގާތަށް ކުޑަކޮށް ހިނި އައި ނަމަވެސް އާލާ ވިސްނާގޮތުން އެއީ އަޅެ ކުޑަކުއްޖެއްބާވައޭ ރުކާގެ ހިތަށް އެރިއެވެ. އަދިވެސް ހަމަ އެ ޅަ ވިސްނުމެވެ.\nދެފިކުރެއްގައި ހުރުމަށްފަހު ދާނިޔަލް އަޒާންއާއި އެކު އެގެއަށް ވަންނަން ދިޔައެވެ. ގޭތެރެއަށް ވަތް އިރު ސޯފާގައި އެއްފައި މައްޗަށް އަނެއްފައި ލައިގެން އިން މަނިކު ފެނި ދާނިޔަލް ކުޑަކޮށް ޖެހިލުންވިއެވެ. ނަމަވެސް ހިތްވަރުކޮށްލުމަށްފަހު ކުރިޔަށް ދިޔައެވެ. އެއިރު އާދިންއާއި ވިޝާމާވެސް ކޮފީ ބޮން އެތަނުން ސޯފާއެއްގައި ތިއްބެވެ. އެ ދެމީހުންގެ މޫނަށް ހިނިތުންވުން ވެރިވީ ދާނިޔަލް ފެނުމުންނެވެ. ނަމަވެސް އެ މަންޒަރު މަނިކުއަށް ނުފެނުނީ އޭނާ އިނި ފޯނުން ކޮންމެވެސް ކަމެއް ކުރަން ކަމުގައި ވާތީއެވެ. އާދިން ދާނިޔަލްއަށް ބަލައިލުމަށްފަހު ބޯ ޖަހާލިއެވެ.\nއެހިނދު އޭނާ ފުން ނޭވާއެއް ދޫކޮށްލުމަށްފަހު ކުރިޔަށް ފިޔަވަޅު އަޅަން ފެށިއެވެ. ދާނިޔަލް ގޮސް މަނިކުގެ ކުރިމަތީގައި ހުއްޓިލިއެވެ. އެވަގުތު މީހަކު ހުރިހެން ހީވެގެން މަނިކުވެސް ފޯނުން ނަޒަރު ވަކިކޮށްލުމަށްފަހު ކުރިމައްޗަށް ބަލައިލިއެވެ. ކަޅު ރަތްކުލައިގެ ގަމީހާއި ކަޅުކުލައިގެ ފަޓުލޫނުގައި ހުރި ދާނިޔަލް ފެނި މަނިކުގެ ދެބުމަ ގޮށްޖެހިގެން ދިޔައެވެ. އިން ތަނުން ތެދުވެލުމަށްފަހު އަނގައިން ބުނަން އަނގަ ހުޅުވާލި ނަމަވެސް ދާނިޔަލް އޭގެކުރިން ވާހަކަ ދައްކަން ފެށިއެވެ.\n“ކާފާ އަޅުގަނޑަށް މަޢާފް ކުރޭ.. ކާފަ ކައިރިއަށް ނާންނާށޭ ބުނެފަ އޮށްވާވެސް އަޅިގަނޑު މި އައީ ކާފަ ގާތު ވަރަށް ބޮޑު ކަމަކު އެދެން.. އަޅުގަނޑުގެ ޙަޔާތުގައި ކާފަ ގާތު ކަމަކަށް މި އެދެނީ ފުރަތަމަ ފަހަރު.. ކާފާ.. އަޅުގަނޑު މި އުޅެނީ ކައިވެނި ކުރަން.. މާދަމާ އަޅުގަނޑުގެ ކައިވެނި ޕާޓީއިން ކާފަ ފެނިއްޖެނަމަ އަޅުގަނޑު ވަރަށް އުފާވާނެ.. އުންމިދު ކުރަން ކާފަ އަންނާނެ ކަމަށް..” ސީދާ މަނިކުގެ މޫނަށް ބަލަހައްޓައިގެން ހުރެ ވަރަށް ހިތްވަރާއިއެކު ދާނިޔަލް ބުނެލިއެވެ. އެޔަށްފަހު މަނިކުއަށް ކާޑު ހަވާލު ކޮށްލައިފައި އާދިންމެންނާއި ދިމާލަށް އެނބުރިލިއެވެ. އާދިން ހިނިތުންވެލަމުން ބޯ ޖަހާލި އިރު ވިޝާމާވެސް އިނގިލިން “ބެސްޓް” ކަމުގައި ދައްކާލިއެވެ. ދެންމެ ދާނިޔަލްގެ މޫނުމަތިން ފާޅުވޭވޭ ހުރި ނުތަނަވަސްކަންވެސް ވަގުތުން ފިލާ ހިނިތުންވުން ވެރިވިއެވެ.\nދާނިޔަލް ދިން ކާޑަށް ބަލަހައްޓައިގެން މަނިކު ހުރީއެވެ. އަނގައިން ބުނާކަހަލަ ޚިޔާލެއް އޭނާ ނުކުރިއެވެ. ދާނިޔަލްވެސް އަވަސް އަވަހަށް އެގެއިން ނިކުމެގެން ދިޔައީ މަނިކުގެ ބަހުގެ ޙަމަލާއެއް އައިސްދާނެކަމުގެ ބިރުވެސް އޮތުމާއިއެކުއެވެ. ފަހަތުން އަޒާންވެސް އަނެއްކާ އަލުން އޭނާއާއިއެކު އައެވެ. އެއީ އަދިވެސް ބައެއް މަސައްކަތްތައް ނިންމަންޖެހުމުންނެވެ.\nއާދުވަހަކަށް އިރު އަރައިގެން އައި އިރު އެންމެންވެސް ވަރުބަލިކަމެއްނެތި މަސައްކަތްކުރަމުން ދިޔައީ ހަވީރު އޮންނަ ކައިވެނި ޕާޓީއަށް ތައްޔާރުވުމަގައެވެ. ޕާޓީ އޮންނަނީ އަރީފްމެން ގޭގައި ކަމުން މުޅި އެގޭތެރެ ޒީނަތްތެރިކުރަމުން ދިޔައެވެ. އެގޭގައި އޮތް ބޮޑު ބަގީޗާއަކީ ކައިވެނި ކުރަން ހަމަ އެންމެ ރަނގަޅުތަންކަމުގައި އެ އެންމެންނަށްވެސް ޤަބޫލުކުރެވުނެވެ. އެކި ތަންތަން ކަނޑު ނޫކުލަ ހިމެނޭގޮތަށް ތައްޔާރުކޮށްފައި ވާއިރު ވަރަށްވެސް ފުރިހަމައެވެ. ތަފާތު ވައްތަރުގެ ބޯޅައާއި ފޮތިތައް އެލުވާފައި ވާއިރު ވަރަށްވެސް ހިތްގައިމެވެ.\nކިތަންމެ ވަރަށް ގޮތްދައްކައިގެން އުޅުނު ނަމަވެސް ކޮޓަރިތެރޭގައި ދެކޮޅަށް ހިނގާލަ ހިނގާލާ ހުރި އާލާ ހުރީ ނުތަނަވަސްވެފައެވެ. އަމިއްލައަށް އެއްވެސް ކަމެއް ނުވާކަމަށް ހެދިގެން އުޅުނު ނަމަވެސް އަލަށް ޒަވާޖީ ޙަޔާތެއް ފައްޓާތީ އޭނާގެ ހިތުގައި ނުތަނަވަސްކަމުގެ ރާޅުބާންޏެއް ދަތުރުކޮށްލިއެވެ. މޫނުމަތިންވެސް އެކަން ފާޅުވޭވޭ ހުއްޓެވެ. ކޮޓަރިއަށް ވަތް ރުކާއާއި ރިޔާޝާފެނި އޭނާ ހަމަޖެހޭ ގޮތް ދައްކާލަމުން އެނދުގައި އިށީނދެލިއެވެ.\n“ވާވާ.. ދޮންތާ.. މަށަށް ފެންނަނީ މީނާއަށް އޮސްކާ އެވޯޑް ދޭން.. އެހެންޏަ.. ކިތަންމެ ވަރަށް ފޮރުވަން އުޅުނަސް އިނގެޔޭ ތިހުރީ ބިރުންކަން..” ރުކާ އައިސް އާލާއާއި ދިމާކޮށްލިއެވެ. ނަމަވެސް އޭނާ ނޫންކަމަށް ހެދެމުން ގޮސް އަނެއްކާ ސޯފާއެއްގައި އިށީނދެލިއެވެ.\nއާލާއެކޭ އެއްފަދައިން ދާނިޔަލްވެސް ހުރީ ނުތަވަސްވެފައެވެ. ކައިވެންޏަކީ ކިޔާލަން ކިތަންމެ ފަސޭހަ ބަހެއް ނަމަވެސް މިއަދަށްފަހު އެއީ ދާނިޔަލްގެ ބޮލުގައި އެޅޭ ނުހަނު ބޮޑު މަސްއޫލިއްޔަތެކެވެ. އާލާ ކޮންމެ ގޮތެއް އޭނާއަށް ހެދިޔަސް ދާނިޔަލްއަށް މި ކައިވެންޏަކީ ކުޅޭ ކުޅޭ އެއްޗެއް ނޫނެވެ. ކޮންމެ ގޮތެއް ވިޔަސް މާތް ﷲއަށް ވަކީލުކޮށްލައިގެން އޭނާ ހުރީ އެހެންވެއެވެ. ދޭތެރެއަކުން އިޝާންއާއި އަޒާން ދިމާކޮށްލިޔަސް ދާނިޔަލް އެކަމާއި މާބޮޑަކަށް އަޅައެއް ނުލައެވެ. އެދެމީހުންގެ ގޮތް އޭނާއަށް އިނގޭތީއެވެ. ކުރަން ފަށައިފި ކަމެއް އެދެމީހުން އަވަހަކަށް ހުއްޓާނުލާނެކަން އިނގޭތީއެވެ.\nގަޑިއިރުތައް މިނެޓުތައް މިނެޓުތައް ސިކުންތުތަކަށް ބަދަލުވަމުން ދެއެވެ. ހަވިރުގެ ވަގުތުވެސް އައިސް ޖެހުނީއެވެ. ދާނިޔަލްއާއި އާލާ އެމީހުންގެ ކޮޓަރިތެރޭގައި ތައްޔާރުވާން ތިބި އިރު ދެމީހުންގެ ހިތްވެސް ވަނީ އަވަސް ވެފައެވެ. އާލާ ތައްޔާރުކޮށްދޭން ރުކާއާއި ރިޔާޝާ ޙަރަކާތްތެރިވަމުން ދިޔަ އިރު ދާނިޔަލްއަށް އެހީވެދޭން އަޒާންގެ އިތުރުން އިޝާން ޙަރަކާތްތެރިވަމުން ދިޔައެވެ.\nކަނޑުނޫކުލައިގެ ކޯޓު ފަޓުލޫނުގައި ހުރި އިރު ދާނިޔަލްހެ ފަށްބޯ ފަން އިސްތަށިގަނޑު ވަނި އެއްފަރާތަކަށް ކަފިކޮށްލައިފައެވެ. އެ ދޮން މޫނު އިތުރަށް ފުރިހަމަކޮށްދެނީ އާދައިގެ ވަރަކަށް ފަޅާފައިވާ ތުނބުޅިއާއި ކަޅުކަންގަދަ ދެބުމައިންނެވެ. ކޯޓުގައި ޖީބަށަށް ނޫކުލައިގެ ރީތި މާކޯޅިއެއް ޖަހާލައިފައި އިނެވެ. ކޯޓު ފަޓުލޫނުގައި ހުންނަ އިރު އޭނާގެ ފިރިހެންވަންތަކަށް އެތަށް ގުނައަކަށް އިތުރުކުރުވާފައިވެއެވެ. “ރީއްޗޭ ރީއްޗޭ.. ފަހަރި ލަދުން އިސް އުފުލާވެސް ނުލާނެކަންނޭނެ މިސޮރު ފެންނަ އިރަށް..” އިޝާން އައިސް ދާނިޔަލް ގާތުގައި ހުއްޓިލަމުން ބުނެލިއެވެ. އެމީހުން ތިބީ ހުދު ގަމީހާއި ކަނޑު ނޫކުލއިގެ ފަޓުލޫނުގައެވެ. އަޒާންއާއި ދެމީހުންވެސް މިއަދު ފެންނަލެއް ވަރަށްވެސް ފުރިހަމައެވެ.\n“ދެން ނުބުނާތި އެކައްޗެކޭވެސް.. ކިތަންމެ ދުވަހެއް ދީފިން ތިމީހުންނަށް ތިހެން ދިމާކުރަން.. ދެން ނުވާނެ.. ނިމުނީ ދެން..” ދާނިޔަލް ދެޖީބަށް އަތްޖަހާލަމުން ބުނެލިއެވެ. ނަމަވެސް އެވަގުތުކޮޅުވެސް އަޒާން އެއްޗެކޭ ބުނެލުމުން ދާނިޔަލް އޭނާގެ ކަންފަތުގައި ހިފާލިއެވެ. “ހުރެބަލަ.. ތި ދެމީހުން މީހަކާ އިންނަ ދުވަހުން މަވެސް ވަކި ދުލެއް ނުކުރާނަން އިނގޭ..” ދާނިޔަލް އޭނާގެ ގޮތިގައި ހިފަހައްޓާލިއެވެ. ތިން މީހުންގެ ސަކަރާތް އެގޮތުގައި ދެމިގެން ދިޔައެވެ.\nކޮޓަރިތެރޭގައި ރުކާ އާއި ރިޔާޝާ ނިކަން ފަރުވާތެރިކަމާއިއެކު އާލާ ތައްޔާރު ކޮށްދެމުން ދިޔައެވެ. “މަގޭ ދަރި ވަރަށް ރިތިކޮށްދޭތި އިނގޭ މިއަދު.. ރުކާއަކީ މޭކްޕް އާޓިސްޓެއް ވީމަ އެހެން މީހުން ނުގެނައީވެސް.. ވަރަށް އިތުބާރު ކޮށްފަ ރުކާއާއި މި ޙަވާލުކުރީ.. ޖެހޭނެ އޭނާއަކީ ހޫރުޕަރިއަކަށް ހަދައިދޭން މިއަދު..” ޝަޒިއްޔާ އަނެއްފަހަރު އެކޮތަރިތެރެއަށް ވަންނަމުން ބުނެލިއެވެ. މިހާރު އެހެން އައިސް ކިޔާތާ އެއީ ކިތަންވަމަ ފަހަރުކަމެއްވެސް ނޭނގެއެވެ. “މަންމާ.. ދެން ރުކާމެންވެސް އާލް ހަޑި ނުކޮށްދޭނު..” އާލާ އެންމެ ފަހުން ބުނެލިއެވެ. އިރުކޮޅަކު އެތާ ހުރުމަށްފަހު ޝަޒިއްޔާ އަނެއްކާވެސް ނިކުމެގެން ދިޔައެވެ.\n“ވާވް..” އާލާ ރިތިކޮށް ނިމުމުން ރުކާއާއި ރިޔާޝާ ދުރަށް ޖެހިލިއެވެ. އެޔަށްފަހު ކުރިމަތީގައި ހުރި ފުޅާ ލޯގަނޑުން ފެންނަން އިން އާލާއަށް ބަލައިލުމަށްފަހު އޭނާގެ ރީތިކަމަށް ތައުރީފް ކޮށްލިއެވެ. ރުކާގެ އަޑު އިވި އާލާވެސް މަރާލައިގެން އިން އޭނާގެ ދެލޯ ހުޅުވާލިއެވެ. ހުދުކުލައިގެ ބޮޑު ވެޑިންގް ޑްރެސްގައި ހުރި އިރު ބޮލުގައި އަޅާލައިފައި ވަނީވެސް ހަމަ ހުދުކުލައިގެ ޝޯލްއެކެވެ. އެކި ވައްތަރުގެ މިނާ ބޭނުންކޮށްގެން ހަދާފައިވާ ކްރައުންއެއް އޭނާގެ ބޮލުގައި އަޅާލައިފައިވާއިރު ވަރަށްވެސް ފުރިހަމައެވެ. ރީތި ދެބުމައާއި އެކު ދިގު އެސްފިޔަތަކުގައި މަސްކާރާ އަޅާލައިފައިވާއިރު އާލާ ނުހަނު ރީއްޗެވެ.\nމަޑު މުށިކުލައެއްގެ އައި ޝެޑޯއެއް ބޭނުންކޮށްފައި ހުރުމުން ސާދާގޮތެއް ހުރި ނަމަވެސް އެ ރީތިކަމަށް ފަނޑުކަމެއް ނާދެއެވެ. ބަދަލުގައި އެ ރީތިކަން ވަނީ އިތުރުވެފައެވެ. ތުންފަތުގައި މަޑު ރަތްކުލައެއް ޖައްސާފައިވާއިރު އާލާގެ ރީތިކަން އިތުރުކުރުވައެވެ. “މާ ޝާ ﷲ… މާ ޝާ ﷲ…” ރިޔާޝާ ވެސް އައިސް އާޅާގެ ކޮލުގައި ހިފަހައްޓާލަމުން ބުނެލިއެވެ. “އަސްލުވެސް އާލް ވަރަށް ރީތި މިރޭ.. އަދި ދާނިޔަލް ކައިރި ހުންނަ އިރަށް މާ ރީތިވާނެހެން ހީވޭ.. އެސޮރު ފެއިންޓް ނުވިއްޔާ ވަރިހަމަ..” ރުކާ ސަމާސާ ކޮށްލިއެވެ. އާލާ އިން ތަނުން ތެދުވެގެން ގޮސް ރުކާގެ އަތުގައި ބޮނޑިއެއް އަޅާލިއެވެ.\n“ރުކާއާއި ރިޔައްތަވެސް ވަރަށް ރީއްޗޭ…” ކަނޑު ނޫކުލައިގެ މެކްސީގައި ހުރި އިރު ދެމީހުންގެ ބޮލުގައިވެސް އަޅައިފައިވަނީ އަޅިކުލައިގެ ޝޯލްއެވެ. ލުއި މޭކަޕަކާއިއެކު ދެމީހުންވެސް ވަރަށް ނަލައެވެ. ޝަޒިއްޔާ ކޮޓަރިއަށް ވަނުމުން ރުކާއާއި ރިޔާޝާ އެދެމީހުންނަށް ވަގުތު ދީފައި އެތަނުން ނިކުތެވެ. ޝަޒިއްޔާ އައިސް އާލާ ކުރމަތީގައި ހުއްޓިލިއެވެ. އެޔަށްފަހު އާލާގެ ނިތަށް ބޮސްދިނެވެ. އޭނާގެ ދަރިފުޅުވެސް ބޮޑުވެއްޖެކަމުގެ އިޙުސާސް ޝަޒިއްޔާއަށް ކުރެވެމުން ދިޔައެވެ.\nއެ ދަރިފުޅު މިރޭ ފެންނަލެއް ޗާލުކަމުން އެކަމަށްވެސް އެތަށް ތައުރީފެއް ޝަޒިއްޔާ ކުރިއެވެ. “ދަރިފުޅު.. ހަމަ ޙަޤީގަތުގަވެސް ދަރިފުޅު އުފާވެފަތަ ތިހުންނަނީ މި ކައިވެންޏާއި މެދު..” އާލާ އާއި ވާހަކަ ދައްކަމުން ދިޔަ ވަރަކަށް ޝަޒިއްޔާގެ ހިތަށް ކުރަމުން ދިޔަ އަސަރު ދިޔައީ ބޮޑުވަމުންނެވެ. އެހެން ކަމުން އޭނާގެ އަޑު ވަނީ ކޮންމެވެސް ވަރަކަށް ކުރެހިފައެވެ. އާލާ އިރުކޮޅެއްގައި މަޑުން ހުރުމަށްފަހު ބޯ ޖަހާލީ އެނޫންގޮތެއް އޭނާއަށް ނެތުމުންނެވެ. ޙަޤީގަތަކީ މި ކައިވެންޏާއިމެދު އޭނާ އެއްވެސް ވަރަކަށް ހިތްހަމަ ނުޖެހޭކަމެވެ. އޭނާ އެ ކައިވެނި އެ ކުރަނީވެސް ލޯބިވާ ބައްޕައަށްޓަކައެވެ.\nޝަޒިއްޔާ އެތަކެއް ނަސޭޙަތެއް އާލާއަށް ދިނީ އެއީ އާލާއަށް އޭނާގެ ފަރާތުން ދެވޭނެ އެންމެ އަގުހުރި ނަސޭހަތްކަން އިނގޭތީއެވެ. އެތަށް ދުވަހަކަށްފަހު އެ ދަރިފުޅު ދެން ދިރިއުޅޭނީ އޭނާއާއި ވަކިންނެވެ. އެ ކައިވެންޏާއިމެދު ކިތަންމެ ނުރުހުނަސް ތިމާގެ ދަރިފުޅު ތިމާއާއި ވަކިވެގެންދާއިރު ކޮންމެ މައެއްގެ ހިތަށްވެސް އަސަރުކުރާނެކަން ޔަގީނެވެ. ޝަޒިއްޔާއަށްވެސް އެވީ ހަމަ އެހެންނެވެ.\nއަރީފްވެސް އައިސް އެކޮޓަރިއަށް ވަނީ އެވަގުތުއެވެ. އާލާ ފެނި އަރީފްގެ ދުލުންވެސް ނިކުތީ ތައުރީފްގެ ބަހެވެ. ދަރިފުޅުގެ ބޮލުގައި ފިރުމާލުމަށްފަހު އޭނާވެސް ނަސޭހަތްދިނެވެ. އެޔަށްފަހު އެކޮޓަރިން ނިކުމެގެން ދިޔަ އިރު އޭނާގެ ލޮލުގައިވެސް ކަރުނަ ވިއެވެ.\nދާނިޔަލްމެން ކާރުގައި އައިސް އެގެއަށް ވަތް އިރު އަރީފްއާއި ޝަޒިއްޔާގެ އިތުރުން އެމީހުންގެ އާއިލާގެ ބައެއް މިހުން ދާނިޔަލްމެންނަށް މަރުޙަބާ ކިޔުމަށް ނިކުމެ ތިއްބެވެ. ދާނިޔަލްއާއި އަޒާން ގެ އިތުރުން އިޝާން އާއި ވިޝާމާ އައީ އެއްކާރެއްގައެވެ. އަނެއް ކާރުގައި އާދިންއާއި މަނިކު އައެވެ. ކާރުން އެންމެން ފޭބުމަށްފަހު އަރީފްމެންނާއި ދިމާލަށް ހިނގައިގަތެވެ. އެންމެ ކުރީގައި އާދިންއާއި އެކު ހުރި މަނިކަށް ލިބުނީ ހައިރާންކަމެވެ. ވާނީވެސް އެހެން ނޫންހެއްޔެވެ؟ އޭނާގެ އެންމެ ގާތް އެކުވެރިޔާގެ ދަރިފުޅާއި އެ ބައްދަލުވީ އެތަށް ދުވަހަކަށް ފަހުއެވެ. “އަރީފް؟” މަނިކު އެމީހުންނާއި އަރާ ހަމަވުމުން ބުނެލިއެވެ.\nއެއިރު އަރީފްގެ މޫނުމަތީގައި ވަނީ ފުލާ ހިނިތުންވުމެކެވެ. އާދިން އަރީފްގެ ވާހަކަ މަނިކު ގާތު ނުބުނީ ހަމަ ގަސްދުގައެވެ. ބައްޕަ ފަހު ވަގުތުވެސް ދާނިޔަލްއާއި މެދު ހެޔޮ ނަޒަރަކުން ދެކެފާނެކަމުގެ އުންމީދުގައެވެ. ލިބުނު އުފާވެރިކަމުގައި އަރީފްއާއި ވާހަކަ ދައްކާލުމަށްފަހު އަރީފްމެންގެ އެދުމުގެ މަތިން އެމީހުން ގޭތެރެއަށް ވަނެވެ. ސަބަބަކީ ކައިވެނި ކުރަން ހަމަޖެހިފައި އޮތީ ގޭތެރޭގައި ކަމުގައިވާތީއެވެ.\nމަނިކު އަރީފްއާއި ވާހަކަ ދެއްކި އިރުވެސް އެއްވެސް ވަރަކަށް ހިތްހަމަނުޖެހުމުގެ ކުލަވަރު ފާޅެއް ނުކުރެއެވެ. އެހެން މީހުންގެ ކުރިމަތީ އޭނާގެ އަގު ވެއްޓޭކަށް މަނިކު ހަމަ ހިލާ ނޭދެއެވެ. ދާނިޔަލްއަށް މާ ހެޔޮއެދިގެން އުޅުނީވެސް އެހެންވެއެވެ. ނަމަވެސް އެކަމުގެ ސަބަބަން ދާނިޔަލްއަށް ހިތްހަމަޖެހުން ލިބުނެވެ. ކޮންމެ ފަދަ ގޮތަކަށް ނަމަވެސް އޭނާ ބޭނުމީ ކާފަގެ ލޯތްބެވެ.\nކައިވެނި ކުރާ މޭޒުދޮށުގައި ދާނިޔަލް އިށީނދެލިއެވެ. އޭނާ މަޑުކޮށްގެން އިނީ އާލާ އަންނަންދެނެވެ. ދާނިޔަލްގެ އިންތިޒާރަށް ނިމުމެއް އައީ އޭގެ އިރުކޮޅެއް ފަހުންނެވެ.\nރުކާއާއި ޝަޒިއްޔާ އާއި އެކު އައި އާލާއަށް ވަނީ އެތާ ތިބި އެންމެންގެ ލޯ އަމާޒުވެފައެވެ. އެންމެންގެ މޫނުމަތިންވެސް ހިނިތުންވުން ފެންނަމުން ދިޔަ އިރު ދުލުކުރީގައި ވަނީ އާލާގެ ރީތިމަކަށް ތައުރީފުގެ ބަސްތަކެވެ. އިސްދަށަށް ޖަހާލައިގެން އައި އިރު ހުދުކުލައިގެ ބޮޑު ވެޑިންގް ޑްރެސްއާއި ކަނޑު ނުލާއި އަދިވެސް އެހެނިހެން ނޫކުލައިގެ މަލުން ތައްޔާރުކޮށްފައިވާ ބޮކޭ އޭނާގެ އަތުގައި އޮތެވެ.\nއަޒާންގެ ލޯ ރުކާއަށް އަމާޒުވެފައި ވާއިރު އިޝާންގެ ލޯ އަމާޒުވެފައ ވަނީ ރިޔާޝާއަށެވެ. އާނއެކެވެ. އެއީ ހަމަ އެ އަންހެން ކުއްޖާއެވެ. މީގެ އެތަށް ދުވަހެއް ކުރިން ކޭ.އެފް.ސީ އިން އޭނައަށް ފެނުނު އަންހެން ކުއްޖާއެވެ. އިޝާންއަކަށް އެ ސޫރައެއް ނުއޮޅޭނެއެވެ. ދާނިޔަލް އެގޮތަށް ހިލޭ އަންހެން ކުދިންނާއި ދިމާލަށް އެފަދަ ނަޒަރަކުން ނުބެލުމަށް އެތަށް ނަސޭޙަތެއް ދިން ނަމަވެސް އޭނާއަށް އެ އަޑު އެހެނީ މަދު ފަހަރެއްގައެވެ. އެކަމަށް އާދަވެފައި ވުމުން އިޝާންއަށް އެ އާދަ ދޫކޮށްލަން އުދަގުލީއެވެ. ނަމަވެސް އިޝާންވެސް އެކުވެރިޔާގެ އެ ހެޔޮ ނަސޭޙަތުގައި ހެފޭތޯ މަސައްކަތް ކޮށްލިއެވެ. ދާނިޔަލްގެ އެ ކެތްތެރިކަމާއި މާތްކަމަށް އިޝާންއަށް ހިތާހިތުން ތައުރީފް ކުރެވެނީވެސް އެހެންވެއެވެ.\nދާނިޔަލް މޭޒަށް ނަޒަރު ހުއްޓާލައިގެން އިން ގޮތުން އޭނާ އިނީ އާލާއަށް ނުބަލަން ހުވާކޮށްގެން ފަދައެވެ. އިސް އުފުލާލައި އެންމެ ފަހަރަކުވެސް ދާނިޔަލް އާލާއަށް ބަލައިނުލިއެވެ. އާލާގެ ޙާލަކީވެސް ހަމަ އެއީއެވެ. އާލާ ފެނި އަރީފްގެ ލޮލަށް ތާޒާ ކަރުނަތައް ބޮނޑިވެގަތެވެ. އެއީ އުފާވެރިކަމުގެ ކަރުނައެވެ. އަރީފް ހިނިތުންވެލުމަށްފަހު އެ ކަރުނަތައް ހިންދާލިއެވެ.\nކައިވެނީގެ ޚުތުބާ ފެށިގެން ދިޔައެވެ. ދާނިޔަލްއާއި އާލާވެސް ފަރުވާތެރިވެ ޣާޒީގެ ވާހަކަ އަޑުއަހަމުން ދިޔައެވެ. “އަނބި ގަބޫލުކޮށްފިން..” ދާނިޔަލްގެ ފިރިހެންވަންތަ އަޑުން އެހެން ބުނެލި ވަގުތު އާލާގެ ދެލޯ މެރިގެން ދިޔައިރު އޭނާގެ ގައިން ހީބިހި ނަގައިގެން ދިޔައެވެ. ކުރިން ނުވި އެތަށް ގޮތެއް މިހާރު އާލާއަށް ވަމުން އެބަދެއެވެ. މުޅި މީހާ ފިނިވެފައި އިން އިރު އެވަރަށް ލަދުވެސް ގަންނަން ފަށައިފިއެވެ. ދާނިޔަލް ދުލުން އަނބި ޤަބޫލުކޮށްފީމޭ ބުނި އިރު އޭނާގެ ހިތަށް ނޭނގޭ ހިތްހަމަޖެހުމެއް ވެރިވެގެން ދިޔައެވެ. ސަބަބެއް ޚުދު އާލާއަކަށްވެސް ނޭނގެއެވެ.\nއެހެން ނަމަވެސް މިއިން އެއްކަމެއްވެސް ޤަބޫލުކުރާކަށް އާލާ ބޭނުމެއް ނޫނެވެ. އޭނާގެ އަލަތު ކައިވެނިވެސް އެ ކުރެވުނީ އޭނާ އެންމެ ކައިވެނި ކުރަން ބޭނުންނުވި ޒުވާނާއާއި އާއިއެވެ. އާލާގެ ހިތުގައި ދާނިޔަލްއާއި މެދު ކުޑަވެސް ހަމްދަރުދީއެއް އުފެދޭނަމަ އޭނާގެ ހިތަށް ގަދަކަމުން ނަމަވެސް ވެރިކުރުވާ ވާހަކައަކީ އެއީއެވެ. ދާނިޔަލްދެކެ އެއްވެސް ލޯތްބެއް ވާކަށް އާލާ ބޭނުމެއް ނޫނެވެ. ނަމަވެސް މިހާރު އޭނާ ގާތުގައި އެއިނީ އޭނާގެ ޙަލާލު ފިރިމީހާއެވެ. އެއިރު ރުޅި އައިސްގެން އެއްޗެހި ގޮވި ކުއްޖާ އެއީ މިއަދު އޭނާގެ ޙަޔާތުގައި ބާކީ އޮތް ބައި އެކުގައި ހޭދަކުރަން ޖެހިފައިވީ ބައިވެރިޔާއެވެ. ކޮންމެޔަކަސް އާލާ އިނީ ފިނިވެ ނުތަނަވަސްވެފައެވެ. ހިތްވެސް އޮބި ނޯންނަވަރަށް ތެޅެމުން ދިޔަ އިރު ދާނިޔަލްއަށް އެ އަޑު ނީވިއްޖެއްޔާ ވަރިހަމައެވެ.\nދާނިޔަލް އަނބި ގަބޫލުކޮށފީމޭ ބުނެލި ވަގުތު އޭނާގެ ހިތަށް ވެރިވެގެން ދިޔަ އިޙުސާސަކީ ބަޔާންކުރަން ދަތި އިޙުސާސެކެވެ. ފިރިހެން ކުއްޖަކަސް އޭނާވެސް ހުރީ ނުތަނަވަސްވެފައެވެ. ކައިވެނި ކުރާއިރު ބިރުގަންނަނީ ހަމައެކަނި އަންހެން ކުދިންނެއް ނޫނޭ ދާނިޔަލްގެ ހިތަށް އެވަގުތު އެރިއެވެ. މިހާރު އޭނާ ގާތު އެ އިން އާޅާއަކީ ދެން އޭނާއާއި އެއްކޮށް ޙަޔާތުގެ ބާކީ ބައި ހޭދަކުރާގެ ޙަޔާތުގެ ބައިވެރިޔާއެވެ. ދާނިޔަލްގެ ހަލާލު އަނބިމީހާއެވެ. އާލާ އަނެއްކާ އޭނާއާއިމެދު ކަންތައްކުރާނީ ކިހިނެތް ބާވައެވެ؟\nއެންމެން އަލަށް ކައިވެނި ކުރެވުނު ޖޯޑަށް މަރުޙަބާ ކިޔާ ތައުރީފް ކުރަމުން ދިޔައެވެ. ޕާޓީ ފެށިގެން ދިޔައީ އޭގެ އިރުކޮޅެއް ފަހުންނެވެ. އާލާއާއި ދާނިޔަލްވެސް ދެމީހުން ތިބެން ހަމަޖެހިފައިވި ތަނުގައި ހުއްޓިލިއެވެ. އެވަގުތު މީހަކަށްފަހު މީހެއް އެދެމީހުންނަށް މަރުޙަބާ ކިޔަން އަންނަމުން ދިޔައެވެ. ގިނައީ ޑޮކްޓަރުންނާއި ނަރުހުންގެ އިތުރުން އާލާއާއި ދާނިޔަލް މަސައްކަތަްކުރާ ހޮސްޕިޓަލުގެ މުވައްޒަފުންނެވެ. ކޮންމެ މީހަކުވެސް އެ ދެމީހުން އެކުގައި ފެންނައިރު ވަރަށް ގުޅޭކަމަށް ބުނަމުން ދިޔައެވެ. ދެމީހުންނަށްވެސް ހިނިތުންވެފައި ތިބެވުނީ އިޚްތިޔާރުން ބޭރުގައެވެ.\n“އެހެމް އެހެމް.. އަހަރެމެންނާއި އެކީ ފޮޓޮއެއް ނުނަގާނަންތަ؟” އަޒާން އާއި އިޝާން އައިސް ހުއްޓިލަމުން ބުނެލިއެވެ. އެވަގުތު ވީ ރުކާ އާއި ރިޔާޝާވެސް އެތަނަށް އައި ވަގުތަކަށެވެ. ހުރިހާ ރައްޓެހީންނާއި އެކު ފޮޓޯ ނަގަން ދާނިޔަލްއާއި އާލާވެސް އެއްބަސްވީ ވަރަށް ފަސޭހައިންނެވެ. ދާނިޔަލް ގާތުގައި އަޒާންއާއި އިޝާން ހުރި އިރު ރުކާއާއި ރިޔާޝާ ހުރީ އާލާ ގާތުގައެވެ. “ރުކާ.. އަޅެ ގުޅެއެއްނޫންތަ މި ދެމީހުން.. މަގޭ ލޮލުން ކަރުނަ ހިލުވާލައިފި.. ހަމަ ތެދެއް މިބުނީ.. މަގޭ ލޯބި ކުޑޭ އަހަރުން ދޫކޮށް ދަނީ ދޯ..” އަޒާން ސަމާސާ މިޒާޖެއްގައި ބުނެލިއެވެ. އެހިނދު އެންމެން ހޭން ފެށިއިރު ދާނިޔަލް ހުރީ އެއްބުމަ އަރުވާލައިގެންނެވެ. އާލާވެސް ހިންޏެއް ނާދެއެވެ. ނަމަވެސް ކޮންމެވެސް ވަރަކަށް ލަދުވެތިކަމުގެ އަސަރުތައް ފާޅުވޭވޭ ހުއްޓެވެ.\n“ކޮންތާކަށް ދާން އުޅެނީ.. މަ ނޫޅެން އެއްތާކަށް ދާކަށްވެސް.. ހުވާ މިބުނީ މިސޮރުގެ ކަންތައް މާ މައްޗަށް މިދަނީ މިހާރު..” ދާނިޔަލް އަޒާންގެ ކޮނޑުގައި ބޮނޑިއެއް އަޅުވާލަމުން ބުނެލިއެވެ. އެވަގުތު އަޒާން ދާނިޔަލް ގައިގައި ޖަހާލި ވަގުތު އޭނާ އާލާ ގައިގައި ޖެހުނެވެ. އޭނާއަށް ހަށިގަނޑު ބެލެންސް ނުކޮށްލެވުނު ނަމަ އާލާއާއި އެއްކޮށް ދެންމެ ވެއްޓުނީހެވެ.\nއެ އުފާވެރި ހަވީރު ދާނިޔަލްއަށް ފުރަތަމަ ފަހަރަށް އާލާ ފެނުނީ އެވަގުތުއެވެ. އާލާއަށްވެސް ދާނިޔަލްގެ މޫނު ރީއްޗަށް އެފެނުނީ އަދިކިރިޔާއެވެ. އާލާގެ ރީތި ދޮން މޫނަށް ބަލަހައްޓައިގެން ދާނިޔަލްއަށް ހުރެވުނީއެވެ. ކޮންފަދަ ރީތި އަންހެން ކުއްޖެއްހެއްޔެވެ؟ ޤުދުރަތުގެ ރީތި މިސާލެކެވެ. ﷲގެ ކުޅަދުންވަންތަކަމުގެ ހެއްކެކެވެ. “މާ ޝާ ﷲ..” ދާނިޔަލްގެ ދުލުކުރިން ނުކުތް ބަހަކީ އެއީއެވެ.\nދާނިޔަލްއަށް އާލަގެ ރީތި ދެލޮލަށް ބަލަހައްޓައިގެން ހުރެވުނު އިރު އެ ދެލޮލުން ނަޒަރު ވަކިކޮށްލަން ބޭނުން ނުވާ ފަދައެވެ. އާލާގެ ހާލަކީތޯއެވެ؟ ދާނިޔަލްގެ ރީތި މޫނަށް ބަލަހައްޓައިގެން ހުރި ގޮތަށް އޭނާއަށް ނަޒަރު ވަކިކޮށްލަންވެސް ނޭނގިފައި ހުރެވުނީއެވެ. ދާނިޔަލްއާއި އޭނާގެ ހަތަރުކަޅި ބައްދަލުވީހިނދު އެ ރީތި ދެލޮލުގެ ތެރެއަށް ފީނައިގަންނަން ބޭނުންވާފަދަ އިޙުސާސެއް އާލާއަށް ކުރެވުނެވެ. ދާނިޔަލްގެ ރީތިކަމަށް ހިތާހިތުން އާލައަށް ތައުރީފް ކުރެވެމުން ދިޔައީ އިންތިހާއަށެވެ.\nassalaamu a’laikum my dear readers.. 🙂 SURPRISE!!!!! hehe.. kihineiyy vanee mi surprise? 🙂 and this isaspecial part ingey.. thikudhinnah gift eh mee.. vrh gina kudhin keiyytheri kamaaeku kuri dhigu inthizaarakah nimun annaane mi part ga.. 🙂 al’hamdhulillaah! miothee vaahakaige 26 vana bai up vefa.. 🙂 ummeedhu kuran hurihaa kudhinnah ves mi part kamudhaane kamah.. noor ah thikudhin thi dhey support ah vrh bodah shukuriyyaa.. 🙂 maaiyy allah alhamen ge faafa fuhsavaa alhamennah heyo rahmaiyy lavvaashi.. aameen.. 🙂 jazakumullah khairan and LY all.. 🙂 <3<3<3<3<3\nmaadhamaa 27th part up kohleveytho noor try kuraanan, in sha allah.. 🙂 maa dhigu inthizaareh thikudhin lavvaa nukuruveytho ves noor masahakaiyy kuraanan, in sha allah.. 🙂 jazakumullah khairan and LY all.. 🙂\nV salhi Hama thi suprise I’m waiting for this and finally ?✨?\nMi vrhaka Hama v Rythi ?\nThanks avahah up kohla dhinyma ..♠✨?\nehendhw.. jazakillah khairan dear.. 🙂 hehe.. marhabaa dear.. 🙂\nhehe.. 🙂 jazakillah khairan dear.. vrh ufaavehje dear ah mi part kamudhiyaeema.. 🙂\nSurprise varah hiyhama jehey dhen adhi reethi vaany vaahaka??..Thanks gift eh dhineema\nehentha? jazakillah khairan azuna dear.. 🙂 hehe.. marhabaa.. 🙂\nMa sha allah.. speech less hama… Thanx noor for the surprise\nasluvestha? jazakillah khairan dear.. 🙂 marhabaa nunnu.. 🙂\nHaadha rangalhey noor …emme salhi hisaabun thi nimmaaly ..hama perfect story eh meee ?noor varah molhu vaahaka liyan ..maashaa Allah…curiously waiting for the next part ..maadhama yah inthixaaru kureveny mihaaru ..\n🙂 hehehe.. ehentha dear? jazakillah khairan dear.. 🙂 vrh vrh vrh ufaavehje dear thihen bunelyma.. 🙂 hehe.. mihaaru innaane 27th part up vefa ingey.. avahah kiyaalaa.. 🙂\nV. Reethi story eh. Ekam, dhen faharakun liyelaafa kiyaalahchey, baeh spelling mistake ebahuri. Eg: laamuge badhaluga lhaviyani beynun kurevifa hurun etc. Ekam v. Madhun hury.\njazakillah khairan dear.. 🙂 okay dear.. 🙂 mihaaruves aslu proof read kuraa iru loluga alhainugane dhaa than than aee.. ekam noor ah ves faahaga kurevunu mi part ga aadhayaa khilaafah massala thah ebahurikan.. hehe.. 🙂 in sha allah, kuriyah oiyythaa thikanthah rangalhu kohleveytho masahkaiyy kuraanan.. vrh ufaavehje dear noor ah ekanthah faahaga kohladhineema.. 🙂 jazakillah khairan dear.. ehentha? noor ah fenunu ekam fudheyvarakah ginain.. hehe.. dhn alhaanulamaa dhw? 🙂\nMasha allah vvvvvvvv reethi mi part..thanks for the surprise❤…next part hama vvvv kiyaalaa hithun mi hury…maadhamaage inthizaaruga..???\njazakillah khairan dear.. 🙂 aww.. marhabaa dear.. 🙂 ehentha? avahah kiyaalaa ingey.. innaane mihaaru up vefa.. 🙂\nWow.. what lovely surprise.. very much looking forward to the next prt???\nhehe.. avahah kiyaalaa ingey 27th part.. dhn ithurah look forward kuraakah nujeheyne dear mennah, in sha allah..epart up vefa innaanee mihaaru.. 🙂 jazakillah khairan dear.. 🙂\nVarah salhi fotoeh sis igey. Vaahaka varah varah varah reethi. Mi vaahaka up veytho varah beley. ?\nhehe.. ehen dhw? jazakillah khairan dear.. 🙂 vrh vrh vrh ufaavehje dear ah mi part adhi mi part ge cover pic reethi v ma.. 🙂 ehentha? vrh ufaavehje dear thihen bunelymaves… 🙂\nNice….cover pic change v ma ves salhi bt… I think adhi thiyavvure rythi pic eh lyma vaahaka ithurah furihama vaane hen….\nMasha Allah …varah furuhama story eh Mee… eagerly waiting for next part ??\nmi part v.furihama but konmeves varakah spelling mistakes eba huri\nmasha allah mi part ves varah awesome\nMa Sha Allah varah reeethi?\nAlheyy YES. THEY FINALLY GOT MARRIED O YAY. Love the surprisee. Noor sis haadha rangalheyyy. Alhey varah happy vehjje?\nManik ge mind change kohba dhw. Dhen dhaan akee goas meeheh nuuneyy. Dhaan akee vrh vrh best meeheh.?\nDhaan wedding ga ready kohdheefa sifa kohdheefa huri gothun heevanee hama lolah sifa vaahen. Ma sha allah. Varah furihama.?☺\nAnd yesss they finally saw each other. Aalaa ahves adhi loabi veveyne in sha allah?\nAalaa and Dhaan. Riyaasha and Ishaann. Rukaa and Azaan.? great pairrsss? cant wait for them to get married too?\nNoor sissss. Kihinehthaaaaaa. Hows exams and studies goingg. You are the best ingeyy? Ly?\nMaasha Allah.varah reethi waiting for next part..\nOMG???masha allah??????vvvv rythi mi part vs… keep the gud work dear❤❤❤ curious for the nxt part…\nMasha Allah …..vv reethi mi part vx waiting for the next .. ♡♡♡\nMi surprise hama ragalhey buneveyny..?❤hehe..???eyru vx I ah heeviyey riyaasha n ishshan ey…☺?heheheh..??maniku ge mind change kohba noor sissy..masha allah..masha allah..??vrh vrh vrh furihama mi part vx..??nxt part avahah up kohdhehchey..mikahala surprise gifteh vx future ga dhynvaane ingey..hehe..u r one of my favourite..mind nukuranya dear ge age bunedheefaanan thr?\nmaasha allah..vrh vrh vrh reethi…emme fahun aalaa ge hithuga dhaan aa medhu ihsaases ifedhijje..hehe…waiting for next..ly sis\nNoor hiw old you are?\neven i want to know. ehkam girls ge age naahaane dhw dear. ehkam age nubunevunas school kuhjehthw high school kuhjehthw noony college ga kiyavaakuhjehthw ahaaliyas ok vaane dhw\nReethi????? waiting for next part\nVarah vex reethi\nStory kohirakun up kurany kiyaahithun pls\nAlhey miadhu up kuraanamey bunymehnun … Up v thw belun adhadheh neyge .. V gotheh vx angaalabala …hama kiyaahithun keii nuvegn miulheny\nMasha allah…hama varah furihama mi part vx…i think that aalaa is going to make dhaaniyal’s life miserable??..ekam dhaaniyal akee varah keitheri person eh veema aalaa islaahu kuraane kamah mibalaneee….Thanx for the surprise????..You ar the best???..love you noor sis\nUp v thw iru iru kolhaa mi belenee…pls keeve tha up nuvany\nvaahaka kiyaahithun nidhives naadhey hehe. waiting for the next part. busy vyma kan ehgey lasvany.


އަފްރާޝީމުގެ މަރުގެ ރިޕޯޓް މަޖިލީހުން ދިރާސާކުރި ގޮތަށް ރިޔާޒުގެ ފާޑުކިޔުން – Dhen.mv\nއަފްރާޝީމުގެ މަރުގެ ރިޕޯޓް މަޖިލީހުން ދިރާސާކުރި ގޮތަށް ރިޔާޒުގެ ފާޑުކިޔުން\nދެން އެމްވީ January 16, 2020 - 1:27 pm\nޑރ. އަފްރާޝީމް އަލީ އަވަހާރަކޮށްލި މައްސަލަ ތަހުގީގުކޮށް މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނުން އެކުލަވާލި ރިޕޯޓަށް ރައްޔިތުން މަޖިލީހުގެ ތިމަރަފުށީ ދާއިރާގެ މެންބަރު އަބްދުﷲ ރިޔާޒު ފާޑުވިދާޅުވެއްޖެއެވެ.\nސީއެންއެމް ޓީވީގެ "އިތުރުކާފް" ޕްރޮގްރާމްގައި ރޭ ބައިވެރިވެވަޑައިގެން ވާހަކަފުޅު ދައްކަވަމުން ރިޔާޒު ވިދާޅުވީ ޑރ. އަފްރާޝީމްގެ ރިޕޯޓް މަޖިލީހަށް ލިބުމުން މަރު ކޮމިޝަންގެ މެންބަރުން 241 ކޮމިޓީއަށް ހާޒިރުކޮށް ކުރަން ބޭނުންވާ ސުވާލުތަކެއް ހުރިކަން އަންގާފައިވާނެ ކަމަށެވެ.\nއެހެންނަމަވެސް އެ ކޮމެޓީއަކީ އެމްޑީޕީގެ މެޖޯރިޓީ އޮންނަ ކޮމެޓީއެއްކަން ފާހަގަކުރައްވާ ރިޔާޒު ވަނީ އެކަން އެގޮތަށް ކުރުމުގެ ފުރުސަތު އެމްޑީޕީ މެންބަރުން ދީފައި ނުވާ ކަމަށް ވިދާޅުވެފައެވެ. އެހެންކަމުން 241 ކޮމެޓީގެ މަސައްކަތް އޭރު ދިޔަގޮތުން ރިޔާޒު ހުންނެވީ ހިތްހަމަނުޖެހިއެވެ.\n"އަޅުގަނޑު ގަބޫލުކުރާ ގޮތުގައި މަޖިލީހުގެ 241 ކޮމިޓީން އެކަން ދިޔައީ އެންމެ ރަނގަޅަކަށް ނޫން. ސުވާލުކުރެވިގެން އިތުރަށް ތަފުސީލުވާން ޖެހޭ ކަންތައްތަކެއް ރިޕޯޓުގައި އެބަހުރި،" ރިޔާޒު ވިދާޅުވިއެވެ.\nމަޖިލީހުގެ 241 ކޮމިޓީގެ މެންބަރެއްގެ ގޮތުގައި ރިޔާޒު ހިމެނިވަޑައިގެންނެވި ނަމަވެސް މަރު ކޮމިޝަނުން އެކުލަވާލި ޑރ. އަފްރާޝީމް އަލީގެ ރިޕޯޓް ދިރާސާކުރި ކޮމިޓީގެ ބައްދަލުވުންތަކުގައި އޭނާ ބައިވެރިވެވަޑައިގެންފައެއް ނުވެ އެވެ. ސަބަބަކީ ޑރ. އަފްރާޝީމް އަވަހަރާކޮށްލި އިރު ކޮމިޝަނާ އޮފް ޕޮލިސްގެ މަގާމުގައި އޭނާ ހުންނެވުމާ ގުޅިގެންނާއި، މަރު ކޮމިޝަނުން ކުރިއަށް ގެންދިޔަ ޑރ. އަފްރާޝީމްގެ މަރުގެ ތަހުގީގަށް އޭނާ ބަޔާނެއް ދެއްވާފައިވާތީ މަސްލަހަތު ފުށުއެރުންތަކެއް ހުރުމުންނެވެ.\nމަރު ކޮމިޝަނުން ރިޕޯޓްތަކެއް އެކުލަވާލުމަށްފަހު ބައެއް މީހުންގެ މައްޗަށް ދައުވާކުރުމަށް ޕީޖީ އޮފީހަށް ފޮނުވާފައިވެއެވެ. އަދި މަރު ކޮމިޝަނަށް ދޮގު މައުލޫމާތު ދިންކަމުގައި ކުރީގެ އިސްލާމިކް މިިނިސްޓަރު ޑރ. މުހައްމަދު ޝަހީމް އަލީ ސައީދުގެ މައްޗަށް ދައުވާ ކޮށްދިނުމަށްވެސް ވަނީ ފޮނުވާފައެވެ.


17 aharuge kujjaku balive in mahsala eh ves balanee\n17 އަހަރުގެ ކުއްޖަކު ވެސް ބަލިވެ އިން މައްސަލައެއް ބަލަނީ\n30 ޖޫން 2020 - 18:28:20\nއުމުރުން 17 އަހަރުގެ ކުއްޖަކު ބަލިވެން އިން މައްސަލައެއް ފުލުހުން ބަލަން ފަށައިފި އެވެ.\nމޯލްޑިވްސް ޕޮލިސް ސާވިސް އިން ބުނީ އެ މައްސަލަ ފުލުހުންނަށް ހުށައާޅާފައި ވަނީ މިއަދު ކަމަށެވެ.\nއެގޮތުން 17 އަހަރުގެ ކުއްޖަކު ބަނޑުބޮޑުކަމަށް އެ އިދާރާ އަށް ހުށައަޅާފައި ވަނީ މެދު ރާއްޖޭތެރޭގެ ރަށެއްގައި ހުންނަ ސިއްހީ ފަރުވާދޭ މަރުކަޒަކުން ކަމަށް ފުލުހުން ބުނެ އެވެ.\nއެ މައްސަލަ ކުޑަ ކުއްޖަކު ރޭޕް ކުރި މައްސަލައެއްގެ ގޮތުގައި އެ އިދާރާގެ ކްރައިމް އަގެއިންސްޓް ޗިލްޑްރެން ޑިޕާޓްމެންޓްގެ ތަހުގީގު ޓީމަކުން ޖެންޑާ މިނިސްޓްރީ އާއި ގުޅިގެން މިހާރު ދަނީ ތަހުގީގު ކުރަމުން ކަމަށް ފުލުހުން ބުނެ އެވެ.\nފުލުހުން ވަނީ ކުޑަކުދިންނަށް ކުރާ އަނިޔާގެ މައްސަލަތަކަކީ އެ އިދާރާއިން ސީރިއަސް މައްސަލަ ތަކެއްގެ ގޮތުގައި ބަލަމުންދާ މައްސަލަތަކެއް ކަމަށް ބުނެފަ އެވެ. އަދި ކުއްޖާގެ އައިޑެންޓިޓީ ރައްކާތެރިކުރުމަށް އެ އިދާރާއިން ކުއްޖާގެ އަތޮޅާއި ރަށް ހާމަ ނުކުރާނެ ކަމަށް ވެސް ފުލުހުން ބުނެ އެވެ.\nރާއްޖޭގައި ކުޑަކުދިންނަށް ކުރާ ޖިންސީ ގޯނާގެ އަމަލުތައް އިތުރުވާން ފަށާފައިވާއިރު، މިމަހުގެ ތެރޭގައި ވަނީ ކުޑަ ދެ ކުއްޖަކު ރޭޕްކުރި ކަމުގެ ތުހުމަތުގައި ދެ މީހަކު ހައްޔަރުކޮށް، ޝަރީއަތް ނިމެންދެން ބަންދުކޮށްފަ އެވެ.\nމިއަދު ފުލުހުން ވަނީ އިތުރު ކުޑަކުއްޖަކު މެދުރާއްޖެ ތެރޭގެ ރަށަކުން ބަލިވެއިން ކަމަށް ބުނާ މައްސަލައެއް ޖެންޑާ މިނިސްޓްރީ އިން ފުލުހުންނަށް ހުށައަޅާފައިވާ ކަމަށް ވެސް ބުނެފަ އެވެ. އަދި އެ މައްސަލަ ވެސް މިހާރު ބަލަމުން އަންނަ ކަމަށް ފުލުހުން ބުނެ އެވެ.


Ras Online - މާބަނޑުކަން ނޭނގި ހުއްޓާ ފްލައިޓެއްގެ ތެރޭގައި ވިހައިފި\nމާބަނޑުކަން ނޭނގި ހުއްޓާ ފްލައިޓެއްގެ ތެރޭގައި ވިހައިފި\nއެމެރިކާ އަންހެނަކު މާބަނޑުކަން ނޭނގި ހުއްޓާ، އޭނާ ދަތުރު ކުރަމުން ދިޔަ ފްލައިޓް ތެރޭގައި ވިހައިފިއެވެ.\nމިއަންހެން މީހާ ވިހާފައިވަނީ އެމެރިކާގެ ޔުޓާ ސްޓޭޓުން ހަވާއީ ސްޓޭޓަށް ދަތުރު ކުރަމުން ދަނިކޮށެވެ. އާއިލާއާއެކު ޗުއްޓީ ހޭދަކޮށްލުމަށް ދަތުރު ކުރަމުން ދިޔަ ފްލައިޓް މަތީގައި ވިހަން ބަނޑުގައި ރިއްސައި ގަތުމުންވެސް ބަނޑުބޮޑުކަން ނޭނގޭކަމަށް މިއަންހެން މީހާއާއި އޭނާގެ އާއިލާއިން ހާމަކޮށްފައިވެއެވެ.\nމިހާދިސާގެ މައުލޫމާތު އާންމުންގެ ތެރޭގައި ފެތުރިގެން ދިޔައީ ފްލައިޓުގައި އިން އެހެން ފަސިންޖަރަކު ޓިކްޓޮކް ގައި ހިއްސާ ކުރުމުންނެވެ. މިގޮތުން އެ އަންހެން މީހާ ބަނޑުގައި ރިއްސާ ވިހަން ގާތްވިފަހުން، ފްލައިޓުގައި މެޑިކަލް ބަޔަކު ތިބިތޯ ކެބިން ކްރޫއިން ގޮވާ މަންޒަރާއި، ވިހެއުމަށްފަހު ފްލައިޓުގައި ތިބި މީހުން މަރުހަބާ ކިޔަމުން ދިޔަތަން ވެސް މިޓިކްޓޮކްގައި ފެނިގެން ދެއެވެ.\nމިއަންހެންމީހާއަށް އެހީވެދިން ނަރުހަކުވެސް ވަނީ އޭނާއަށް ކުރެވުނު އިހުސާސްތައް މީސްމީޑިޔާގައި ހިއްސާކޮށްފައެވެ. މިގޮތުން ބަނޑަށް 26 ނޫނީ 27 ހަފްތާގައި އަންހެން މީހާ ވިހާފައިވަނީ ފްލައިޓުގެ ފާހާނާ ތެރޭގައިކަން ފާހަގަކޮށްފައިވެއެވެ. އަދި އެވަގުތު ފްލައިޓުގައި ތިބި އެންއައިސީޔޫގެ ތިން ނަރުހަކާއި، ފިޒިޝަން އެސިސްޓަންޓަކާއި ފެމިލީ މެޑިސިން ޑޮކްޓަރެއްގެ އެހީތެރިކަމާއިއެކު ފްލައިޓު ޖެއްސުމުގެ ތިން ގަނޑިއިރު ކުރިން ކާމިޔާބުކަމާއެކު އަންހެންމީހާ ވިއްްސާފައިވާކަމަށްވެއެވެ.\nފްލައިޓު ޖެއްސުމާއެކު އެދެމައިން ހޮސްޕިޓަލަށް ގެންދެވުނުއިރުވެސް ހާލުރަނގަޅުކަމަށް ފްލައިޓުގައި ތިބި ސިއްހީ އެހީތެރިން ފާހަގަކޮަށްފައިވެއެވެ.\nމިހާދިސާއަށްފަހު ތުއްތު ކުއްޖާގެ ބައްޕަވަނީ ފްލައިޓު މަތީގައި އެހީތެރިވެދިން އެންމެންނަށް ޝުކުރު އަދާކޮށްފައެވެ. އަދި މިއީ ވަރަށް ހައިރާންކުރުވަނިވި ހާދިސާއެއްކަމަށް ސިފަކޮށްފައިވެއެވެ.\nމިހާދިސާ ހިނގާދިޔަ ޑެލްޓަރ އެއާލައިނުންވެސް މިކަން ވަނީ ޔަގީންކޮަށްދީފައެވެ.


Premier League: Everton adhi Leicester ah rangalhu feshumeh | Jazeera\tޕްރިމިއަރ ލީގު: އެވަޓަން އަދި ލެސްޓަރއަށް ރަނގަޅު ފެށުމެއް - Jazeera\nޕްރިމިއަރ ލީގު: އެވަޓަން އަދި ލެސްޓަރއަށް ރަނގަޅު ފެށުމެއް\nސާއިފް ޝިޔާދު September 14, 2020 38 views0\nއިނގިރޭސި ޕްރިމިއަރ ލީގުގައި ކުޅުނު ފުރަތަމަ މެޗު އެވަޓަން އަދި ލެސްޓަރ ސިޓީއިން ކާމިޔާބުކޮށްފިއެވެ.\nވެސްޓް ބްރޮމްވިޗް އަލްބިއޮން އާ ދެކޮޅަށް ކުޅުނު މެޗު ލެސްޓަރ ސިޓީއިން ކާމިޔާބުކުރީ 3-0 ގެ ނަތީޖާއަކުންނެވެ. މި މެޗުގައި ލެސްޓަރއިން ޖެހި ފުރަތަމަ ލަނޑު މެޗުގެ 56 ވަނަ މިނެޓުގައި ޓިމޮތީ ކަސްޓާނޭ ޖަހައިދިންއިރު އެޓީމުގެ ދެވަނަ ލަނޑު މެޗުގެ 74 ވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ މިދިޔަ ސީޒަނުގެ ޕްރިމިއަރ ލީގުގައި އެންމެ ގިނަ ލަނޑު ޖެހި ޖެއިމީ ވާޑީއެވެ. ލެސްޓަރ ގެ ތިންވަނަ ލަނޑު އޭގެ 10 މިނެޓު ފަހުން އަނެއްކާ ވެސް ލިބުނު ޕެނަލްޓީއަކުން ޖަހައިދިނީ ވާޑީއެވެ.\nވެސްޓް ބްރޮމްގެ މި ބައްޔާއެކު އަލަށް ޕްރޮމޯޓްވި ތިން ޓީމު ވެސް ވަނީ މި ސީޒަނުގައި ކުޅުނު ފުރަތަމަ މެޗުން ބަލިވެފައެވެ.\nއެވަޓަންއިން ވަނީ ޓޮޓެންހަމްގެ ދަނޑުގައި އެޓީމު 1-0 އިން ބަލިކޮށްފައެވެ. މި މެޗުގައި އެވަޓަންއިން ޖެހި ހަމައެކަނި ލަނޑު މެޗުގެ 55 ވަނަ މިނެޓުގައި ލޫކަސް ޑިނޭ ނަގައިދިން ހުރަހަކުން ޖަހައިދިނީ ޑޮމިނިކް ކެލްވަރޓް ލުވިންއެވެ. މި މެޗުގައި އެވަޓަންއާ އަލަށް ގުޅުނު ތިން ކުޅުންތެރިން ކަމަށްވާ ހަމޭސް ރޮޑްރިގޭސް އާއި އަލަން އަދި ޑޮކޯރޭ ވަނީ ކުޅެފައެވެ.\nމި މެޗުތަކާއެކު ޕްރިމިއަރ ލީގުގެ އެއްވަނައިގައި ތިން ޕޮއިންޓާއެކު އާސެނަލް އޮތްއިރު ހަމަ އެ އަދަދަށް ޕޮއިންޓް ހޯދައިގެން ދެވަނައިގައި އޮތީ ލެސްޓަރ އެވެ. ތިންވަނައިގައި ލަނޑުގެ ތަފާތުން ނިއުކާސަލް ޔުނައިޓެޑް އޮތްއިތު ހަތަރު ވަނައިގައި އޮތީ މިދިޔަ ސީޒަނުގެ ޗެމްޕިއަން ލިވަޕޫލްއެވެ.


Lanka ga baavvaa MBBS degree program ga baiverivumah hulhuvaalaifi - vNews.mv\nލަންކާގައި ބާއްވާ އެމްބީބީއެސް ޑިގްރީ ޕްރޮގްރާމްގައި ބައިވެރިވުމަށް ހުޅުވާލައިފި\nޙައްވާ މިންހާ 15 March 2019, 17:28\nސްރީލަންކާގެ ޔުނިވަރސިޓީ އޮފް ކޮލަމްބޯގެ ފެކަލްޓީ އޮފް މެޑިސިންގައި ހިންގާ ޕްރޮގްރާމެއްގައި ބައިވެރިވުމުގެ ފުރުސަތު ދިވެހިންނަށް ހުޅުވާލައިފިއެވެ.\nމިންސްޓްރީ އޮފް ހަޔާ އެޑިޔުކޭޝަނުން އާންމު ކޮށްފައިވާ އިއުލާނެއްގައިވާ ގޮތުން ލަންކާގެ ޔުނިވަރސިޓީ އޮފް ކޮލަމްބޯގެ ފެކަލްޓީ އޮފް މެޑިސިންގައި ހިންގާ "އެމް.ބީ.ބީ.އެސް" ޑިގްރީ ޕްރޮގްރާމްގައި ބައިވެރިވުމަށް ވަނީ ފުރުސަތު ހުޅުވާލާފައެވެ.\nމި ޕްރޮގްރާމްގައި ބައިވެރިވުމަށް ބޭރު ގައުމުތަކަށް 10 ފުރުސަތު ކަނޑައަޅާފައިވާ ކަމަށް އިއުލާނުގައި ވަނީ ބުނެފައެވެ. މިކަމަށް ޝައުގުވެރިވާ ފަރާތްތަކުން އަންނަ އޭޕްރިލް މަހުގެ 29 ވަނަ ދުވަހުގެ ކުރިން އެޕްލިކޭޝަން ހުށަހެޅުމުގެ ފުރުސަތު ހުޅުވާލާފައިވާކަން ސްރީލަންކާގެ އެމްބަސީން ވަނީ އަންގާފަ ކަމަށް އިއުލާންގައި ވަނީ ބުނެފައެވެ.\nމިކޯސްތަކުގެ ހުރިހާ ޚަރަދެއް ކުރަންޖެހޭނީ ކޯހުގައި ބައިވެރިވާ ކެންޑިޑޭޓުން އަމިއްލައަށެވެ.\nއޮންލައިން އެޕްލިކޭޝަން ހުށަހެޅުމާއި، ކޯސްތަކާއި ގުޅޭ އެހެނިހެން ތަފްސީލް lk.ac.ugc.www ވެބްސައިޓުން ލިބޭނެ ކަމަށް އިއުލާންގައިވެއެވެ. މި ކޯހާގުޅޭ ހުރިހާ މަޢުލޫމާތު ކަރުދާހެއް ހަޔާ އެޑިޔުކޭޝަން މިނިސްޓްރީގެ ވެބްސައިޓުގައި މިހާރު ވަނީ ޝާއިއު ކޮށްފައެވެ.


ނޭމާ ގެންދިއުމަށް ރެއާލުން މަޝްވަރާތައް ފަށައިފި | Jazeera\tނޭމާ ގެންދިއުމަށް ރެއާލުން މަޝްވަރާތައް ފަށައިފި - Jazeera\nމުޙައްމަދު ޤާސިމް August 24, 2019 130 views0\nޕީއެސްޖީ އަށްް ކުޅެމުން އަންނަ ބްރެޒިލްގެ ތަރި ނޭމާ ގެންދިއުމަށް ރެއާލް މެޑްރިޑުން މަޝްވަރާތައް ފެށުމަށްޓަކައި އެ ކްލަބުގެ ވަފުދެއް ޕެރިހަށް ގޮސްފައިވާކަމަށް ސްޕެއިނާއި ފްރާންސްގެ މީޑިއާ ރިޕޯޓްތައް ބުނެފިއެވެ.\nރެއާލުން ނޭމާ ގެންދިއުމުގެ މަސައްކަތް ފެށީ، އެ ޓީމުން ފްރާންސްގެ މިޑްފީލްޑަރު ޕައުލް ޕޮގްބާ ގެންދިއުމަށް ކުރި މަސައްކަތުގައި ނާކާމިޔާބީއާ ކުރިމަތިލާންޖެހުމުން ބަދަލުގައި ދުނިޔޭގެ ފެންވަރުގެ ސުޕަ ސްޓާރެއް ގެނައުމުގެ އުއްމީދުގައެވެ.\nމީގެއިތުރުން، މި ފަހަރުގެ ޓްރާންސްފާ ބާޒާރު ފެށުނީއްސުރެއް ނޭމާ ގެންދިއުމަށް އޭނާގެ ކުރީގެ ކްލަބު ބާސެލޯނާ އިން ކުރި މަސައްކަތުގައި ކުރިއެރުމެއް ލިބިފައެއްނުވެއެވެ. އެގޮތުން، ބާސެލޯނާ އިން އެކި ފަހަރުމަތީން ނޭމާ ގެންދިއުމަށް ހުށަހެޅި އެއްވެސް ގޮތަކަށް ޕީއެސްޖީން އެއްބަހެއްނުވިއެވެ. އެގޮތުން، ކުޅުންތެރިއަކާއެކު ފައިސާ ދީފައި ގަންނަން ހުށަހެޅުމުންނާއި، ލޯން އެއްބަސްވުމުގެ ދަށުން ގެންދަން ކުރި ބިޑަށްވެސް ޕީއެސްޖީން ވަނީ ނޫނެކޭ ބުނެފައެވެ.\nމީގެކުރީން، ނޭމާ ބްރެޒިލްގެ ސަންތޯސް އަށް ކުޅުނު ދުވަސްވަރު ވެސް އޭނާ ގަންނަން ރެއާލުން މަސައްކަތްކުރި އެވެ. އެކަމަކު އެ ފަހަރު ނޭމާގެ ސޮއި ހޯދުމުގައި ކުރިހޯދީ ވާދަވެރި ބާސެލޯނާ އިންނެވެ. އެ ކްލަބަށް ބަދަލުވުމަށްފަހު ރަނގަޅު ކުޅުމެއް ދައްކާފައިވީނަމަވެސް، މީގެ ދެ އަހަރު ކުރިން ޕީއެސްޖީ އަށް 222 މިލިއަން ޔޫރޯ އަށް ނޭމާ ބަދަލުވީ ލިއޮނަލް މެސީގެ ހިޔަނިން ސަލާމަތްވުމަށްޓަކައެވެ. އެކަމަކު ޕީއެސްޖީގައިވެސް އަނިޔާ އާއި ތަފާތު އެކި މައްސަލަތަކާ ހެދި ނޭމާ އަށް އަސްލު ކުޅުން ދެއްކޭ ގޮތެއްނުވިއެވެ.\nފަހުގެ މީޑިއާ ރިޕޯޓްތައް ބުނާގޮތުން، ރެއާލުން ނޭމާ ގެންދިއުމަށްޓަކައި ރަނގަޅު ހުށަހެޅުމަކާއެކު އެ ޓީމުން ދާދިފަހުން އެއިންތްރަކް ފްރޭންކްފަޓް އިން ގެނައި ސާބިއާގެ ފޯވާޑް ލުކާ ޖޮވިޗް ވެސް ބަދަލުގައި ދިނުމަށް ވިސްނަމުންދާ ކަމަށް ވެއެވެ. އަދި ޕީއެސްޖީން ގޯލްކީޕަރެއް ގެނައުމަށް ކުރާ މަސައްކަތުގައި ރެއާލްގެ ކީޕަރު ކޭލޯ ނަވާސް އަށް ޝައުގުވެރިކަން ފާޅުކޮށްފައިވެއެވެ.\nނޭމާގެ ޓްރާންސްފާ ކަންތައްތަކާމެދު ޕީއެސްޖީގެ އެންމެ އިސްކޮށްއުޅޭ ސަޕޯޓަރުންވެސް ވަނީ ނުރުހުމާއި ހިތްހަމަނުޖެހުން ފާޅުކޮށްފައެވެ. އެގޮތުން، ފްރެންޗް ލީގުގައި އެ ޓީމު އެންމެފަހުން ކުޅުނު މެޗުގައި ސްޓޭޑިއަމްގައި ބެނާތައް ހިފައިގެން ނޭމާއާ ދެކޮޅަށް އަޑުއުފުލައި އޭނާ ދޫކޮށްލުމަށް ކްލަބުގެ ކިބައިން އެދިފައިވެސްވެއެވެ.


Kondey In Tourism Ah Bin Dhookuranee ކޮނޑޭއިން ޓުއަރިޒަމަށް ބިންދޫކުރަނީ – Huvadhoo News Kondey In Tourism Ah Bin Dhookuranee Huvadhoo News\nކޮނޑޭއިން ޓުއަރިޒަމަށް ބިންދޫކުރަނީ\nހުވަދު އަތޮޅު އުތުރުބުރީ ކޮނޑޭ އިން ލޯކަލް ޓުއަރިޒަމަށް ބިންދޫކުރުމަށް އެރަށު ކައުންސިލުން ނިންމައިފިއެވެ.\nކޮނޑޭ ކައުންސިލްގެ މެމްބަރު ޝާމާ މުހައްމަދު ވިދާޅުވީ، އެރަށުގެ ދެކުނު ފަރާތުން ޓުއަރިޒަމް ފުޅާކުރުމަށް އެންމެ އެކަށީގެންވާ ހިސާބުން ބިން ދޫކުރުމަށް ކައުންސިލުން ނިންމާފައިވާ ކަމަށާއި، އެއީ އެރަށަށް އެންމެ ބޮޑު އާމްދަނީއެއް ލިބޭނެ ކަމަށެވެ.\nހުވަދޫ ނިއުސް އަށް މައުލޫމާތު ދެއްވަމުން ޝާމާ ވިދާޅުވީ، ޓުއަރިޒަމަށް ބިން ދޫކުރުމަށް ރަށުގެ ސަރަހައްދެއް ކަނޑައެޅި ނަމަވެސް ބިން ދޫކުރުމަށް ވަކި އިމެއް ނުވަތަ ވަކި މިންވަރެއް ކަނޑައެޅުމުގައި މިވަގުތު ހުރަސްތަކެއް ދިމާވެފައިވާ ކަމަށެވެ. އެގޮތުން ލޭންޑް ޔޫސް ޕްލޭން ފާސްވުން ލަސްވެ އެބިމަށް އުސޫލުތައް ކަނޑައެޅިފައި ނުވާ ކަމަށްވެސް އޭނާ ވިދާޅުވިއެވެ.\n“މިރަށަކީ އާސާރީ އެތައް ތަނެެއް ހުރި ޖަޒީރާވަންތަ ރީތިކަމެއް ލިބިފައިވާ ރަށެއް. މަދު އާބާދީއެއް ވިޔަސް ޓުއަރިޒަމް ކުރިއެރުވޭނެ. ހުވަދު އަތޮޅު އުތުރުބުރީ ކޮނޑޭ ކައުންސިލްގެ މެމްބަރު ޝާމާ\nޝާމާ ވިދާޅުވީ ކޮނޑޭގައި ލޯކަލް ޓުއަރިޒަމް ކުރިއެރުވުމަށް ޝައުގުވެރިވާ ފަރާތްތައް އެބަތިބި ކަމަށާއި، ހޮޓާތަކެއް އަޅަން ނުވަތަ ލޯކަލް ޓުއަރިޒަމަށް ދޮރު ހުޅުވާލެވިއްޖެ ނަމަ ރަށު ރައްޔިތުން އެކަމުގައި ލާމެހިގެން ދާނެ ކަމަށެވެ.\nގއ ކޮނޑޭ އަކީ 600 މީހުންގެ އާބާދީއެއް ދިރިއުޅޭ ރަށެކެވެ.


4 resorteh hadhan Maavaru falhu hikkan MTCC ah | Mihaaru\nހިއްކައިގެން ތަރައްގީކުރަން ހަމަޖެހިފައިވާ މާލެ އަތޮޅު މާވަރު ފަޅުގެ ކުރެހުމެއް.\nހަތަރު ރިސޯޓެއް ހަދަން މާވަރު ފަޅު ހިއްކަން އެމްޓީސީސީއަށް\n02 ޖުލައި 2018 - 11:30 11 comments\nމާލެ އަތޮޅު އުތުރުގައި އޮންނަ މާވަރު ފަޅު ތަރައްގީކޮށް ހިންގާނީ ގުޑް ކެޗް ޕްރައިވެޓް ލިމިޓެޑް ކިޔާ ކުންފުންޏަކުންނެވެ. އެ ކުންފުނިން ބިން ހިއްކުމުގެ މަސައްކަތް އެމްޓީސީސީއާ ހަވާލުކުރީ މިދިޔަ ހަފުތާގަ އެވެ. އަދި އެ މަސައްކަތް ކުރިޔަށް އޮތް ދިހަ ވަރަކަށް ދުވަހުގެ ތެރޭގައި ފަށަން ވަނީ ހަމަޖެހިފަ އެވެ.\nމާވަރު ފަޅުގައި ހިއްކައިގެން ތަރައްގީކުރަން ހަމަޖެހިފައި ވަނީ 8 ހެކްޓަރުގެ ތިން ރަށާއި 5.1 ހެކްޓަރުގެ އެއް ރަށެވެ. އެ ފަޅު ފަޅު ގުޑް ކެޗް ކުންފުނިން ގަނެފައިވަނީ މިދިއަ މެއި މަހު އެވެ.\nއެ ފަޅު ތަރައްގީކުރާ ކުންފުންޏާ ހަވާލާދީ، ޓޫރިޒަމް ހަބަރުތައް ގެނެސްދޭ ބައެއް ވެބްސައިޓްތަކުގައި ބުނެފައި ވަނީ އެ މަޝްރޫއުގެ ފުރަތަމަ ފިޔަވަހީގެ ދަށުން ހިއްކަން ހަމަޖެހިފައި ވަނީ 8 ހެކްޓަރުގެ ދެ ރަށެވެ. އަދި ހިއްކުމުގެ މަސައްކަތް ދެ މަސްދުވަހުގެ ތެރޭގައި ނިމޭނެ ކަމަށް ވެސް އެ ވެބްސައިޓްގައި ބުނެފައިވެ އެވެ.\nގާތްގަނޑަކަށް ތިން ކިލޯ މީޓަރުގެ ދިގު މާވަރު ފަޅު ހިއްކައިގެން ތަރައްގީކުރަން ހަމަޖެހިފައި ވަނީ ފަސް ތަރި އަދި ހަތް ތަރީގެ ރިސޯޓުތަކެއް ކަމަށްވެ އެވެ.\nއެ ފަޅު ހިއްކުމުގެ މަސައްކަތް ފަށާއިރު، މިހާތަނަށް މާލެ އަތޮޅުން 27 ފަޅެއް ރިސޯޓު ހަދަން ވަނީ ދޫކޮށްފަ އެވެ. އަދި އިތުރު ފަސް ފަޅެއް މިއަހަރުގެ ތެރޭގައި ކުއްޔަށްދޭނެ ކަމަށް ސަރުކާރުން ބުނެފައިވެ އެވެ.\nމާވަރު ފަޅު ހިއްކައިގެން ހަތަރު ރިސޯޓެއް ހަދާއިރު ތައިލެންޑްގެ ސިންގަ އެސްޓޭޓުން ދަނީ ގާތްގަނޑަކަށް 350 މިލިއަން ޑޮލަރު ހަރަދުކޮށްގެން ކ. އެނބޫދޫ ފަޅު ހިއްކައިގެން ރިސޯޓުތަކާއި ޑިއުޓީ ފްރީ ފިހާރަ އަދި ރެސްޓޯރަންޓް ތަރައްގީކުރަމުންނެވެ. އެ ތަނުގައި ހަދާ ހާޑް ރޮކް ހޮޓެލް މިއަހަރުގެ ފަހުކޮޅު ހުޅުވަން ވަނީ ހަމަޖެހިފަ އެވެ.\nއިތުރު ލިޔުންތައް ބިން ހިއްކުން އެމްޓީސީސީ ޓޫރިޒަމް ރިސޯޓްތައް


PCR Test majuboorukurun: Natheejaa vikkaigen faidhaa nagaa faraaiythakah hulhuvunu ithuru dhoreh!? - vNews.mv\nލެބޯޓަރީއެއްގައި ޕީސީއާރް ޓެސްޓް ހެދުމުގެ މަސައްކަތް ކުރިއަށް ދަނީ\nޕީސީއާރް ޓެސްޓް މަޖުބޫރުކުރުން: ނަތީޖާ ވިއްކައިގެން ފައިދާ ނަގާ ފަރާތްތަކަށް ހުޅުވުނު އިތުރު ދޮރެއް!؟\nޒިދާން މުޙައްމަދު Male' | 09 January 2022, 22:22\nބިންދާލި ކޮވިޑް-19ގެ އިތުރު ރާޅާއެކު އެއްކަލަ ހެލްތު ޕްރޮޓެކްޝަން އޭޖެންސީ (އެޗްޕީއޭ) ނިކަން ވަރުގަދައަށް އެކްޓިވްވެލައިފިއެވެ. އައު އަހަރު ފެށުމުގެ މަޖާނަގަން ހަވަރު އެއްކޮށްގެން ހުޅުމާލޭގައި ހަވާއަރުވައި ބޮޑު ސިންގާ "ނިޔު އިއާޝޯއެއް" ބޭއްވިއިރު ކަހާތަން ހިރުވާލިހެން ވެސް ހިޔެއް ނުވެއެވެ. ނުވިތާކަށް ގައިޑްލައިންތަކާ މުޅިން ޚިލާފަށް ވަރުވަރުން މާލޭ ސަރަހައްދުގައި ނައިޓް މާކެޓްތަކެއް ބާއްވަމުން ދިޔައިރު ވެސް ހާލަތު ގޯސްވެދާނެކަން އެ ވެރިންނަށް އެނގިފައި ނެތް ފަދައެވެ.\nމުޅި މާލޭ ތެރޭގައި ބަސްނާހާ ކުދިންކޮޅު މާސްކު އެޅުމެއް ނެތި އެތައް ދުވަހަކު އުޅުނު އިރު ފެނުނު މީހަކު ހަމަ ނެތީއެވެ. މިހުރި ކަންކަމުގެ ގޯސް ނަތީޖާ މި ރާއްޖޭގެ ތަންފީޒީ މުވައްސަސާތަކާއި ވުޒާރާތަކަށް ފެންނަނީ އަބަދު ވެސް ހާލަތު ގޯސްވާ ހިސާބުންނެވެ. މި ފަހަރު ވެސް މިވީ އެހެންނެވެ. ދިވެހިންނަކީ 'ފޫކޮޅުގައި ރޯވުމުން' ކޮންމެ ކަމެއް ވެސް ކުރާ ބައެކޭ ބުނާތީ އަޑުއަހަމެވެ. އެޗްޕީއޭއަށް ވެސް މިވީ އެހެން ތޯއްޗެކެވެ.\n2022 އަށް މަރުހަބާ ކިޔަން ޔޫތު މިނިސްޓްރީން ހުޅުމާލޭގައި ބޭއްވި މިއުޒިކް ޝޯގައި، އާ އަހަރު ފެށުމާއެކު ހަވާއަރުވަނީ: މި މަންޒަރު ބަލަން ވަރަށް ގިނަ ކުޑަކުދިން ވެސް ދިޔަ.--- ފޮޓޯ: ފަޔާޒު މޫސާ / މިހާރު\nއަވަށްޓެރި އިންޑިއާއަށް ބަލައިލަމާ ހެއްޔެވެ؟ އިންޑިއާގައި ބަލީގެ ހާލަތު ވަރަށް ބޮޑަށް ގޯސްވާންފެށި ނަމަވެސް، ސިޔާސީ ލީޑަރުން އަވަދިނެތި އުޅުއްވަނީ ކުރިއަށް އޮތް ސްޓޭޓްތަކުގެ އިންތިޚާބަށް ކެމްޕެއިން ކުރެއްވުމުގައެވެ. އެގޮތުން، އެތައްހާސް މީހުން ބައިވެރިކޮށްގެން ބޮޑެތި ކެމްޕެއިން އެއްވުންތައް ބާއްވަމުން ގެންދާއިރު، އެފަދަ އެއްވުންތަކުގައި ގިނަމީހުން މާސްކްވެސް ނާޅާކަމަށް މީޑިއާއިން ބުނެއެވެ.\nޑެލްޓާ ވޭރިއެންޓް އިންޑިއާގައި ފެތުރެންފެށި ދުވަސްވަރަކީވެސް މިފަދަ ބޮޑެތި ކެމްޕެއިން އެއްވުން ކުރިއަށްދިޔަ ދުވަސްވަރެކެވެ. ބޮޑުވަޒީރު ނަރެންދުރަ މޯދީވެސް ހިމެނިވަޑައިގަންނަވާ ގޮތުން ސިޔާސީ ޕާޓީތަކުން ބޮޑެތި އެއްވުންތައް ބޭއްވިއިރު، މޯދީވެސް ގިނަފަހަރު މާސްކެއް ނާޅުއްވައެވެ. ނަތީޖާއެއްގެ ގޮތުން، ކޮވިޑްގެ ހާލަތު އިތުރަށްގޯސްވެ ދުނިޔޭގައި ދެވަނައަށް އެންމެ ގިނަމީހުންނަށް ބަލިޖެހި ހާލަތު ގޯސްވެގެންދިޔަ ގައުމަށް އިންޑިއާވަނީ ވެގެން ގޮސްފައެވެ.\nމިހާރު ރާއްޖޭން ވެސް ފެންނަމުންދަނީ އެމަންޒަރު ކަމަށް ރަށު ތެރޭ އެބަ ކިޔައެވެ. ނަމޫނާ ދައްކަވަން ތިއްބެވި ވެރިން ބަލަނީ ކެމްޕޭން ކުރެވޭތޯއެވެ. މީސްތަކުން އެއްކޮށްގެން ކެމްޕޭން ޖަލްސާތައް ބޭއްވޭތޯއެވެ. މާސްކުއެޅުމެއް ގައިދުރުމެއް ވެސް ނެތިއެވެ. އަތާއި އަތްޖޯޑުކޮށް ސަލާމްވެސް ކުރަނީއެވެ. ފަހަރުގައި އެ ކުރެވެނީ ކިހާ ވަރެއްގެ ކަމެއްކަން ވެރިންނަށް ނޭނގުން ގާތެވެ. ކޮވިޑަށް ނުދެވޭ ސަމާލުކަމެއް ކޮމަންޑޫ ދާއިރާއަށް ޕާޓީން ކުރިމަތިލެއްވި ކެންޑިޑީޑޭޓްގެ ކެމްޕޭނަށް ދެވުމުން އެ ވަރު ކަމެއް ހިނގާފާނެއެވެ.\nކޮންމެ ގޮތަކަށް ކަން ވިޔަސް ހާލަތު ގޯސް ނުވާ ކަމަކަށް ދެން ނުވާނެއެވެ. މާލެއާއި އަތޮޅު ތެރޭގައި ކޭސްތައް އިތުރުވަމުން އެ ދަނީ ފަތުއަޑުކިޔާފައެވެ.\nފިޔަވަޅެއް އެޅުނު ކަމަށް މިވީ އަދަދުތައް ތިންސަތޭކައިން މައްޗަށް އަރާ އަތްނުފޯރާ ފަށަށް ދިޔާމައެވެ. ހެލްތް ޕްރޮޓެކްޝަން އެޖެންސީން ބުނީ މާލެ، ހުޅުމާލެ އަދި ވިލިމާލެއިން ޓެސްޓުކުރާ ސާމްޕަލްގެ ތެރެއިން ޕޮޒިޓިވްވާ ނިސްބަތް މިވަގުތު ހުރީ5އިންސައްތަ އިން މަތީގައެވެ. މިކަމާއި ގުޅިގެން ބަލި ކޮންޓްރޯލް ކުރުމަށް 10 ޖެނުއަރީން ފެށިގެން އިތުރު ފިޔަވަޅުތައް އެޅުމަށް ވަނީ ނިންމާފައެވެ.\nއެގޮތުން، ވެކްސިންގެ ޑޯޒް ފުރިހަމަކޮށް 14 ދުވަސް ހަމަވެފައިވާ މީހުނަށް ދަތުރުކުރުމުގެ 72 ގަޑިއިރު ނުވާ ޕީސީއާރް ނެގެޓިވް ނަތީޖާ އޮތުން މަޖުބޫރުކުރުމާއި ވެކްސިންގެ ޑޯޒް ފުރިހަމަ ނުވާ ނަމަ، ދަތުރުކުރުމުގެ ކުރިން 14 ދުވަހުގެ ފުރަބަންދު ކަރަންޓީން ފުރިހަމަކުރުމަށް މަޖުބޫރުކުރުން އަދި މާލޭ ސަރަޙައްދުން ރާއްޖޭގެ އެހެން ރަށްރަށަށް ދަތުރުކުރާ މީހުން "ކޮވިޑް ސޭފް" ޕޯޓަލްއިން ނެގެޓިވް ނަތީޖާ ދެއްކުމަށް ފަހުގައި ދަތުރުކުރުމުގެ އިތުރުން ކަރަންޓީންވުމަށް ދަތުރުކުރާ ފަރާތްތަކުން "ހާލުބެލުން ޕޯޓަލް" އިން ހުއްދަ ހޯދައިގެން ދަތުރުކުރުމަށް މަޖުބޫރުކުރުން، އަޅާފައިވާ ފިޔަވަޅުތަކުގެ ތެރޭގައި ހިމެނެއެވެ.\nއެޗްޕީއޭން އެޅި ފިޔަވަލުތަކާއެކު މި ވަނީ އަނެއްކާ ވެސް އެއްކަލަ އަޑު ގަދަވެފައެވެ. ދަތުރުކުރުމުގެ 72 ގަޑިއިރު ނުވާ ޕީސީއާރް ނެގެޓިވް ނަތީޖާ އޮތުން މަޖުބޫރުކުރުމަކީ ވަކި ބަޔަކު މަންފާ ހޯދުމަށް ހިންގާ ޖަރީމާއެކޭ ބުނާ އަޑެވެ. މި އަޑު ރަށު ތެރޭގައި ގަދަވެފައި ވާއިރު، މިއީ އެންމެ މީހަކު ދެމީހަކު ދައްކާ ވާހަކައެއް ނޫނެވެ. ކަންކަން މިހެން ވުމުން އެންމެ އުފާވާނީ ޕީސީއާރް ހަދައިދޭ ތަންތަނުގެ ޕްރޮފިޓް ޝެއާރ އޮންނަ ޑޮކްޓަރުންނަށް ކަމަށް ބަޔަކު މީހުން އެބަ ކިޔައެވެ. އެ ވާނީ ތެދަކަށެވެ.\nމިދިޔަ އަހަރު ރަށަށް ދާންވެންގެން ޕީސީއާރް ޓެސްޓް ހަދަންޖެހޭ ވާހަކަ ބުނުމުން އަޅުގަނޑުގެ އެކުވެރިޔަކު ބުނީތީ އިވުނެވެ. ހަތްސަތޭކައެއްހާ ރުފިޔާ ދެނިކޮށް އެކަން ނިމިދާނެއެވެ. މާލޭ ސަރަހައްދުގައި ހުރި ނަން ހިނގާ ޕްރައިވެޓް ހޮސްޕިޓަލަކުން ނެގެޓިވް ނަތީޖާ ރިޕޯޓެއް ގަނެވިދާނެ ކަމަށް އެކުވެރިޔާ ބުނުމުން ވަރަށް ހައިރާންވިއެވެ. ގަބޫލުކުރަން ދަތި ނަމަވެސް އެއީ ތެދުކަން އޭނާ ސާބިތުކޮށްދިނީ ސާމްޕަލް ނުނަގައި ހަމަ އެ ދުވަހު އޭނާ ހޯދި ނެގެޓިވް ނަތީޖާ ރިޕޯޓަކުންނެވެ.\nމި ދެންނެވީ އަޅުގަނޑު ނަތީޖާ ގަތް ވާހަކައެއް ނޫނެވެ. އަޅުގަނޑު ނުގަތަސް އަޅުގަނޑުގެ އެކުވެރިޔާ ފަދައިން ނަތީޖާ ގަންނާނެ އެތައް ބަޔަކު ތިބޭނެ ކަމީ ދުވާލު އިރު ފެންނަހެން ގައިމުކަމެކެވެ. އެއީ އެންމެ ރަނގަޅު ގޮތް ނޫން ކަމަށް ބުނެ، ފައިސާކޮޅަކުން މުޅި މުޖުތަމައު އަދި އަމިއްލަ ނަފުސު ނުރައްކަލަކަށް ހުށަނޭޅުމަށް އެދި އެކުވެރިޔާއަށް އާދޭސް ކުރީމެވެ.\nމާލޭގެ ބައެއް ކްލިނިކުތަކުންނާއި ބައެއް ހޮސްޕިޓަލުތަކަށް ފައިސާ ދިނުމުން ސާމްޕަލް ނުނެގިޔަސް ޕީސީއާރް ޓެސްޓްގެ ނަތީޖާ ދެމުން އަންނަ ކަމަކީ ގިނަ ބަޔަކަށް އެނގޭ ބޮޑު ސިއްރެކެވެ. ނަމަވެސް އެޗްޕީއޭން މިކަން ދޮގުކުރެއެވެ. ބުނެވޭ ގޮތުގައި އެޗްޕީއޭގެ ތެރޭގައި ވެސް މި ޖަރީމާއިން ނަފާ ލިބޭ ޑޮކްޓަރުން ކަމަށް ބުނާ ބަޔަކު އެބަ ތިއްބެވެ. ފަހަރުގައި މި ޖަރީމާ ހިންގާކަން އެނގި ތިބެ ނޭނގޭ ކަމަށް ބުނަނީ ނޫނީ ނުވާ ކަމެއް ކަމަށް ދެއްކުމަށް އެެ ވެރިން މަސައްކަތް ކުރަނީ މި ސަބަބާ ހުރެ ކަމަށް ވެސް ވެދާނެއެވެ.\nއަޅުގަނޑަށް ޔަގީންވާ ކަމަކީ މިކަން ހިނގަމުންދާ ކަމެވެ. އަދި ޕީސީއާރް ޓެސްޓް މަޖުބޫރުކުރުމަކީ ނަތީޖާ ވިއްކައިގެން ފައިދާ ނަގާ ފަރާތްތަކަށް ހުޅުވުނު އިތުރު ދޮރަކަށް ނޫނީ ނުވާނެ ކަމެވެ.\nކޮރޯނާވައިރަސް ކޮވިޑް-19 އެޗް.ޕީ.އޭ ރިޕޯޓް\nޖެހިލުން ކުޑަ ނޫސްވެރިއެއްކަން ސާބިތުކޮށްދީފި. ކަން އޮތްގޮތް ތިޔަ ގެނެސްދެއްވަނީ ހާދަހާ ފުރިހަމަކޮންނޭ. ސާބަސް ދަރިޔާ ސާބަސް.


🌟🌟Fathisthari Vaahaka🌟🌟: ފޯންކޯލް - 15 ވަނަ ބައި\n"ޝާންތަ.....؟ ޝާން ހުރީތަ މިތާ؟ ދައްކަބަލަ އަހަންނަށް. ހިނގާ އިންޓްރޮޑިއުސްކޮށްދޭން." އިނާއަށް ޔަގީންވެއްޖެއެވެ. ސޯފީ އެގޮތަށް އުޅޭނީ ޝާން ފެނުނީމައެވެ. އެ ޒުވާނަކާހެދި ސޯފީ ހުންނަނީ މޮޔަވާވަރުވެފައިކަން އެނގޭނީ އިނާއަށް އެކަންޏެވެ.\n"ނޫނެކޭ....ޝާންއެއް......" ސޯފިޔާއަށް ބުނެވުނީ އެވަރަށެވެ. ބަލާލިއިރު އިނާ ހުރީ ހިލަ ބުދަކަށް ވެފައެވެ. އޭނައާއި ދިމާލަށް އެނބުރުމުގެ ބަދަލުގައި އޭނަ ނުބަލާށޭ ބުނި ދިމާލަށް ބަލަހައްޓައިގެންނެވެ.\nސޯފިޔާއަށް ގުޑިލަންވެސް ނުކެރުނެވެ. އިނާއާއެކު ކުރިމަތިން ފެންނަ މަންޒަރަށް ބަލަން ހަމަ ހުރެވުނީއެވެ.\nސޯފިޔާ ބުނީ ރަނގަޅަށެވެ. އެއީ ޝާންއެއް ނޫނެވެ. އެއީ ޒިޔާދުއެވެ. އެކަންޏެއްވެސް ނޫނެވެ. ޒުވާން އަންހެންކުއްޖަކާއެކުގައެވެ.\nލެކިއުޓްގެ ސޭލްސް އެސިސްޓަންޓުންގެ އެހީގައި ފުޅިއަކަށްފަހު ފުޅިއަކުން ސެންޓްގެ ވަސްބަލަމުން ދިޔަ އަންހެންކުއްޖާ ކައިރީ ހުރެގެން ހިނިތުންވަމުން، އެ ކުއްޖާ ވަސްދައްކާ ކޮންމެ ސެންޓަކާއި ދޭތެރޭ ދެކޭގޮތް ހާމަކުރަމުން ޒިޔާދު ދިޔައެވެ. ވަށައިގެންވާ އެހެން އެއްވެސް ކަމެއް ޒިޔާދުއަށް ނޭނގޭފަދައެވެ. އެހެން ނޫންނަމަ މީހުންގެ ލޯތަކަށްވެސް ސަމާލުވީސްކަން ޔަގީނެވެ.\n"ހިނގާ ދާން މިތަނުން. އޭނައަށް ފެނުމުގެ ކުރިން ހިނގާ ދާން." ޒިޔާދު އާއި އެ އަންހެންކުއްޖާގެ ގައިގޯޅިވުންތަކާއި ހިނިތުންވުމާއި ވާހަކަދެއްކުމުގައި އެ ގެންގުޅޭ ގޮތްތަކަށް ސަމާލުވެ ބަލަން ހުރި އިނާގެ އަތުގައި ހިފަމުން ސޯފިޔާ މިހެން ބުނުމުން އެއީ ހަދަން އެންމެ ރަނގަޅު ގޮތޭ އިނާގެ ހިތަށްވެސް އަރައިފިއެވެ. ޒިޔާދުއަށް ފެންނާކަށް އޭނަ ބޭނުމެއް ނުވިއެވެ. އެހެންކަމުން އިތުރު ބަހަނާއެއްވެސް ދެއްކުމެއް ނެތި ސޯފިޔާއާއެކު ގޮސް ކައުންޓަރަށް ލާރިދައްކަން މަޑުކޮށްލިއެވެ. ދެވަނަ ފަހަރަކު ޒިޔާދުމެން ތިބި ދިމާލަށް ބަލާވެސް ނުލައެވެ.\nކައުންޓަރުގައި އިން ކޭޝިއަރު ކޭޝްކާޑު އަނބުރާ ދިންހާ އަވަހަކަށް އިނާ އާއި ސޯފިޔާ ވަރަށް އަވަސް ފިޔަވަޅުތަކެއްގައި ލެކިއުޓުން ނުކުންނަން ހިނގައިގަތެވެ. ދެމީހުންވެސް ގަސްދުކޮށްގެން ދިޔައީ ޒިޔާދުއަށް ފެނުމުގެ ކުރިން އެތަނުން ނުކުންނާށެވެ.\n"އުނހު.......އަދި ކަމަކުނުދޭ........" ކުއްލިއަކަށް މިހެން ބުނީ ގޮސްގޮސް ހުރި ސޯފިޔާއެވެ. އަދި ހުރިތަނަށް ހުއްޓިއްޖެވެސްމެއެވެ. އިނާއަށް އެއަޑު ނުވެސް އިވޭ ކަހަލައެވެ.\nއިނާގެ ހިތުގައި އުފެދެމުން ދިޔައީ ސުވާލެކެވެ. "ހަމަ އަސްލުވެސް ޒިޔާދުގެ ފެންވަރަކީ އެއީހެއްޔެވެ" މި ނޫން އެއްޗެއް އިނާގެ ހިތަކަށް ނާރައެވެ. ނަގަމުން ދިޔަ ކޮންމެ ފިޔަވަޅަކާއެކުވެސް ހިތަށް އަރަނީ މިހެންނެވެ. އޭނައާއެކު ސޯފިޔާ ނާންނަކަންވެސް އިހްސާސް ނުކުރެވުނީ އެ ސުވާލުން އޭނަގެ ހިތް ކަޅިވެފައި ވާތީއެވެ.\nގޮސްގޮސް ހުރި އިނާއަށް ބަލަން ހިނދުކޮޅަކު ހުރެލާފައި ސޯފިޔާ އެނބުރި ހިނގައިގަތެވެ. ޒިޔާދުއާއި ދިމާލަށެވެ.\n"ޒިޔާދު.........؟؟؟" ޒިޔާދުއަށް ސޯފިޔާ ގޮވާލީ ގޮސް ޒިޔާދުކައިރިއަށް ހުއްޓިލާފައެވެ. އެއަޑަށް ޒިޔާދު އާއި އޭނަ ކައިރީ ހުރި އެ އަންހެންކުއްޖާވެސް ފަސް އެނބުރި ބަލާލިއެވެ.\nސޯފިޔާ ފަރުވާތެރިކަމާއެކު ބަލާލީ އެ އަންހެންކުއްޖާއަށެވެ. ރީތި ކަމާއި ތަހުޒީބާއި ފެޝަނުގެ ނަމޫނާ އަންހެންކުއްޖެކެވެ. އަދި ހަމަ އެވަރަށް ބޮޑާ ކަމާއި ކިބުރުވެރިކަންވެސް ސޯފިޔާއަށް އެ އަންހެންކުއްޖާގެ މޫނުމަތިންނާއި ހަރަކާތްތަކުން ފާހަގަ ކުރެވުނެވެ. އެހުރިހާ ކަމަކާ އެކުވެގެންވެސް މޫނުމަތިން ފެނުނީ "ތިއީ އަނެއްކާ ކާކު" ހޭ އަހާލާކަހަލަ ގޮތެކެވެ.\nމީހަކު ގޮވާލުމުން ޒިޔާދު އެނބުރި ބަލާލީ ކޮނޑުމަތިންނެވެ. ނަމަވެސް އެއީ ކާކުކަން ފެނުމުން އެއްކޮށް އެނބުރެވުނެވެ. ސޯފިޔާއަށް ޒިޔާދުގެ މޫނުމަތިން ފެނުނީ ސިހުމާއި ކަންބޮޑުވުމެވެ.\nޒިޔާދު ހަމަ އަނގައިން ނުބުނެ ބަލަހައްޓައިގެން ހުރީއެވެ. ސޯފިޔާއަށް ބޮޑަށް ހީވަނީވެސް ޒިޔާދުއަށް އަނގައިން ނުބުނެވުނީހެންނެވެ.\n"ހޫ އިޒް ދިސް....؟؟" އެ އަންހެން ކުއްޖާ ދެބުމައިން ގޮށް ޖަހާލާފައި އަހާލިއެވެ.\nއެއާއެކު ޒިޔާދުއަށް ހޭވެރިކަން އައި ފަދައެވެ.\nއަވަސް ހަރަކާތްތަކަކާއެކު އެއްފަހަރު ސޯފިޔާއަށް އަނެއްފަހަރު އެ އަންހެންކުއްޖާއަށް ދެފަހަރަކު ބަލާލިއެވެ.\n"ޒިޔާދު................؟؟"ސުވާލުގެ ރާގަކުން ގޮވާލީ ސޯފިޔާއެއް ނޫނެވެ. ކުރިން ކުރި ސުވާލަށްވެސް ޖަވާބު ނުދިނުމުން އަނެއްކާވެސް އެ އަންހެން ކުއްޖާއަށް ސޯފިޔާ އަކީ އެއީ ކާކުކަން ނޭނގިގެން ޒިޔާދުކައިރިން އެހީއެވެ.\n"ނޭނގެ...." ޒިޔާދުގެ ޖަވާބު ކުރެވެ. އެކަމަކު ހީވީ އެ އަޑު މުޅި ލެކިއުޓްތެރޭގައި ގުގުމައިގެން ދިޔަހެންނެވެ. އަޑުނުކެނޑި އެ "ނޭނގެ" ގެ އަޑު އެތާނގައި ހަރުލާފައި ހުރި ހެން ސޯފިޔާއަށް އިހްސާސް ކުރެވުނުލެއް ބޮޑުކަމުން ސޯފިޔާގެ ދެލޯބޮޑުވެގެން ދިޔައެވެ.\nނޭނގެއޭ ބުނެލާފައި އަނެއްކާވެސް އެނބުރުނީ ސެންޓް ހަރުގަނޑާއި ދިމާލަށެވެ.\nހައިރާންވެ އަންތަރީސް ވެފައި ޒިޔާދު އާއި ދިމާލަށް ބަލަން ސޯފިޔާ ހުއްޓާ އެ އަންހެންކުއްޖާވެސް ފަރުވާކުޑަގޮތަކަށް ދެކޮނޑު އުފުލާލާފައި އަނެއްކާވެސް ކުރިން ހުރި ގޮތަށް ސެންޓް ފުޅިތަކާއި ދިމާލަށް އެނބުރިއްޖެއެވެ. އެއީ ކާކުކަން ނޭނގޭ ކަމަށް ޒިޔާދު ބުނުމުން ސޯފިޔާ އާއި ދޭތެރޭގައި އެއްވެސް ސަމާލުކަމެއް އެ އަންހެންކުއްޖާވެސް ނުދިނީއެވެ. ދޭންޖެހޭނެ ކަމަކަށް ނުވިސްނިއެވެ.\nސޯފިޔާ ބަލާލީ ލެކިއުޓުން ނުކުންނަން ހުރި ދޮރާއި ދިމާލަށެވެ. އޭނައަށް ހީކުރެވުނު ގޮތަށް، ލެކިއުޓުން ނުކުންނަން ގޮސްފައި، އޭނަ ނެތްކަން އެނގުމުން ދޮރުކައިރީ މަޑުކޮށްލައިގެން ސޯފިޔާގެ ހަރަކާތްތަކަށް ބަލަން އިނާ އެބަހުއްޓެވެ.\nސޯފިޔާއަށް އިތުރު ހިތްވަރެއް ލިބުނު ފަދައެވެ. އަތުގެ އިޝާރާތުން އަދި މަޑުކޮށްލާށޭ އިނާގާތު ސޯފިޔާ ބުނެލިއެވެ. އަދި ރަނގަޅަށް ތައްޔާރު ވެލިއެވެ.\nޒިޔާދުއަށް ސޯފިޔާގެ ގޮތް ނޭނގުނަސް ސޯފިޔާ އަކީ އެކަހަލަ ކަމަކާ ޖެހިއްޖެއްޔާ ދޫކޮށްލާނެ އަންހެންކުއްޖެއް ނޫނެވެ. ބިރެއް ސިހުމެއްވެސް އޭނަގެ ނުހުންނާނެއެވެ. ކުރަން ބޭނުންވި ކަމެއް ކޮށްފައި ނޫނީ އޭނަ ދޫނުކުރާނެއެވެ. ކުށެއް ކޮށްފިމީހަކަށް އޭގެ ހައްގު އަދަބު ލިބެން ޖެހޭނެކަމަށް ބުނުމަކީ ސޯފިޔާގެ އާއްމު ވާހަކައެވެ.\n"ޒިޔާދު..........؟" ޒިޔާދު އާއި އެ އަންހެންކުއްޖެއްގެ ހުރި ފަރުވާކުޑަކަން ބަލަން ހުރެފައި އަނެއްކާވެސް ސޯފިޔާ ގޮވާލިއެވެ.\n"އޮހ ކަމޯން. އިޒް ދިސް އިންޑިއާ.....ގޮތް ނޭނގޭ މީހުން އައިސް ތިހެން އުޅޭތަ މި މާލޭގަވެސް." ސޯފިޔާ ގޮވާލުމުން މިފަހަރު އުނދަގޫވީ އެ އަންހެންކުއްޖާއަށެވެ. އެހެންކަމުން ބޮލަށް އުނދަގޫވެގެން އުޅޭ ޒާތަކަށް އެނބުރިލާފައި ސޯފިޔާ އާއި ދިމާލަށް ލޯ އަޅާލިއެވެ.\n"ބުނަން ވާހަކައެއް. އަހަރެންވެސް ދަންނަން އިނގިރޭސިން ވާހަކަ ދައްކަން. އެކަމަކު ތިއީ އަހަރެން ދަންނަ މީހެއްނޫން. އަހަރެން މި ވާހަކަ ދައްކަނީ ޒިޔާދުއާ. ނުބެހޭ ކަންތަކާ ނުބެހި ހުންނަން ވީނު؟" ސޯފިޔާގެ އަސްލު ކުލަވަރު ޒިޔާދުއަށް ފެނުނެވެ. އޭނަ ކައިރީ ހުރި ޒުވާން އަންހެންކުއްޖާއާއި ދިމާލަށް ސޯފިޔާ މިބުނެލި އެއްޗަކުން ޒިޔާދު ހުރީ އަންތަރީސްވެފައެވެ. ސޯފިޔާގެ ކެރުމާ ހިތްވަރު ފެނިފައި ބުނާނެ އެއްޗެއް ނޭނގިފައެވެ.\n"މިއީ ކާކު ޒިޔާދު......؟" ސޯފިޔާ އެހެން ބުނުމުން ކަންނޭނގެއެވެ. މިފަހަރު އެ އަންހެންކުއްޖާ ވާހަކަ ދެއްކީ ދިވެހި ބަހުންނެވެ.\nސޯފިޔާ ހުރީ ސާބިތު ކަމާއެކު ޒިޔާދު އާއި ދިމާލަށް ބަލަހައްޓައިގެންނެވެ. އެއީ ތެދެކޭ ބުނާށޭ ބުނާށޭ .....މިހެން ބުނެލާކަހަލަ ގޮތެއް ސޯފިޔާގެ މޫނުމަތިން ފެނެއެވެ.\n"ފަހަރެއްގަ މިއީ ކާކުކަން ނޭނގެނީ ކަންނޭގެ. އެކަމަކު ހީވަނީ އެއީ ކާކުކަން އެނގޭނެހެން؟ " ޒިޔާދު އަނގައިންއެއްޗެއް ނުބުނުމުން ސޯފިޔާ ވާހަކަ ދެއްކިއެވެ. އަދި އަތުގެ އިޝާރާތުން އިނާ ދެއްކިއެވެ. ސޯފިޔާއަކީ ދަންނަ މީހެއްކަމަށްވެސް ނެހެދީތީ މިފަހަރު ސޯފިޔާ ދެއްކީ ގައިމުވެސް ޒިޔާދު ދަންނާނެހެން ހީވާ މީހެކެވެ.\nޒިޔާދުއަށް އިނާ ފެނުމާއެކު ތެޅިގަނެވުނެވެ. ނޫނެކެވެ. ޒިޔާދު އެކަންޏެއް ނޫނެވެ. އެ އަންހެންކުއްޖާއަށްވެސް ސިހުމެއް ލިބި ހަރަކާތްތައް އަވަސް ވިއެވެ. ދެން ހަދާނީ ކިހިނެއްބާއޭ ހީވާ ކަހަލަ ގޮތްތަކަށް އުޅެގަތެވެ. އަދި އަވަސް އަވަހަށް ޒިޔާދުއާއި ދުރަށް، ފަހަތަށް ޖެހި އިނާއަށް އޭނަގެ މޫނު ނުފެންނާނެހެން ހުރެއްޖެއެވެ.\n"ހޫމް.......މިހާރު ރަނގަޅު......" ފަޚުރުވެރި ހިނިތުންވުމަކާއެކު މިހެން ބުނެލާފައި ސޯފިޔާ ހިނގައްޖެއެވެ.\n"ސޯފީ..............!!!" ޒިޔާދުއަށް ގޮވާލެވުނީ އިޚްތިޔާރުން ބޭރުގައެވެ.\n"މިހާރު އެނގުނީތަ ކުއްލިއަކަށް މިއީ ކާކުކަން......." ހުރި ފިޔަވަޅުމަތީގައި ހުރެ ފަސް އެނބުރިލާފައި ފޮނި ގޮތަކަށް ސޯފިޔާ ބުނެލިއެވެ. އަދި އެ އަންހެންކުއްޖާ އާއި ދިމާލަށްވެސް ބަލާލާފައި ޖަވާބަކަށް އިންތިޒާރު ކުރުމަކާ ނުލާ ފަސް އެނބުރި ބެލުމެއްވެސް ނެތި ގޮސް އިނާކައިރިއަށް ހުއްޓިލިއެވެ.\n"ހިނގާ ދާން." އެ ދިޔަ ގޮތަށް ގޮސް އިނާގެ އަތުގައި ހިފަމުން ސޯފިޔާ އެދުނެވެ. އެވަގުތުވެސް އިނާ ހުރީ ޒިޔާދު އާއި ދިމާލަށް ބަލާށެވެ.\n"އަޅައެއް ލާނެކަމެއް ނެތް. ބިރު ދައްކާލާފަ މިއައީ. އަންނާނެ އާދޭސްކުރަން ފަހުން. ބަހައްޓާ." އިނާގެ އަތުގައި ހިފައިގެން ގޮސް ލެކިއުޓުން ސޯފިޔާ ނުކުމެއްޖެއެވެ. އިނާ ހަމަ އެކައްޗެއްވެސް ނުބުނެއެވެ.\n"އެކަހަލަ ކޮންމެ ފިރިހެނަކުވެސް އުޅޭ ނޫޅޭ ގޮތް އެނގޭކަން ވާނެ އަންގާލަން. އަނެއްކާ އިނާ ދަންނަ އަންހެންކުއްޖެއްތަ އެއީ؟" ކާރަށް އަރައި ހަމަޖެހިލުމުން ސޯފިޔާ އެހިއެވެ.\n"އުނހުނ.....!" އިނާ ޖަވާބު ދިނެވެ.\n"ކުރިން ނުވެސް ދެކެންތަ؟" ސޯފިޔާ އަނެއްކާވެސް އެހިއެވެ.\n"ނޭނގެ ފެނުނުކަމެއް. ދެންމެވެސް ނުދެކެން އޭނަ މޫނެއް."\n"ފޮނި އަންހެނެއް އެއީ އިނގޭ. އިނގިރޭސިން ނޫނީ އެއްޗެއްވެސް ނުބުނެވޭ. ހީވަނީ އޭނަ އެކަނިހެން މި ގައުމުން އިނގިރޭސި ދަންނަނީ." އަދިވެސް ހިތްހަމަނުޖެހިފައި ހުރި ސޯފިޔާ ގޮވާލިއެވެ.\n"އެއީ ކާކުކަމެއް ޒިޔާދު ނުބުނޭތަ؟ ސޯފީ ނާހަންތަ؟" އިނާ އެގެން ބޭނުންވި މައުލޫމާތު އެނގޭތޯ އިނާވެސް އުޅުނެވެ.\n"އަހަރެން ނާހަން އެއީ ކާކުތޯއެއް. އެކަމަކު އޭނަ އެހި އަހަރެން މިއީ ކާކުހޭ. އެހީމަ ޒިޔާދު ބުނި އެއްޗެއް އެނގޭތަ؟ ނޭގެއޭ ބުނީ. އަސްލު އެހެންވެ އަހަރެން ގާތަށް ރުޅިއައީ. އަހަރެންވެސް އައީ އޭނަގެ ލިމިޓްގަ އޭނަ ހުންނާށޭ ބުނެފަ." ސޯފިޔާ އިނީ ވަރަށް ރުޅިއައިސް ފައެވެ.\n"އަސްލުވެސް ޒިޔާދު ބުނީ އެހެންތަ؟" އިނާއަށް ޔަގީނެއް ނުކުރެވުނެވެ.\n"އާނއެކޭ.......އިނާއަށް ހީވަނީތަ ޒިޔާދުއޭ ކިޔައިގެން އަހަރެން ދޮގުހަދާފާނެޔޭ. އޭނަގެ ނުލަފާކަމެއް ހުރީމައެއްނު އަޅެ އަހަރެން މިއީ ކާކުކަން ނޭނގެޔޭ އޭނަ ބުނާނީ. އެހިސާބުން އަހަންނަށް އެނގުނު އެ އަންހެނަކާ އޭނައާ އެ އޮންނަނީ ރަނގަޅު ގުޅުމެއް ނޫންކަން. އާނ ދެން އެހެން ނޫންނަމަ އަހަރެން މިއީ ނުދަންނަ މީހަކަށް އޭނަ ނަހަދާނެނު. އަހަރެން ދިޔައީ އެ އަންހެނަކުވެސް ތަޢާރަފްކޮށްދޭނެ ކަމަށް. އެކަމަކު މިހާރު އަހަރެން ގަބޫލުކޮށްފިން އެއީ ރަނގަޅުކަމެއް ނޫން. " ސޯފިޔާއަށް ވަރަށް ޔަގީންވެއްޖެއެވެ. އިތުރަށް އެއްޗެއް އެނގެންވެސް ސޯފިޔާ ބޭނުން ނޫންފަދައެވެ.\n"އެވެދާނެނު ކަޒިންއަކަށް ނޫނީ އާއިލާގެ ކޮންމެވެސް ކުއްޖަކަށް." ސޯފިޔާ އެ ޔަގީންކުރާހާ ފަސޭހައިން އިނާއަށް ޔަގީން ނުކުރެވޭތީ، އިނާ ދިޔައީ އޭނަ ހިތަށް އަރާ އެއްޗެއް ބުނަމުންނެވެ.\n"އެހެންތަ؟ އެހެންނަމަ އެ ވައްތަރަކަށް ނޫޅޭނެ އިނގޭ. އަހަރެންގެވެސް ބޭބެއެއްވެސް ހުރޭ. ރީހާންބެއާއެއްކޮށްވެސް އަހަރެން ދަން ތަންތަނަށް. އޭނަގެ މޫނުމަތިން އެ ފެނުނީކީ ތިމާގެ ކަހަލަ ވައްތަރެއްނޫން އިނގޭ." ސޯފީ ޔަގީންކަން ދިނެވެ.\nއިނާ އެއްވެސް އެއްޗެއް ނުބުންޏެވެ. ކާރުގެ ބިއްލޫރިގަނޑުން ބޭރަށް ބަލަން އިނީއެވެ. ކާރުތެރެއަށް ވެރިވެފައި ވަނީ ހަމަހިމޭން ކަމެކެވެ.\n"އަސްލު އަހަންނަށް ހީވަނީ ތަންކޮޅެއް ކުރީ ދުވަހަކުވެސް އަހަރެން ދުށީ ހަމަ އެ އަންހެންކުއްޖާހެން. ޒިޔާދުއާއެކު." ކުއްލިއަކަށް ސޯފިޔާގެ ހަނދާނަށް އެފަދަ އެހެން ދުވަހެއްވެސް އައެވެ.\nއެހިސާބުން އަނެއްކާވެސް އިނާގެ ސަމާލުކަން އެކަމަށް ދެވުނެވެ.\n"ކޮން އިރަކު........؟؟" އިނާ އެހިއެވެ.\n"އެއީ އަހަރެން ލަންކާއަށް ގޮސްފަ އައިތާ މާގިނަދުވަހެއް ނުވެ.........ގާޑްން ވިއު އިން ފެނުނީ. ކާންގޮސް ތިބީ. އަހަރެން ކޮންމެވެސް ތަނަކުން އޭނަ ކުރިންވެސް ދުށްހެން ހީވީ އެހެންވީމަތާ. އެރޭވެސް އަހަރެން ހީކުރީ ރައްޓެއްސެއްކަމަށް. އެހެންވެ އެ ވާހަކަ އިނާ ކައިރީ ނުބުނީވެސް. އާނ......އެއީ އޭނަ.......ޔަގީން އިނގޭ." ސޯފިޔާ ކަށަވަރު ކޮށްދިނެވެ.\nއިނާ ހަމަ އެކައްޗެއްވެސް ނުބުނެ ކާރުގެ ކުރިއަށް ބަލަހައްޓައިގެން އިނީއެވެ.\nސޯފިޔާ ލަންކާއިން އައީ މީގެ މަހެއްހާދުވަސް ކުރިންނެވެ. އޭރުއްސުރެން ވެސް ޒިޔާދުއާއި އެމީހަކާ ގުޅުން އޮންނަނީ ތާއެވެ. އެއީ ކޮން ކަހަލަ ގުޅުމެއްކަމެއް ނޭނގުނު ނަމަވެސް އެއީ ޒިޔާދުގެ ޚާއްޞަ މީހެއްކަން މިހާރު ގައިމުވެސް ޔަގީންވެއްޖެއެވެ.\nކުރީރޭ ޒިޔާދުއަށް އައި ފޯންކޯލްތަކާ، އެކަމާ ގުޅިގެން ޒިޔާދު ދެއްކި ވާހަކަ ތަކާއި، މިރޭ ކައިރީ ރިސޯޓަކަށް ދާން ޖެހޭތީ އެމީހުން ފުރުވަން އެއަރޕޯޓަށް ނުދެވޭނެ ވާހަކަ ޒިޔާދު ބުނެފަ އޮތުމާ، މިރޭ ލެކިއުޓް ތެރެއިން އެ އަންހެން ކުއްޖާއާއެކު ފެނުމާ .......މި ހުރިހާ ކަމެއް ގުޅުވާލީމަ ޒިޔާދުގެ ހުރިހާ ކަމެއްގައިވެސް ހީލަތާއި މަކަރު އެކުލެވިފައިވާނެޔޭ އިނާގެ ހިތް ބުނަން ފެށިއެވެ. ވިސްނެމުން ދިޔައީ ޒިޔާދު އާއި އޭނަގެ ގުޅުމާ ދޭތެރޭގައެވެ. އަދި ޒިޔާދުގެ ފަރާތުން ފަހަކަށް އައިސް އެ ފެންނަ ކަންތައްތަކާ ދޭތެރޭގައެވެ.\n"މިހިރަ އާދެވުނީނު...." ކާރު އައިސް ގެކައިރިއަށް މަޑުކުރުމުންވެސް ގުޑާނުލާ އިން އިނާ އަށް ގޮވާލާފައި މިހެން ބުނެފައި ކާރުން ފައިބަން ސޯފިޔާ އުޅެގެންފިއެވެ.\n"ސޯފީ..........." ކާރުގެ ދޮރުހުޅުވަން އަތްދިއްކޮށްކޮށް ހުއްޓާ ސޯފިޔާ ކޮނޑުގައި ހިފައި އިނާ ހުއްޓުވިއެވެ.\n"މިރޭ މިދިމާވި ކަންތައް ގޭގެ އެއްވެސް މީހެއްކައިރީ ބުނެގެން ނުވާނެ. ގޭ މީހުން އެކަންޏެއް ނޫން. އެއްވެސް މީހެއްކައިރީ ބުނެގެން ނުވާނެ." އިނާ ސޯފިޔާއަށް އިންޒާރު ދިނެވެ.\n"ކީއްވެ....؟ ކީއްވެ ނުބުނާންވީ...؟ ބުނީމައެއްނު ޒިޔާދުގެ ހަގީގަތް ހޯދޭނީ. އެއީ ކޮންކަހަލަ ކަމެއްތޯ ވެސް ބަލަން ޖެހޭނެނު." ސޯފިޔާ ހަމަ އަންތަރީސްވެފައި ސުވާލަކަށްފަހު ސުވާލެއް ކުރަން ފަށައިފިއެވެ.\n"ހެޔޮ ނޭނގުނަސް......ބުނެގެން ނުވާނެ. ޕްރޮމިސް ކުރޭ އެއްވެސް މީހެއް ކައިރީ ނުބުނާނެ ކަމަށް" ސޯފިޔާގެ އަތްތިލައިގައި ހިފަމުން އިނާ އެދުނެވެ.\n"އުނހޫނނނނނނނ. ނުވާނަން. ނުހުރެވޭނެ ނުބުނެއެއް." އަތްތިލަ ދަމައިގަންނަމުން ސޯފިޔާ ހަމަ ކަނޑައެޅިގެން ދެކޮޅު ހެދިއެވެ. އެގޮތަށް އަމިއްލަ ނަފްސަށް އަނިޔާ ދިނުމަކީ އެއްވެސް އިރެއްގައި ސޯފިޔާ ގަބޫލުކުރާ ކަންތައްތަކެއް ނޫނެވެ.\n"ދެން ސަކަރާތް ނުޖަހާ ސޯފީ. މިއީ އަހަރެމެން ކުޑައިރެއް ނޫނޭ. މިހާރު މިއީ ސީރިއަސް ކަންތައްތަކޭ. އެވަރު ނޭނގޭތަ ސޯފީއަށް." އިނާގެ އަޑުގައި ވަނީ ހަރުދަނާ ކަމެވެ.\nއިނާ ނިސްބަތް ކުރީ އެމީހުންގެ ކުޑައިރަށެވެ. ކުޑައިރުވެސް އިނާއަށް ކަމެއް ވާއިރަށް ދުވެފައި ގޮސް ބޮޑުމަންމަ ކައިރީ ސޯފީ ބުނާނެއެވެ. އެކަމަކާ އޭނައަށް ކިތަންމެ ރޮވުނަސް ކިތަންމެ ދެރަވިޔަސް ބޮޑުމަންމަ ކަންބޮޑުވެދާނެތީ ނުބުނާން އޭނަ ހުއްޓަސް ސޯފީއަކަށް ނުހުރެވޭނެއެވެ. ސޯފީ ލައްވާ ޕްރޮމިސް ކުރުވާފަ އޮތަސް ސޯފީއަށް ނުހުރެވިގެން ސޯފީ އެ ވާހަކައެއް ބޮޑުމަންމަ ކައިރީ ބުނާނެއެވެ.\n"ސީރިއަސް ވީމައޭ ބުނަން ޖެހެނީ. އިނާ މިހާރު ދެން ކިހިނެއް ޒިޔާދުއަށް އިތުބާރު ކުރާނީ. އޭނަގެ ހަގީގަތް ބަލަން ޖެހޭނެނު. ބެލޭނީ ގޭ މީހުންކައިރީ ބުނެގެނެއްނޫންތަ؟ އަހަރެން ބޭނުމެއް ނޫން ނުބުނެ ހުރެ މަކަރުވެރި މީހެއްގެ މަޅީގައި އިނާ ޖެހި މުޅި އުމުރު ސިއްރު ސިއްރުން ރޮއިރޮއި ހުންނަން ޖެހޭކަހަލަ މީހަކަށް އިނާ ވާކަށް." ސޯފީ ހުރީ އިނާއާއި އެއްގޮތަކަށްވެސް އެއްބަސްވާ ގޮތަކަށް ނޫނެވެ. އެއްބަޑު އެއްބަފާ ދައްތައެއްފަދައިން ދެކޭ މީހަކަށް އަނިޔާއެއް ލިބޭކަށް ހަމަ އެއްވެސް ހާލެއްގައި ސޯފީގެ ހިތެއް ނެއެދޭނެއެވެ.\n"އެހެންނެއް ނުވާނެއޭ. ޒިޔާދު އަކީ ގޯސްމީހެއް ނޫން. ސޯފީއަށް ތިހީވަނީ ގޯސްކޮށް." އިނާއަށް އުނދަގޫވެގެން އެންމެފަހުން ބުނެފިއެވެ. ނަމަވެސް ކުރީރޭ ޒިޔާދުއަށް އައި ފޯންކޯލަކަށް ޒިޔާދު އެ ދެއްކި ވާހަކަތަކަކީ އެއްވެސް މީހެއް ކައިރީ އޭނަ ނުދައްކާ އޮތް ވާހަކައަކަށް ވުމުން ސޯފިޔާއަކަށްވެސް އިނާ އާއި ޒިޔާދު އާއި ދޭތެރޭ މައްސަލައެއް ޖެހިފައި އޮތްކަމެއް ނޭނގެއެވެ. އިނާ ގަސްދުކޮށްގެން ހުރީ އެ ވާހަކަ އެއްވެސް މީހެއް ކައިރީ ނުދެއްކުމަށެވެ.\n"ގޯސްކޮށޭ.......؟ އެހެންވީމަ އިނާއަށް އެނގެނީތާ އެއީ ކާކުކަން؟" ސޯފިޔާ ޝައްކު ކުރިއެވެ.\n"އާނ އެނގޭ......ޒިޔާދު އޮތީ ކިޔާދީފަ. އެކަމަކު ނޭނގެ އެއީ އެ އަންހެންކުއްޖާކަމެއް. އަހަންނެއްވެސް ނުދެކެން. އެކަމަކު ހީވަނީ އެއީ އޭނަހެން." އިނާވެސް ކޮށި ގޮތަކަށް ބުންޏެވެ.\n"ހީވަނީއޭ......؟ ހީއެއްގެ މައްޗަށް ދޫކޮށްލާވަރުގެ ކަމެއްތަ މިއީ؟ އިނާއެއް ނޫންތަ އޭނައާއި މެރީ ކުރާނީ؟ އިނާ ޖެހޭނެނު އެކަން ބަލަން." ސޯފިޔާ އިނާއަށް އަޑުލިއެވެ.\n"އާނއެކޭ. ބަލާނަމޭ. އެހެންވެގެންނޭ މިބުނީ ގޭ މީހުން ކައިރީ ނުކިޔާށޭ އެއްވެސް އެއްޗެކޭ." އިނާ އަނެއްކާވެސް އެދުނެވެ.\nއިރުކޮޅެއްވަންދެން ސޯފިޔާ ހަމަ އެކައްޗެއްވެސް ނުބުނެ ކާރުން ބޭރަށް ބަލަން އިނެވެ.\n"އެންމެ ރަނގަޅު. ނުބުނާނަން އެއްވެސް މީހަކު ކައިރި. އެކަމަކު ޝަރުޠެއްގެ މަތިން." ސޯފީ ޝަރުޠު ކަނޑައެޅިއެވެ.\n"ހޫމް........" އިނާ އެ ޝަރުޠެއް އޮޅުންފިލުވަން ތައްޔާރު ވިއެވެ.\n"ތިވާހަކަ ޒިޔާދު އާއި ދައްކަން ޖެހޭނެ. ދައްކާފަ އެއީ ކޮން އަންހެނެއްތޯވެސް ބަލަން ޖެހޭނެ. ބަލާފަ އަހަރެން ކައިރީ ހުރިހާ ވާހަކައެއް ތެދަށް ކިޔާދޭން ޖެހޭނެ. ވާނެތަ މިކަން." އިނާއަށް ސޯފިޔާ މަޖްބޫރު ކުރިއެވެ.\n"ހޫމް....ވާނެ. ދެން ހިނގާ ދާން އަވަހަށް." އިނާ އަވަސް އަވަހަށް ދާން އުޅުނެވެ.\n"އޭ އޭ....އަދި މަޑުކުރޭ. ބުނަން. މިހާރު އަހަންނަކަށް ޒިޔާދުއަށް އިތުބާރެއް ނުކުރެވޭ އިނގޭ. މީގެ މަހެއްކުރީއްސުރެން އެ އަންހެނަކާއެކު ޒިޔާދު އެ ފެންނަނީ. އަހަރެން ބޭނުން އެއީ ކޮން ގެއެއްގެ ކާކުތޯ ބަލަން. ޒިޔާދު ކައިރިން އަހާ. އަހާފަ އަހަރެން ކައިރީ ބުނާތި. އިނާއަށްވުރެ އަހަންނަށް ފަސޭހަވާނެ މިކޮޅުން އެއީ ކާކުތޯ ބަލަން. އެހެން ނަހަދައިފިއްޔާ އަހަރެން ބުނާނަން ދޮންބެ ކައިރީވެސް ބޮޑުބެކައިރީވެސް." ސޯފިޔާ އަދިވެސް ބިރުދެއްކިއެވެ. ބުނަންވެސް ދިމާކޮށްފަ އެހެރީ އާއިލާގަ ތިބި ދެ ފިރިހެނުން ކައިރީގައޭ ހިތަށް އެރުމުން އިނާ ގާތަށް ލުއި ހިނިތުންވުމެއް ވެރިވިއެވެ.\n"މަޖަލެއްނޫނޭ މިއީ އިނާ. ސީރިއަސް. އަސްލުވެސް އަހަރެން ބޭނުމެއް ނޫން ޒިޔާދު އަކީ މަކަރުވެރި ފިރިހެނަކަށް ވަންޏާ އޭނަގެ މަޅީގަ އިނާ ބަނދެވޭކަށް. އެނގެންވާނެ މިކަން އިނާއަށް." ސޯފިޔާގެ އަޑަށް މަޑުމައިތިރިކަން އައެވެ.\n"އެނގެޔޭ. ސޯފީ ކައިރީ ބުނާނަމޭ. ރަނގަޅެއްނު. ދެން އާދޭ އަވަހަށް." ދެމީހުންވެސް ދެދޮރު ހުޅުވާފައި ކާރުން ފައިބައިފިއެވެ.\nހުޅުލޭ އިންޓަރނޭޝަނަލް އެއަރޕޯޓުން ފުރައިގެން އައި ފްލައިޓް ގަމު އިންޓަރނޭޝަނަލް އެއަރޕޯޓްގައި ޖެއްސިއިރު ދަންވަރު އެއްގަޑިބައިވަނީއެވެ. ބޮޑަށް ލަސްވީ ކާޑެއްދޫގައި ޖައްސާފައި އައުމުންނެވެ. އިނާ ބޭނުންވެފައި ހުރީ ވީހާވެސް އަވަހަކަށް ގެއަށް ދިއުމަށެވެ. އެކަނިވެލުމަށެވެ. ދުނިޔޭގެ އެހެން ހުރިހާ ކަމަކާ ދުރަށް ގޮސް އެކަނިވެލުމަށެވެ.\nއާ ދުވަހަކަށް އިރު އަރައިގެން އައިއިރު އިނާ އިނީ އެމީހުންގެ ގޭގެ ޓެރަހުގައި ހުރި ރިހިކުލައިގެ ރީތި އުނދޯލީގައެވެ. ރޭގަ މާލެއިން އާދެވުނީ ކިތަންމެ ލަހުން ކަމަށްވިޔަސް އިނާއަށް ނިދީގެ އަސަރުވެސް ނުކުރާ ކަހަލައެވެ. ސިކުނޑީގައި ހިނގާ ފިކުރުތަކާއި ޚިޔާލުތަކުގެ ސަބަބުން ނިންޖާ އަރާމުންވެސް އިނާ ވަނީ މަހްރޫމް ވެފައެވެ. ކުރެވެނީ ރޭގައި ލެކިއުޓްތެރެއިން އެ ފެނުނު މަންޒަރުގެ ޚިޔާލެވެ. ހަނގުރާމަ ކުރެވެނީ ހިތާއި ނަފްސާ ދެމެދުގައެވެ.\nޒިޔާދު އަކީ އަޅެ ކޮންކަހަލަ މީހެއް ހެއްޔެވެ؟ އޭނައާއި ޒިޔާދުގެ ކައިވެންޏަށް ދެން މިއޮތީ މަހެއްހާ ދުވަހެވެ. އެކަމަކު ޒިޔާދުގެ ފަރާތުން އެ ފެންނަނީ ކައިވެންޏަކަށް ތައްޔާރުވާ މީހެއްގެ ފަރާތުން ފެންނަން ޖެހޭނެ ކަންތަކެއް ނޫނެވެ. ކީއްވެހެއްޔެވެ؟ އޭނައާއި އޮތް ގުޅުންވެސް ދަމަހައްޓަމުން އަދި އެހެން އަންހެނަކާއެކު ޒިޔާދު އެފަދަ ގުޅުމެއް ބާއްވަން ޖެހުނު ސަބަބަކީ ކޮބައި ހެއްޔެވެ؟ ޒިޔާދުއަށް ބޭވަފާތެރިވާން އޭނަ އެއްކަމެއްވެސް ނުކުރާއިރު ޒިޔާދުއަށް އެހެން އެ އުޅެވެނީ ކިއްވެހެއްޔެވެ؟ އެންމެ ކުޑަމިނުން ޒިޔާދު އާއި ކައިވެނި ކުރަން އުޅުނީވެސް އޭނައެއް ނޫނެވެ. ކައިވެންޏަށް އެދުނީވެސް، އަދި ދިމާވާ ކޮންމެ ފަހަރަކާ ގުޅާ ކޮންމެ ފަހަރަކު ލޯބީގެ މާތައް ފޮޅުވީވެސް އޭނައެއް ނޫނެވެ. ވީއިރު މިހާރު މިއީ ދެން ކޮން ކަންތަކެއް ހެއްޔެވެ؟\nކުރީރޭގެ ފޯންކޯލަށް އެ ދެއްކި ވާހަކަތަކަކީވެސް އޭނައަށް ހަގީގަތް ހޯދޭނެ ކަންތަކެއް ނޫނެވެ. އެކަމުގައިވެސް އޭނަ އެހެރީ ޒިޔާދު ބުނެދިންވާހަކަތައް ގަބޫލުކޮށްލައިގެންނެވެ. އެކަމަކު އަނެއްކާ ރޭ އެފެނުނީ އަންހެންކުއްޖަކާއެކުގައެވެ. ދެންވެސް އޭނަ ގަބޫލުކުރަންވީ އެއީ ޒިޔާދުގެ ބޮލުގައި އެޅިފައިވާ ބޮޑު މުސީބާތެއްކަހަލަ އަންހެންކުއްޖެއްކަމަށް ހެއްޔެވެ؟ މުޞީބާތެއްކަމަށް ދެކޭ މީހުންނާއެކު ސެންޓް ގަންނަން ދިއުމާއި އަދި ގޮއްސަވެސް ސެންޓްގެ ވަސްތަކާ ބެހޭ ގޮތުން ލަފާދީ ހަދާނެ ހެއްޔެވެ؟ އެއީ ކޮންކަހަލަ ބަޔަކު އުޅޭގޮތެއް ހެއްޔެވެ؟\nމިހުރިހާ ސުވާލުތަކުގެ ޖަވާބުވެސް އޭނަ ބޭނުމެވެ. އޭނަގެ ސުވާލުތަކަށް ޒިޔާދު ޖަވާބުދާރީވާން ޖެހޭނެއެވެ. އެހެން ނޫނީ.....އެހެން ނޫނީ އޭނަ އެ ކައިވެންޏެއް ނުކުރާނެއެވެ.\nއިނާގެ ހިތާހިތާ ނިންމުނެވެ.\nހެނދުނުގެ އިރުގެ ފުރަތަމަ ދޯދިތަކުން ދުނިޔެމައްޗަށް ރަންކުލަ ވެރިކުރުވަމުން ދިޔައިރު، ޓެރަސްގެ އެއްފަރާތުގައި ހައްދާފައިވާ ގަސްތަކުގައި ވާ މާތައްވެސް އާ ދުވަހަކާއި މުނާސަބުވުމަށްޓަކައި ފޮޅެން ފަށައިފިއެވެ. ފިޔާތޮށްޓާއި ރީނދުލެވެ. ހުދާއި އޮރެންޖެވެ. އަދިވެސް އިތުރު ކުލަ ތަކެވެ. އެ މަންޒަރުން ކޮންމެ ލޮލަކަށްވެސް ފިނިކަން ލިބި ރޫހަށް ތާޒާކަން ލިބޭނެކަން ގައިމެވެ. ނަމަވެސް ހަމަ އެދިމާލަށް ބަލަން އިން އިނާއަށް، ގަހުގައި މާތަކެއް ހުރިކަންވެސް، އަދި އެއީ ކޮން ކުލަތަކެއްގެ މާތަކެއްކަންވެސް ފާހަގަކުރެވޭނެހެނެއް ހިއެއް ނުވެއެވެ. މޫނުމަތިން ފެންނަނީ ވަރުބަލިކަމާއި ނާއުއްމީދީ ކުލަވަރެކެވެ.\nPosted on 2011-02-26 08:29:15 | Report this Comment\nމިބައި ވ ވ ވ ވަރަށް ނައިސް... ވ ވ ވ އުފާ ވެއްޖެ މިވާހަކަ އަޕްލޯޑް ކުރީމަ.. ތެންކްސް.. ލަވް ޔޫ\nފަތިސްތަރި: ޝުކުރިއްޔާ ނަޝް.........ވަރަށް އުފާކުރަން ނަޝްމެން ކުދިންނަށް ކަމުދާ ވާހަކައަކަށް މި ވާހަކަ ވާތީ.\nPosted on 2011-02-26 08:53:34 | Report this Comment\nސޯފީ އެ ހެދީ ހަމަ ރަގަޅަށް. އަސސްލުވެސް މި ވަގުތު އިނާ އާއެކު ސޯފީ ނޫނީ ދިލްމާ ހުންނަންޖެހޭ. އިނާ ކަހަލަ "ފޮރުވަން" އުޅޭ ކުއްޖެއްގެ ހިތް ހާވާލެވޭނީ އެކަހަލަ ކުއްޖަކަށް. އިނާއަށް ދެރަގޮތެއް ނުވަނީސް އިނާގެ ހިތް ހުޅުވާލުން މުހިންމު އިނގޭ!\nފަތިސްތަރި: ސޯފީއަށް ދޯ ހުރިހާ ތަޢުރީފެއް. ހހެހެހެހެހ..........ޝުކުރިއްޔާ!!!\nPosted on 2011-02-26 10:49:13 | Report this Comment\nހަމަ އޮބި ނޯވެ!.. ހަާދަ ރީތި ވާހަކަ އެކޭ........ ގިނަގިނައިން މިކަހަލަ ރީތި ވާހަކަ ފަތިސްތަރި ގެނެސްދޭނެ ކަމަށް އުއްމީދު ކުރަން\nފަތިސްތަރި: ޝުކުރިއްޔާ ޝެޑޯ....!!!\nPosted on 2011-02-26 12:07:37 | Report this Comment\nވޫހޫ..... ލެކިއުޓް ގެ ސީން ގަދަ އިނގޭ ސޮފް.. ސޯފީ އައް ޕްލަސް ޕޮއިންޓެއް .ހެހެ. ކަމޯން އިނާ އަވަހައް ޒިޔާދު ކިބައިން ސަލާމަތް ވެބަލަ ދޯ ސޮފާ... ވ.ސަޅި މިބައި ވެސް. ވެއިޓިން ފޯ ނެކްސްޓް ޕާރޓް.. އެކަމް ހީވޭ ސޮފް ތަންކޮޅެއް ބިޒީ ދުވަސްކޮޅެއް ހެން؟ :)\nފަތިސްތަރި: ތޭންކްސް ވުލްފް ގާރލް........111\nPosted on 2011-02-26 12:51:53 | Report this Comment\nހަމަ އޮބިނޯވޭ!!!!! އެހާމެ ސަޅި......އުއްމީދުކުރަން ސޮފާއަށް ވަގުތު ވީވަވަރަކުން ގެނެސްދޭނެކަމަށް .....މިވާހަކަ މިހާރު އެއްކޮށް ކިޔާލާފަ ދޫކޮށްލާހިތް ވަނީ......ބެސްޓް އޮފް ލަކް...ޓޭކް ކެއަރ...(:\nފަތިސްތަރި: ޝުކުރިއްޔާ ފާތުން. ވަރަށް ހިތްހަމަޖެހިއްޖެ ފާތުންއަށްވެސް ކަމުދިޔައީމަ.\nPosted on 2011-02-26 13:00:32 | Report this Comment\nލައްލަލަލަލަލަލަލާ..............ވަރަށް ކިކް އައިއްސި ސޯފީ ގަދަ. ހަމަ ރަނގަޅަށް ތިހެދީ. އެހެރަ ނުލަފާ ފިރިހެނެއްދޯ.......ނޭނގެޔޯލަ....؟؟؟\nPosted on 2011-02-26 13:01:30 | Report this Comment\nހަމަ ހީކުރިހެން ތިވީ. އޭރުވެސް ހިތަށް އެރި އެ ފޭކް ޒިޔާދޭ އެތާ ހުންނާނީ. ސަޅި ސޮފް. ވވވވވވ. ފުރިހަމަ. އިނާ ސަލާމަތްކޮށްދެއްޗޭ.\nފަތިސްތަރި: ޝުކުރިއްޔާ އިޝޫ..........!!!\nPosted on 2011-02-26 13:02:52 | Report this Comment\nއިނާ ފަކީރަށް ޒިޔާދު އެހެން އެ ހަދަނީ ކީއްވެގެންތަ؟ ހާދަ ފޭކް މީހެކޭ އެއީ...........އެކަމަކު މިހާރު މި އުޅޭ ފިރިހެނުންގެ ހަމަ ވައްތަރު އެއީ. ވވވވވ ފުރިހަމަ. ވަރަށް ރީތި ސޮފާގެ ވާހަކަ. އަވަހަށް ގެނެސްދެއްޭ އަނެއް ބައި.\nފަތިސްތަރި: މަސައްކަތް ކުރާނަން އަވަހަށް ގެނެސްދެވޭތޯ. ޝުކުރިއްޔާ!!!\nއިޝު: ހަމައެކަނި ފިރިހެނުނޗގެ ވައްތަރުބާ މިއީ؟ އަންހެނެއްގެ ބައިވެރިވުން ނެތި ފިރިހެނަކަށް މިކަން ކުރެވިދާނެބާ؟ ޒިޔާދު ގާތުގައި ހުރި އަންހެން ކުއްޖާއަށްވެސް އެނގޭ ޒިޔާދު އުޅެނީ އެހެން ކުއްޖަކާ ލޯބީގެ ގޮތުން ގުޅިގެންކަން. ދެން އޭނާ ކީއްވެބާ ޒިޔާދާއެކު އެއުޅެނީ....! ވަކި ސަހަލު އެކަކުވެސް ނޫޅޭ. ފަތިފުށް ފެނުނީމާ އެނގޭނީ ކިހާ މިލައެއްކަން ހުރީ.....\nފަތިސްތަރި: އިޝު އަށް ތާއީދު ކުރަން ވަރަށް ބޮޑަށް.\nPosted on 2011-02-26 13:07:28 | Report this Comment\nސޮފާގެ ވާހަކަތަކުން ހަމަ ހީވަނީ ސޮފާ އަކީ ވަރަށް ގިނަ "ކަންތައްތައް" ދިރިއުޅުމުގަ ފެނިފަ ހުރި ކުއްޖެއްހެން. ރަނގަޅަށްތަ މިހީވަނީ ސޮފާ؟ ދޭދޭ ގުޅުންތަކުގެ ތަފްޞީލްތައް ސޮފާ ތި ލިޔާ ގޮތުން ވަރަށް ބޮޑަށް އެބަ ހީވޭ ސޮފާއަކީ ރިލޭޝަންޝިޕްތައް ވަރަށް ރަނގަޅަށް ދަންނަ ކުއްޖެއްހެން...ވރަށް ފުރިހަމަ ސޮފާގެ ލިއުންތައް. ރާވާލާފައި ހުންނަ ގޮތްވެސް ވަރަށް ފުރިހަމަ. އިތުރު ކާމީޔާބީތަކަށް އެދެން.\nފަތިސްތަރި: ސޮފާ އަށް ހީވަނީ މިދުނިޔެއަކު ނުހުންނާނެހެން "ކަންތައްތައް" ދިމާ ނުވާ މީހަކު. އެންމެންނާވެސް ދިމާވާނެ. އެކަމަކު އެ ކަންތައްތައް އެއީ ކަންތައްތަކެއްކަމަށް ބަލައިގަންނަން އެނގި އޭގެއިން އިބްރަތެއް ލިބި ދިރާސާއެއްކޮށް ފިލާވަޅެއް ލިބޭ މީހާއާއި ކަންތައްތަކާ ދިމާވެފަ އެހިސާބުން ނިންމާލާމީހާއާއި ތަފާތުވާނެއެއްނު ދޯ؟ ހީކުރަން މި ބުނި އެއްޗެއް އެނގޭނެ ކަމަށް. ޝުކުރިއްޔާ ރީހާން.!!!\nPosted on 2011-02-26 15:58:54 | Report this Comment\nމަވެސް ވަރަށް ހިތަށް އަރާ ސުވާލެއް ރީހާން ތި ކުރީ. ދޭ ދޭ ގުޅުންތަކުގެ ވާހަކަ ރާވާލައިގެން އެ އަސަރާއެކު ގެނެސްދީފަ ހުންނަ ގޮތުން ހީވަނީ ލިޔުންތެރިޔާގެ އަމިއްލަ ތަޖުރިބާހެން. ވަރަށް ރީތި އިނގޭ\nފަތިސްތަރި: ނޫނޭ ހަންޑީ..........ކަމެއްގެ ވާހަކަ ލިޔާކަށް އަމިއްލަ ތަޖްރިބާއެއް ބޭނުމެއް ނުވާނެ. ބޭނުންވަނީ ހޯދައި ބެލުން. ކިޔައި ދަސްކުރުން. އެނގި އުނގެނިގަތުން.....!!! އޭރުން ތިމާއަށް ކުރެވުނު ތަޖްރިބާ އާއި އެހެން މީހަކަށް ކުރެވުނު ތަޖްރިބާއެކޭ ބުނި ތަޖްރިބާއިން ހަގީގީ ތަޖްރިބާއަކީ ކޮބައިކަން ނޭނގޭވަރުގެ ތަޖްރިބާއެއް ވާހަކަ ކިޔާމީހާއަށް ކުރެވޭނެ. ސޮފާވެސް ބަލަނީ އެހެންވޭތޯ. ޝުކުރިއްޔާ......!!!\nPosted on 2011-02-26 16:08:52 | Report this Comment\n. ސޮފީ ގަދަ އިނގޭ ތިހެން ވާންޖެހޭނެ.. އޭރުން ތިގޮތަށް އުޅޭ ފިރިހެނުންނަށް ފިޅާވަޅެއް ލިބޭނީ.. ވަރަށް ސަޅި މބައިވެސް.. ސޮފާ ހާދަ މޮޅޭ، ވާހަކަ ކިޔަމުން ދިޔައިރު ހީވި ލެކިއުތް ތެރޭ އުޅެވޭހެންވެސް.. ހެހެހެހެ. ތޭންކިޔޫ ސޯމަޗް ސޮފާ މިހާ ރީތި ވާހަކައެއް ގެނެސްދިނީތީ.. އަނެއްބައި ވެސް އަވަހަށް ގެނެސްދެއްޗޭ އިނގޭ.. ޓޭކް ކެއަރ 3>\nފަތިސްތަރި: ސޮފާ ހާދަ އުފާވެއްޖެއޭ ރިއު......!!! ވަރަށް ބޮޑަށް. މަސައްކަތް ކުރާނަން އަވަހަށް އަނެއްބައި ގެނެސްދެވޭތޯ.\nPosted on 2011-02-26 20:32:44 | Report this Comment\nއިނާ ދެން ގަބޫލުކުރީމަ ވީއެއްނު ؟؟ އޭނަ ލައްވާ ގަބޫލުކރވަބަލަ !!\nPosted on 2011-02-26 22:54:38 | Report this Comment\nދިސް ސީމްސް ޓު ބީ އަ ގްރޭޓް ސްޓޯރީ ޓޫ.. ހޭވް ބީން ރީޑިންގް ހަމަ އަޕްލޯޑް ވާ ވަރަކަށް.. އެކަމް ހާދަ ލަހުންނޭ މިހާރު އަޕްލޯޑް ވަނީ.. ބައެއް ފަހަރު ހީވޭ ސޮފް ފޫހިވެގެން ވާހަކަ ލިޔުން ހުއްޓާލީ އޭ ވެސް.. އެކަމްވެސް އައި ލައިކް ޔުއަރ ސްޓޯރީ އަ ލޮޓް.. ސްވީޓްނެސް އިޒް ވެއިޓިންގް ބިހައިންޑް އެވްރި ލޯންގް ވެއިޓިންގް.. އޯލް ދި ބެސްޓް ގާރލް.. ޔޫ ހޭވް އިޓް.. (:\nފަތިސްތަރި: ހައި ސްޓާރ...!! ލޯންގ ޓައިމް ނޯ ސީ...ދޯ....އުފާވެއްޖެ އިނގޭ ސްޓާރގެ ކޮމެންޓް ލިބުނީމަ. އަޕްލޯޑްވާވަރަކަށް ކިޔަންޏާ ކީއްވެ ކޮމެންޓް ނުކުރަނީ. ގައިމު އެހެން ކުރާނަމަ ހާދަ ބޮޑަށް ހިތްވަރު ލިބޭނެއޭ ސޮފާއަށް. ޝުއަރ...ސްވީޓްނެސް އިޒް ވެއިޓިންގ ބިހައިންޑް އެވްރި ލޯންގ ވެއިޓިންގ....އެކަމަކު ސޮފާ ނުވޭ ފޫއްސެއް އިނގޭ. ހިއެއް ނުވޭ ވާހަކައެއް ލިޔަން ސޮފާ ދުވަހަކުވެސް ފޫހިވާނެހެނެއް. އެކަމަކު ހަމަ ވާގޮތަކީ ކުރަން ހުންނަ ކަންތަކާ ލިބިފަ އޮންނަ ވަގުތުކޮޅާ ނުބައްދަލުވަނީ. ހަމަ ނުވަނީ ވަގުތު. ވަގުތު ވާނަމަ ވަރަށް ބެސްޓް ވާނެ. ...!! އެނީވެއިސް....ތޭންކްސް އަ ލޮޓް ފޯރ ޔޮރ ގުޑް ވިޝަސް. ތޭންކްސް.\nPosted on 2011-02-26 23:18:30 | Report this Comment\nދިވެހިން ކޮމެންޓް ޓައިޕް ކުރަން ޖެހޭތީ ނުކުރެވެނީ ކޮންމެ ދުވަހަކު.. އިޓްސް ސޯ ހާރޑް.. ހެހެ.. އެކަމްވެސް އައި ޗެކް އެވްރި ޑޭ ވެދަރ ދި ސްޓޯރީ އަޕްލޯޑްސް.. މައި ބެސްޓް ވިޝަޒް އާރ އޯލްވޭސް ވިދް ޔޫ... ވިޝް ޔޫ އަ ބްރައިޓް ފިއުޗަރ ޑިއަރ.. (: އައި ވިލް ބީ އޯލްވޭސް ޔުއަރ ނަމްބަރ ވަން ފޭން...\nފަތިސްތަރި: Oh….u know what. U don’t have to type in Dhivehi. U can write elsewhere in English…just like this….and paste in Muraasil. U see…its very easy. Hehehee……..anyways….thanks ingey. For your best wishes. …………..ޔޫ އާރ އޯލްރެޑީ މައި ނަންބަރ ވަން ފޭން އޭ....ތޭންކްސް ސްޓާރ.\nPosted on 2011-02-27 09:56:02 | Report this Comment\nމިބައި ހާދަ ފައްކަލޭ........ސަޅި އިނގޭ. ސޮފާ ހާދަ މޮޅޭ. ކިޔަމުން ދާއިރު ހީވަނީ ހަމަ މަންޒަރު ފެންނަހެން. ވވވވވވ ފުރިހަމަ.\nފަތިސްތަރި: ޝުކުރިއްޔާ އިރޫ...........\nPosted on 2011-02-27 10:07:24 | Report this Comment\nއޯހް ހާދަ ފުރިހަމަޔޭ...ވވ ބެސްޓް އިނގޭ..ސޮފާ ތިއުޅެނީ ކޮންމެގޮތެއް ހަދާފަ ނަމަވެސް ހަމަ ދެލޯބިވެރިން ގުޅުވަންދޯ.ހެހެހެ..ބަޓް ކޮންމެފަހަރަކު ހަމަ އެހެންވޭބާ! ލޯބިވާމީހާ ހަމަ ލިބޭބާ!ހެހެހ...ޔޫނޯ ދޯ އަޓް އައި މީން.ހެހހެ..ގްޑް ވޯރކް . އޯލްދަ ބެސްޓް އިނގޭ.ޔޫރ އޯލްވޭސް ނަންބަރ ވަން\nފަތިސްތަރި: ނޫނޭ ފަޒޫ........ލޯބިވާ ދެމީހަކު ކޮންމެހެނެއް ނުޖެހޭ ގުޅޭކަށެއް. އެއީ ވަރަށް މަދުން ނޫނީ ނުވާނެ ކަމެއް. ދެން މި ވާހަކައިގަ ވަނީ ކިހިނެއްތޯ ފަޒޫ ބަލާބަލަ. އޭރަށް އެނގޭނެ ސޮފާ މި ބުނި އެއްޗެއް. ތޭންކްސް.......އެންޑް އޭމް ވެރީ މަޗް ގްލޭޑް އައި އެމް ޔޯރ ނަންބަރ 1 .\nPosted on 2011-02-27 13:47:04 | Report this Comment\nއަސްލު ހީކުރީ ނަވީން ކަމަށް... ދެން ކިއްވެތަ އިނާ އަދިވެސް މާ ހަމަ ޖެހޭކަން ދައްކަން އުޅެނީ...؟؟؟؟؟ ވ ވ ވ ވ ވ ރީތި އިނގޭ...... ސާބަސް ހަމަ ސޮފާއަށް....... މިބައި ގެނެސްދިފަ ހުރިލެއް ވަރަށް ފުރިހަމަ.... ހީވި ހަމަ ލެކިއުޓް ތެރޭގަ ހުރެވުނުހެން... އާޔާނަމަ ހޭ އަރުވާލީމުސް.. ހަދަ ފޭކު މީހެކެ ދޯ އެއީ.... . ވަރަށް އޮބި އިނގޭ ސޯފް.... ލަވް ދިސް ސްޓޯރީ...... ކީޕް އިޓް އަޕް......\nPosted on 2011-02-27 15:33:31 | Report this Comment\nހާދަހާވާ މޮޅޭ!!!! ރާއްޖޭގެ ނަންމަޝްހޫރު ލިޔުންތެރިން ލިޔެފަ ހުރި ލިޔުންތަކާ ސޮފާ މިލިޔާ ލިޔުންތަކާ ހާދަ ތަފާތޭ!! ހެސްކިޔާފަ އޮބިނޯވޭ.... ކީޕް އިޓް އަޕް ގާރލް ޔޫކޭން ޑޫ އިޓް ބެސްޓް އޮފް ލަކް.\nހައިތޭގެ ފްރެންޑް: ތިބުނީ ތެދެއް..........ހެސްކިޔާފަ އޮބި ވާހަކައެއް މިއީ.......!!1 ސޮފާ ގްރޭޓް.\nPosted on 2011-02-27 17:55:04 | Report this Comment\nސޮފް ކޮމެންޓްތަކަށް ރިޕްލައި ކޮށްފަ ހުންނަ ގޮތުންވެސް ހީވަނީ ވާހަކައިގެ ތަންކޮޅެއްހެން. އެހާ ފަށުވި. މި އިނާ ދެން މާބޮޑަށް މާތްވެގެން އުޅެނިކޮން އޭނައަށޭ ލަނޑުވެސް ލިބޭނީ. ދެން ކޮންކަމެއް. އަސްލުގަ ވވވވ ސަޅި ވާހަކަ. ތޭންކްސް\nފަތިސްތަރި: ދެން ކިތަންމެ އާޓް ދައްކަން އުޅުނަސް ސޮފް ވާނީ ހަމަ ސޮފްއަށް ނޫންތަ ފްރެންޑާ. ޝުކުރިއްޔާ އިނގޭ ސޮފްގެ ވާހަކަ ކިޔާތީ. ވވވވވވވވވވވވވވވވވވވވވވވވވވވވވ އުފާ ކުރަން.\nPosted on 2011-02-27 19:19:30 | Report this Comment\nއިނާއަކީ މާތް ކުއްޖެއް. އަންހެނެއްގައި ހުންނަންވީ ހުރިހާ ކަމެއް އެބަހުރިދޯ! ޚާއްޞަކޮށް އިނާގެ އެ ހުންނަ ލަދުވެތިކަމާއި މަޑުމައިތިރިކަމާއި ގައއަވަސްއަރައި ނުގަތުމަށް ހަމަ ކޮންމެ ފިރިހެނަކު ފިދާވާހައިވޭ. ހަމަ ފަތިސްތަރީގެ ސިފަކުރުމުގެ ކުޅަދާނަކަން އިނގޭ! ތި ގޮތުގައި ކުރިޔަށް ވަޑައިގަންނަވާ!\nPosted on 2011-03-06 17:00:32 | Report this Comment\nވ ވ ވ ވ ސަޅި


އައިނާ2(އެއްވަނަބައި) – Esfiya\nނޯޓް: އައިނާ ސީޒަން ދޭއްގައި ހާނިމްގެ ނަން ވާނީ ހިޝާންގެ ނަމަށް ބަދަލުކޮށްގެން ގެނެސް ދީފައެވެ.\nކްރިސްޓަލްގެ ބޮކިފަތި ތަކަކުން ދިއްލާލެވިފައިވާއިރު ހީވަނީ ސަހަރެއްގެ މެދުތެރޭގައި އިން ގަނޑުވަރެއް ހެންނެވެ. މީޑިއާ ތަކުންނާއި ރާއްޖޭގެ މަޝްހޫރު ވިޔަފާރިވެރިންވެސް މިޕާރޓީ އަށް އައިސް ތިއްބެވެ. ޚަދީޖާ އާއި މަރިއަމް ތިބީ ޕްލެއިން ކަޅު ދިގުހެދުމެއް ލައިފައި ލައިމް ކުލައިގެ ބުރުގަލެއް އަޅައިގެންނެވެ. މަރިއަމްގެ ހެދުމުގައި އެކުލައިގެ މިނާ ކޮންމެވެސް ވަރަކަށް ހަރުކުރެވިފައި ހުއްޓެވެ.\nއައިނާ، އަޝްހާ، އަދި ހައިފާ ތިބީ ލައިމް ކުލައިގެ ވަށްތިރިކޮށް ހުންނަ ހެދުމެއްލައިފައި އެވެ. ހީވަނީ ޑިސްނީ ޕްރިންސެސް ‘ސިންދަރެއްލާ’ ހެންނެވެ. ތަފާތަކީ އެހެދުން މަޑު ފެހިކުލައިގައި ހުރުމުންނެވެ.\nއިސްރާ އިނީ ޕްލެއިން ބްލެކް އަބާޔާ ހެދުމަކާއި ޝޯލް އެއް އަޅައިގެންނެވެ. އަރަބި ސްޓައިލަކަށް ޝޯލް އަޅައިފައި ހުރުމުން ހީވަނީ މެލޭޝިޔާ ކުއްޖެއް ހެންނެވެ. އަނީލް ހުދާއި ކަޅު ކޯޓް ފަޓުލޫނުގައި ހުރިއިރު ކަރުގައި އޮތީ ލައިމް ކުލައިގެ ހިމަ ޓައީ އެކެވެ. އަނެއް ތިންފިރިހިނުން ތިބީ ހުދު ގަމީހާއި ކަޅުފަޓުލޫނުގައި ޓައީ އަޅައިގެންނެވެ.\nއައިނާ އަޝްހާ އަދި ރީމާ އެއްކޮށް އުޅުނެވެ. ހައިފާ ރައްޓެހިން ކޮޅެއް ހޯދައިގެން އެމީހުންނާއި އެކު އުޅުނެވެ.\nއިސްރާ އިނީ ފިނިވެފައި އެވެ. އެކަން އަނީލް އަށް އިނގުމުން އިސްރާ އަރުން ދޫވެސް ނުކުރެއެވެ. ދާހާ ތަނަކަށް ދަނީ އިސްރާ ގޮވައިގެންނެވެ. “މިސްޓަ އަނީލް” ޓީވީ މޯލްޑީވްސްގެ ނޫސްވެރިއެއް އަނީލް ކައިރިއަށް އައިސް ގޮވާލިއެވެ. “ފެމިލީ ފޮޓޮއެއް ލިބިދާނެތަ؟” އެމީހާ އަނީލްގާތު އެދުނެވެ. “ޔެސް ވައި ނޮޓް.. އައިނާ އާދެބަލަ..” އައިނާ، އިސްރާ އަދި އަނީލް ފޮޓޮއަށް އެތުރިގެން ތިބިގޮތް ވަރަށް ވެސް ރީއްޗެވެ.\nއެރޭ ޕާރޓީ ނިމުނު އިރު ވަރަށް ދަންވެއްޖެ އެވެ. ޕާރޓީ ނިންމާފައި އެންމެންވެސް ވަނީ ކޮޓަރިތަކަށް ނިދަންށެވެ. އައިނާ ވެސް ވެފައި ހުރި ވަރުބައްޔާއެކު ކޮޓަރިއަށް ވަނީ ވެފައި ހުރި ވަރުމައްޔަކުން ޖައްސާލާށެވެ. މެންދަމު އެގަޑީ ހޫނުފެނުން ފެންވަރާލައިގެން އައިނާ އޮށޯތެވެ. އެހެން ނަމަވެސް ނިދޭ ގޮތެއް ނުވިއެވެ. ބުޅި އިސްތަށިގަނޑު ހުޅިއެއްޖަހާލަމުން އައިނާ ނިކުތީ ބެލްކަންޏަށެވެ.\nމެންދަމުގެ ތެތްފިނި ވައިރޯޅިތައް އެއްވެސް ހުރަހެއް ނެތި އައިނާގެ ހަށިގަނޑުގައި ބީހިލައިފައި ދެއެވެ. އެކަމުން ހިތްހަމަޖެހުން ލިބިގަންނަމުން އައިނާ ލޯމަރާލިއެވެ. އެގޮތުގައި އިރުކޮޅަކު އިނދެފައި އެތެރެއަށް ވަނީ މާގިނައިރު އެހެން ނީންނާށެވެ.\nހަނދު އޭގެ ވާޖިބު އަދާ ކުރުމަށްފަހު އިރަށް ފުރުސަތުދެމުން އުދަރެހުން އޮއްސިގެން ގޮސް ގެއްލުނެވެ. ތެތް ފިނި ފަޒާގައި ހޫނުކަން އަތްގަދަ ކުރަމުން ދިޔައެވެ.\nކްރިސްޓަލް ގޭގެ ހުރިހާ އެންމެން ތިބީ ނާސްތާ ކުރަން މޭޒު ދޮށުގައެވެ. އެންމެން ހަމަހިމޭން ކަމާއެކު ކަމުން ދިޔައެވެ. ނޯކަރުން ރޭގެ ޕާރޓީގައި އެލުވައިފައި ހުރި ބޮކިފަތި ތަކާއި މާތައް ނެއްޓުމުގައި ހަރަކާތްތެރިވާ އަޑު އިވެއެވެ.\nއެހަމަހިމޭންކަން ފޫދުއްވާލީ ހުމައިދުގެ އަޑަށެވެ. “އަހަރެމެން މިރަށުގައި ތިބެން ނިންމައިފިން…. ދެން މާލެ ނުދާ ގޮތައް…” ހުމައިދުގެ ވާހަކައިން އެންމެ އުފާވީ ޚަދީޖާ އެވެ. ހައިފާ އެއަށްވުރެ އުފާވިހެން ހީވެއެވެ. ކައިރީ އިން އަޝްހާ އާއި ޓަޗެއް ޖަހާލިއެވެ.\n“ދެން ހައިގެ ކިޔެވުމޯ؟؟؟” އަނީލް އެކަމާ ސުވާލުއފެދިފައި އަހާލިއެވެ. “ހައި އެއައީ ޓީޗިން ހަދައިގެން… އޭލެވެލް ކިޔަވާކަށް ހައި ބޭނުމެއްނުވި އެހެންވެ…” މަރިއަމް ބުނެލިއެވެ.\n“ދެން ހިޝާންބޭ ދަނީ އަހަރެމެންނާއެކު ސްކޫލަށް ދޯ؟؟” އަޝްހާ އަށް ނީންދެވިގެން އަހާލިއެވެ. “ޔެސް އަޝް ބޭބީ!!!” ހިޝާން ބުނެލިއެވެ. ވަގުތުން އަޝްހާ ގާތައް ރުޅިއައެވެ. “ދެން ހިޝާންބޭ…. އަހަރެންމީ މިހާރު ބޭބީ އެއްނޫނޭ… ހުއް.. ވަރަށް ފޫހިވޭ…” އަޝްހާ ތުން އަނބުރާލަމުން ބުނެލިއެވެ.\n“އަހަރެން މިދަނީ ހިޝާންގެ ސްކޫލުކަންތައް ނިންމާލަން” ހުމައިދު ގޮނޑިން ތެދުވަމުން ބުނެލިއެވެ. މަރިއަމް ވެސް ހުމައިދު ފަހަތުން ހިނގައިގަތެވެ.\nއައިނާ އާއި އަޝްހާ ހިނގައިގަތީ ހައިފާ އާއި އެކު އެކޮޓަރިއަށެވެ. “ދެން ހައި ދައްތަ ދާނީ ކިޔަވައިދެން ދޯ.. ކޮން ގްރޭޑަކަށްތަ؟” އަޝްހާ އަތު އޮތް ފެހިއާފަލުން ތަންކޮޅެއް ނައްޓަލަމުން ބުނެލިއެވެ. “އަދި ނޭނގެ ފަހަރެއްގައި ހަތެއް އަށަކަށް ދާންޖެހިދާނެ..” ހައިފާ ބުނެލިއެވެ.\n“އަޅޭ ހައިދައްތަ އާދެބަލަ އަހަރުމެންނަށް ކިޔަވައިދެން.. އޭރުން ވަރަށް މަޖާވާނެދޯ އަޝޫ..”\nއައިނާ އަޝްހާ އަށް ދޯ އެއްލަމުން ބުނެލިއެވެ. “ހައިދައްތަ ބުނާނަން އެހެން..”\n* ހަތަރު އަހަރު ފަސް *\n“މަންމާ.. މަންމާ.. އަޅެ ކޮބާތަ އަހަރެންގެ ހިސާބު ފޮތް؟؟..” ސިޑިން ފައިބަމުން އައި އައިނާ ހުރީ ސްކޫލު ޔުނީފޯމުގައެވެ. “ނެތްތަ މޭޒުމައްޗަކު؟!..” ހަތަރު މަހުގެ ބަނޑަކާއެކު އިސްރާ ފެންނަނީ ނުހަނު ޗާލުކޮށެވެ. މޫނުމަތި އިތުރަށް ދޮންވެލާ ފަލަވެލާފައި ހުރިއިރު ވަރަށް ރީއްޗެވެ.\n“އާނއެކޭ..” މައްޗައް އަރަމުން އައިނާ ބުނެލިއެވެ. އިރުކޮޅަކުން އަނީލްވެސް ސިޑިން ފައިބަމުން އާދެއެވެ. “ކޮބާ އައިނާ؟؟” އިސްރާ ކައިރިއަށް އައިސް އަނީލް އަހާލިއެވެ. “ހިސާބު ފޮތްނުފެނިގެން އެބައުޅޭ މަތީގަ..”\nއަނީލްގެ ގަމީހުގެ އަތުކުރި އޮޅަލަދެމުން އިސްރާ ބުނެލިއެވެ. “ހިންގާ ސައިބޯން..” އިސްރާ މިހެން ބުނެލީ އަނީލްގެ މޫނަށް ބަލާލަމުންނެވެ. އަނީލް ކާމެޒު ކައިރީ އިށިންދެލި ތަނުން އައިނާ ފޮތް ދަބަސް ހިފައިގެން އައިއެވެ. “ކޮބާ ފޮތް ފެނިއްޖެ؟” އަނީލް ރޮށި ތައްޓައް ފިލުވާލަމުން އަހާލިއެވެ.\n“އަޝޫ އަތުގަވީ.. ހަނދާން ނެތުނީ..” އައިނާ އިސްޖަހާލަމުން ބުނެލިއެވެ. “ދަރިފުޅު ކިޔަވަން ބޭނުމީ ކޮން އެއްޗެއްތަ؟” އަނީލް އަހާލިއެވެ.\n“ޑޮކްޓަރަކަށް..” އައިނާ ހިނިތުން ވެލަމުން ބުނެލިއެވެ. “އަސްލުތަ؟ ބައްޕަ އެންމެ އުފާވާނެ ދުވަހަކީ ދަރިފުޅު ޑޮކްޓަރުގެ ފާސްނަގައިގެން އަންނަ ދުވަހަކުން..” އަނީލް އުފާވަލާފައި ބުނެލިއެވެ. އަނީލް އަކީވެސް އެއްއިރަކު ޑޮކްޓަރުކަން ކިޔަވާން ބޭނުންވި ކުއްޖެކެވެ. ނަމަވެސް ބައްޕަގެ މަޖުބޫރުން އެކަން ނުކުރެވުނީއެވެ. އޭނާގެ އެހުވަފެން އޭނާގެ ދަރިފުޅު ފުރިހަމަ ކުރާތަން ދެކެން ބޭނުން ވަނީ އިންތިހާ އަށެވެ.\n“ދަރިފުޅާ އަވަސް.. ފަނަރަ މިނިޓައް ވެއްޖެ.. ބައްޕަވެސް ނިކުމެއްޖެ!” އިސްރާ ކަންބޮޑުވެފައި ބުނެލިއެވެ.\n“މިދަނީ..” އައިނާ ދަބަސް ކޮނޑުގައި އަޅުވާލަމުން އިސްރާ ކައިރިއަށް އައިނާ ދިޔައެވެ. އަދި އިސްރާ ކައިރިއަށް ގޮސް ބައްދާލާފައި ބަނޑުގައި ބޮސްދީފައި ވަރަށް މިސްވާ ވާހަކަ އާއި އަވަހަށް އަންނަން އުޅޭށޭ ބުނެލިއެވެ.\nއެވަގުތު ކާރުގައި އިނދެފައި އަނީލްވެސް ބަރުގޮނު އަޅާލިއެވެ. އެއީ އަބަދުވެސް އައިނާގެ ޙާލެވެ. ކޮންމެދުވަހަކު ދާނީ އިސްރާ ކައިރިއަށް ގޮސް އެހެން ކިޔާފައެވެ. އުމުރުން ސަތާރަ އަހަރު ވަނިކޮށް އައިނާ އަށް ކޮއްކޮއެއް ލިބެން އުޅުމުން އޭނާ ހުންނަނީ އެކަމާ ވަރަށް އުފަލުންނެވެ.\nކްރިސްޓަލް ގޭގައި އަހަރަކު މަޑުކޮށްފައި އަނީލްގެ ކުޑަ އާއިލާ ބަދަލުވީ އިސްރާގެ ގެއަށެވެ. އެގެވަނީ ފެންވަރު ރަނގަޅު ކޮށްހަދާފައެވެ. އެއީ ކުރީގެ ބޮލައްވެއްޓެން ވެފައިވާ ބާގެގަނޑެއް އިން ތަނެކޭ މިހާރު ބަލާލާމީހަކު ނުބުނާނެއެވެ.\nމުޅިގެ ދެބުރިއަށް ހިތްލާލައިފައި ވާއިރު ގޭގެ ބޭރުގައި ވަނީ ހުދުކުލަ ލައިފައެވެ. އެންމެ މަތީގައި ޓެރެސް އިންއިރު ދެވަނަބައިގައި ހުރީ ކޮޓަރި ތަކެވެ. ޖުމުލަ ހަކޮޓަރީގެ ބޮޑު ގެއެކެވެ. ތިރީގައި އިނީ ލިވިންގ ރޫމާއި ސްޓަޑީ ރޫމެއްގެ އިތުރުން ބޮޑު ކާގެ އާއި ތަނަވަސް ބަދިގެއެކެވެ.\nއައިނާ ސްކޫލަ އައިސް ފުރަތަމަވެސް ކުލާހަށް ވަދެ ދަބަސް ބެހެއްޓިއެވެ. އައިނާ ޕްރިފެކްޓްކަން ކުރަމުން ދިޔައީ އެންމެ ކުރީންސުރެއް ފެށިގެންނެވެ. އައިނާ ސިޑިން ފައިބަނިކޮށް ކޮންމެވެސް މީހެއްގެ ގައިގައި އަޅައިގަނެފައި ވެއްޓެން ދިޔައެވެ. ދެލޯމަރާ ތަގުޅިކޮށްލެވުނީ ވާނެ ތަދު ލަފާ ކޮށްލެވުމުންނެވެ.\nYes finally I got to read this story I am so happy the first part was awesome lysm A aar\nthank you very much faiherr…\nfurathama bai kamudhaane kamah unmydhu kuran.. dhen inna bai day after tomorrow.. be safe readers\nYou too be safe next part ah inthizaaru kurevey v bodah\njazaakallah khairan faiherr\ni submitted nxt prt yesterday morning.. but its still not uploaded..\nވާނަން އުމުރަށް – 20 –\nހިތާމަ ލޯބި August 26, 2019


SunOnline: Mathiveri gai viyafaari kureveyne maahauleh gaaimkohdhinumah jaabiru edhihje\nމަތިވެރީގައި ވިޔަފާރި ކުރެވޭނެ މާހައުލެއް ގާއިމްކޮށްދިނުމަށް ޖާބިރު އެދިއްޖެ\nމުއާވިޔަތު އަންވަރު 07 Nov 2021, 10:12\nކާށިދޫ ދާއިރާގެ މެންބަރު އަބްދުالله ޖާބިރު: އއ. މަތިވެރީގައި ވިޔަފާރި ކުރެވޭނެ މާހައުލެއް ގާއިމްކޮށްދިނުމަށް އެދި އޭނާ ވަނީ ފުލުހުންނަށް ހުށަހަޅާފައި ---\nއއ. މަތިވެރީގައި ވިޔަފާރި ކުރެވޭނެ މާހައުލެއް ގާއިމްކޮށްދިނުމަށް އެދި ވިޔަފާރިވެރިޔާ އަދި ކާށިދޫ ދާއިރާގެ މެންބަރު އަބްދުالله ޖާބިރު ފުލުސް އޮފީހުގައި އެދިއްޖެއެވެ.\nފުލުސް އޮފީހަށް ޖާބިރު މައްސަލަ ހުށަހަޅުއްވާފައި ވަނީ, މަތިވެރީގައި އޭނާ ހުޅުވުމަށް މަސައްކަތް ކުރައްވަމުން ގެންދަވާ ކާސާމިއާ ގެސްޓްހައުސްއަށް ބަޔަކު ތަކުރާރުކޮށް ގެއްލުންދެމުންދާ ކަމަށް ތުހުމަތުކޮށެވެ.\nޖާބިރުއާއި މަތިވެރީގެ ރައްޔިތުންނާ ދެމެދު އުފެދިފައިވާ ދެބަސްވުން ހަމަނުޖެހުންތަކަކަށް ބަދަލުވެފައިވާއިރު, ކާސާމިއާގައި މީހަކަށް އަނިޔާކުރި މައްސަލައެއްގައި އިއްޔެ ވަނީ ޖާބިރުއާ އާއިލީ ގޮތުން ގުޅުން އޮންނަ ދެ މީހަކު ހައްޔަރުކޮށްފައެވެ.\n"އަޅުގަނޑުގެ ދެ ކޮއްކޮއަކީ އިނޮސެންޓް ދެ މީހުން މި މައްސަލައިގައި. އެ މީހުން ވަގުތުން ދޫކޮށް ވިޔަފާރި ކުރެވޭނެ މާހައުލެއް ގާއިމްކޮށްދިނުމަށް އެދި ދެންނެވިން," ފުލުސް އޮފީހަށް މައްސަލަ ހުށަހަޅުއްވާފައިވާކަން ހާމަކޮށް ޖާބިރު ވިދާޅުވިއެވެ.\nގާނޫނާއި ގަވާއިދުގެ ތެރެއިން މަތިވެރީގައި ކުރަމުންދަނީ ބިމުގެ ވިޔަފާރި ކަމަށާއި އެކަމަށް އެތައް މިލިއަން ޑޮލަރެއް މިހާރު ހޭދަކޮށްފައިވާ ކަމަށް ޖާބިރު ވިދާޅުވިއެވެ.\n"އަޅުގަނޑުމެންގެ މުދަލާއި ޖާނާއި މާލަށް އަރަމުންދާއިރުވެސް އަޅުގަނޑުމެނަށް ގާނޫނުގައި ދޭންޖެހޭ ވިޔަފާރީގެ ހިމާޔަތާއި ރައްކާތެރިކަން ފުލުހުންނަށް ވެސް މަތިވެރީގައި ކަށަވަރުކޮށް ނުދެވުނު. އަމަން ބެލެހެއްޓިގެން ނުދާކަން," ޖާބިރު ވިދާޅުވިއެވެ.\nއޭނާ މަތިވެރިއަށް ވަޑައިގަންނަވަނީ އެ ރަށުގެ މީހުންނާ ޒުވާބުކޮށް އަރާރުންވާން ނޫންކަން ފާހަގަކޮށް ޖާބިރު ވިދާޅުވީ, އޭނާ އަކީ ވިޔަފާރިވެރިއެއް ކަމަށާއި މަސައްކަތް ކުރަމުންދަނީ އެ ރަށުގެ ރައްޔިތުންގެ ހާލަތު ރަނގަޅުކޮށްދިނުމަށް ކަމަށެވެ.\n"މަތިވެރީގައި މިހާރު ތިބި ޕޮލިހުން ނޫން ޕޮލިހުން އެ ރަށުގައި އެކްޓިވްކޮށްދިނުމަށާއި ހަމައެއާއި އެކު އަޅުގަނޑުމެން ހުށަހަޅާ މައްސަލަ އަވަސް މައްސަލައެއްގެ ގޮތުގައި ބައްލަވައިދެއްވުމަށް ދަންނަވަން," ޖާބިރު ވިދާޅުވިއެވެ.\nމީގެ ތިން އަހަރު ކުރިން ރޯކޮށްލުމުން ބޮޑެތި ގެއްލުންތަކެއް ލިބިފައިވާ ކާސާމިއާ އަންނަ މަހުގެ އެއްވަނަ ދުވަހު ހުޅުވުމަށް ތައްޔާރުވަމުން ދަނިކޮށް ރޭގައި ވެސް ވަނީ އެތަނުގައި އަލިފާނުގެ ހާދިސާއެއް ހިނގާފައެވެ. އެކަމުގެ ފަހަތުގައި ތިބީ އެ ރަށުގެ ބައެއް ކަމަށް ޖާބިރު ވަނީ ތުހުމަތުކުރައްވާފައެވެ.\nޖާބިރުގެ ރިޗް ކްލަބް މޯލްޑިވްސްއިން ހިންގާ ކާސާ މިއާ މޯލްޑިވްސްގައި އަލިފާން ރޯކޮށްލައިފައިވަނީ 2019ވަނަ އަހަރުގެ އެޕްރީލް މަހުގެ ތެރޭއެވެ. އެއިރު ޖާބިރު ވިދާޅުވީ އެ ތަން އަންދާލައިފައިވަނީ އެތަން ހުޅުވަން އެތައް މިލިއަން ޑޮލަރެެއް އިންވެސްޓުކޮށް، ހުޅުވަން ތައްޔާރުވެފައި ވަނިކޮށްކަމަށެވެ.\nއެތަނުގެ ކުލި ޖާބިރު ދައްކަވަމުން ނުދާ ކަމަށް އެ ރަށުގެ ކައުންސިލުން ވަނީ ބުނެފައެވެ.


“ދުވާފަރު ޓީން ކަޕް 2018” މިއަދުގެ މެޗު ކާމިޔާބުކުރީ ޓީއާރު ބީޗް – Ungoofaaru\nބަނޑޭރިގަނޑު/ޙަބަރު/“ދުވާފަރު ޓީން ކަޕް 2018” މިއަދުގެ މެޗު ކާމިޔާބުކުރީ ޓީއާރު ބީޗް\n2 207 މިނެޓެއް ނުވަނިސް ކިޔާލެވޭ\nމިއަދުގެ މޮޅު ކުޅުންތެރިޔާ ޓީއާރު ބީޗްގެ އިފްހާމް އަށް އިނާމު ހަވާލުކޮށްދެނީ\nދުވާފަރުގައި މިހާރު ކުރިއަށްދާ “ދުވާފަރު ޓީން ކަޕް 2018” ގައި މިއަދު ހަވީރު ޓީއާރު ބީޗް އަދި ސީބީއެސް ބީ ޓީމު ބައްދަލުކުރި މެޗު3–2ލަނޑުން ބީޗް ޓީމުން ކާމިޔާބު ކޮށްފިއެވެ.\nޓީ އާރު ބީޗް ގެ ލަނޑު ތައް ކާމިޔާބު ކޮށްފައިވަނީ އަލީ ނަޒްމީ، މައިޝަމް އަދި މިއުވާން ކޮންމެ ކުޅުންތެރިއަކު 1 ގޯލެވެ. ސީބީއެސް ބީ ގެ ދެ ގޯލްވެސް ކާމިޔާބު ކޮށްދިނީ އަބްދުﷲ އެވެ.\nމެޗުގެ މޮޅު ކުޅުންތެރިއަކަށް ހޮވިފައިވަނީ ޓީ އާރު ބީޗް ޓީމުގެ އިފްހާމް އެވެ.\nމިމުބާރާތުގައި މާދަމާ ހަވީރުގެ މެޗުގައި ބައްދަލުކުރާނީ ސީބީއެސް އޭ އާއީ އެކްވެރިން ޓީމެވެ.\nޓީއާރުބީޗް ކެން ޑޫއިޓް


Hulhumalegai 13 Aharuge Anhen Kujjaku Rape Koffi\nއަންހެން ކުއްޖާ ރޭޕު ކުރި ކަމަށް ބުނާ ޕާކު---\n5 ނޮވެންބަރ 20185ކޮމެންޓް\nހުޅުމާލޭގައި 13 އަހަރުގެ އަންހެން ކުއްޖަކު ރޭޕުކޮށްފި\nހުޅުމާލޭގައި އުމުރުން 13 އަހަރުގެ އަންހެން ކުއްޖަކު ރޭޕުކޮށްފިއެވެ.\nސީއެންއެމަށް އިތުބާރު ހުރި ގޮތަކަށް އެނގިފައިވާ ގޮތުގައި މިދިޔަ ހުކުރު ދުވަހުގެ ރޭ ދެ ފިރިހެނަކު ވެގެން އެ އަންހެން ކުއްޖާ ރޭޕުކޮށްފައިވަނީ ނެއިބަހުޑް އެކެއްގައި އެޗްޑީސީ އިމާރާތުގެ ފަހަތުގައި އޮންނަ ޕާކު ތެރޭގައެވެ.\nއެޗްޑީސީ އިމާރާތާއި ނެއިބަހުޑް އެކެއްގައި ހުންނަ ބޮޑު މިސްކިތާއި ދެމެދު އޮންނަ ޕާކު ތަރައްގީ ކުރުމަށް ޕާކުގެ ބައެއް ހިސާބުތައް ޓިނު ޖަހާ ބަންދުކޮށްފައިވާ އިރު، ރޭގަނޑު އެ ސަރަހައްދު އޮންނަނީ ވަރަށް އަނދިރިކޮށް ކަމަށް އެސަރަހައްދުގައި ދިރިއުޅޭ މީހުން ބުނެއެވެ.\nއެ މައްސަލަ ފުލުހުން ތަހުގީގު ކުރަމުންދާކަން ސީއެންއެމަށް ވަނީ އެނގިފައެވެ. ނަމަވެސް އެ މައްސަލައާއި ގުޅިގެން އެއްވެސް މީހަކު އަދި ހައްޔަރު ކުރިކަން އެނގިފައެއް ނުވެއެވެ.\nހުޅުމާލެ ރޭޕު ފުލުހުން\nގޯސްވާނީ އަންހެން ކުދިން . ފިރިހެނުން ގޯސްވެގެން ބަހެއް ބުނެލާނެ މީހަކު ނުވާނެ. އެފަދަ ކޮމެންޓެއް ކޮށްފިއްޔާ އެޕްރޫވް އެއް ނުކުރާނެ. އެޕްރޫވް ކުރަންވެސް ނޫހުގައި ތިބެނީ މިފަދަ ފިރިހެނުން. ނުވަތަ މިފަދަ ކަންކަން ކަމުގައި ހަމައެކަނި އަންހެނުން ނުވަތަ ކުދިން ކުއްވެރިކުރަން ބޭނުންވާ މީހުން ވީމާ. މިއީ މިރާއްޖޭގެ ލަދުވެތެ ހުތުރު ހާލަތް.\nޕާކެއް ވިއްޔާ ބަލަހައްޓާނެ މީހުން ތިބެންވާނެ.\n13 އަހަރުގެ ކުުއްޖާ ގެންދިޔައީ ގަދަކަމުންތޯ ؟މައިންބަފައިން ނަށް ވަގައް ފިލައިގެން ގެއިން ބޭރުގައި އުޅޭ ކުދީންނަށް ގިނަފަހަރަށް ތިޔަ ކަހަލަ ހައިވާނުންގެ ސިކާރަ އަށް ވަނީ 😏😏😏 ދެރަ ކަންކަން މިހުންނަނީ 😏😕😔\nމިއޮތް މީހުން ނުބައި ޒަމަނެއްގަ އަންހެން ކުއްޖަކު އެފަަދަ އަނދިރި ތަނަކަށް ބޭރަށް ނުކުމެވޭނީ ބެލެނިވެރިންގެ އިހުމާލުން. ފުލުހުން މިކަން ތަހުގީގުކޮށް މިކަންކުރި އެ ގޮތްކުޑަ ފިރިހެނުންނާ އެކުއްޖާއަށް އިހުމާލުވީ މީހުންނަށް އަދބު ދެއްވާ\nހުޅުމާލޭގެ ހުރިހާ ތަނެއްވެސް ރޭގަނޑު އޮންނަނީ ވަރަށް އަނދިރިކޮށް.. އެޗްޑިސީ އަށް ހަރަދު ކުރެވެނީ މެޑަމްގެ ކެމްޕޭނަށްއެކަނި.. އަދާކުރާންޖެހޭ މަސްއޫލިއްޔަތު މި އޮންނަނީ އޮޅިފަ..


BREAKING: America Gai Fuluhunnah Badin Hamalaa Dheefi - Vaguthu\nއެމެރިކާގައި ފުލުހުންނަށް ބަޑިން ހަމަލާދީފި\nއެމެރިކާގެ ފިލިޑާފިއާގައި މީހަކު ފުލުހުންނަށް ބަޑިން ހަމަލާދީ ހަ ފުލުހަކު ޒަހަމް ކޮށްލައިފިއެވެ.\n"ސީއެންއެން" އިން ބުނީ ބަޑިން ހަމަލާ ދިނުމުގެ ސަބަބުން ހަ ފުލުހަކު ޒަހަމްވި ކަމަށާއި ނަމަވެސް ހުރިހާ ފުލުހުންނަށް ވެސް ފަރުވާ ދިނުމަށް ފަހު މިހާރު ހޮސްޕިޓަލުން ދޫކޮށްލާފައިވާ ކަމަށެވެ.\nހަމަލާ ދިން މީހާ، ފިލިޑާފިއާގެ ގެއެއްގެ ތެރޭގައި އެބަހުއްޓެވެ. އޭނާ އަށް އަމާޒުކޮށް ފުލުުހުން ދިން ހަމަލާތަކުގައި އޭނާ ޒަހަމްވެފައިވާ ކަމެއް ނުވަތަ ނޫންކަމެއް އަދި ސާފެއް ނުވެއެވެ. ފުލުހުންނަށް އަމާޒުކޮށް ބަޑީގެ ހަމަލާތައް ފުރަތަމަ ދިނީ އޭނާ ހުރި ގޭގެ ތެރޭގައެވެ. އެގޭގެ ތެރޭގައި ބައެއް ފުލުހުން ފުރަތަމަ ތާށިވި ނަމަވެސް ފަހުން ހުރިހާ ފުލުހުން ވެސް ވަނީ އެގޭގެ ތެރެއިން ނިކުމެފައެވެ.\nވާހަކަދައްކައިގެން އޭނާ ފުލުހުންގެ ބެލުމުގެ ދަށަށް ގެންނަން ފުލުހުން ގަޑިއިރުތަކެއް ވަންދެން މަސައްކަތް ކުރި ނަމަވެސް ފުރަތަމަ އޭނާ ވަނީ ފުލުހުންނާއި ވާހަކަދައްކަން ދެކޮޅު ހަދާފައެވެ. ނަމަވެސް ދެންމެ އޭނާ ފޯނުން ފުލުހުންނާއި ވާހަކަ ދައްކާފައިވާ ކަމަށް މައުލޫމާތު ލިބެއެވެ.\nފިލިޑާފިއާގައި ހިނގައިގެން އުޅޭ ބަޑި ޖެހުމުގެ ހާދިސާގެ މައުލޫމާތު އެމެރިކާގެ ރައީސް ޑޮނަލްޑް ޓްރަމްޕް އާއި ހިއްސާކޮށްފައިވާ ކަމަށް ވައިޓްހައުސް އިން ބުނެއެވެ. ނަމަވެސް ހަމަލާ އާއި ގުޅިގެން ޓްރަމްޕް އަދި އެއްވެސް އެއްޗެއް ނުބުނެއެވެ.\nމިއީ އެމެރިކާގައި ހަފްތާއެއްހާ ދުވަހުގެ ތެރޭގައި ހިނގި ބަޑި ޖެހުމުގެ ތިން ވަނަ ހާދިސާއެވެ.\nބަޑި ޖެހުމުގެ ހާދިސާތައް އިތުރުވަމުންދާތީ ބަޑި ކޮންޓްރޯލް ކުރުމަށް ގޮވާލާ އާއްމު ރައްޔިތުންގެ އަޑު އަނެއްކާވެސް ވަނީ ގަދަވެފައެވެ.\nއޮޅިގެން ކަޅުނަސްލުގެ މީހަކު މަރާލި އެމެރިކާގެ ފުލުހަށް ދައުވާކުރަން ނިންމައިފި\nއެމެރިކާގައި ބަޑި ޖަހައި ދިހަ މީހަކު މަރާލައިފި\nއޮގަސްޓް 15, 2019 06:32\nﷲ އަކްބަރ. ޢަލްހަމްދުލިﷲ\nއޮގަސްޓް 15, 2019 12:17\nއޮގަސްޓް 15, 2019 15:15\nކަލޭތީ ލާދީނީ ޔަޙޫދީ ގޮލައެއްދޯ\nއޮގަސްޓް 15, 2019 16:06\n《》އެއް ޖިންސުން ކައިވެނި ނުކުރެވިގެން އުޅޭ ގޮލައެއް ކަންނޭންގެ


vnews - Sikundeege tumor aai smartphone beynunkurumaa eves gulhumeh veytha?\nސިކުނޑީގެ ޓިއުމަރާއި ސްމާޓްފޯން ބޭނުންކުރުމާއި އެއްވެސް ގުޅުމެއްވޭތަ؟\nމީހަކު ފޯނުން ވާހަކަދައްކަނީ\nއިނގިރޭސިވިލާތުގެ ރައްޔިތުންގެ މެދުގައި ސިކުނޑީގައި ޓިއުމަ އުފެދުމުގެ މައްސަލަ ދެގުނައަށް އިތުރުވެފައިވާކަން އާ ދިރާސާއަކުން މިވަނީ ހާމަވެފަ އެވެ. ފާއިތުވި ގަރުނުގެ ތެރޭގައި ވެސް ސިކުނޑީގެ ޓިއުމަރުގެ މައްސަލަ މިވަނީ ދެ ގުނައަށް އިތުރުވެފަ އެވެ.\nޖާނަލް އޮފް އެންވަޔަރަންމަންޓް އެންޑް ޕަބްލިކް ހެލްތްގައި ޝާއިއުކޮށްފައިވާ މި ދިރާސާއިން ހާމަވާ ގޮތުގައި އިނގިރޭސިވިލާތުގެ ކޮންމެ 100،000 ރައްޔިތުންނެއްގެ ތެރެއިން ސިކުނޑީގައި ޓިއުމަ އުފެދިގެން ނުވަތަ "ގްލިއޯބްލާސްޓޯމާ"އަށް ފަރުވާ ހޯދާފައިވާ މީހުންގެ އަދަދު މިވަނީ 2.4 އިންސައްތައިން5އިންސައްތައަށް އިތުރުވެފަ އެވެ.\n1995 ވަނަ އަހަރާއި 2015 ވަނަ އަހަރާއި ދެމެދު ހަދާފައިވާ މި ދިރާސާއިން ހާމަވެފައި މިވަނީ ސިކުނޑީގެ ކެންސަރު ޖެހޭ މިންވަރު ދެ ގުނައަށް އިތުރުވެފައިވާ ކަމެވެ. ނަމަވެސް މިކަމުގެ ފަހަތުގައިވަނީ ކޮން ސަބަބެއްކަން އަދި ހާމަވެފައެއް ނުވެ އެވެ. ގަބޫލުކުރެވޭ ގޮތުގައި ސިކުނޑީގެ ކެންސަރުގެ މައްސަލަތައް އިތުރުވެފައި މިވަނީ އިންސާނުންގެ ދިރިއުޅުމަށް އައިސްފައިވާ ބަދަލުތަކާއި ގުޅިގެންނެވެ.\nމިކަމުގެ ފަހަތުގައިވަނީ ކޮން ސިއްރެއްކަން އަދި ހާމަވެފައި ނުވި ނަމަވެސް، ސައިންސްވެރިން ވަނީ މިކަމުގެ ފަހަތުގައި ވެދާނެކަމަށް ގަބޫލުކުރެވޭ ސަަބަބުތަކުގެ މައްޗަށް މި ދިރާސާގައި އަލި އަޅުވާލާފަ އެވެ. ގަބޫލުކުރެވޭ ގޮތުގައި ސިކުނޑީގައި ޓިއުމަ އުފެދުމާއި ސްމާޓްފޯން ބޭނުންކުރުން އިތުރުވުމާއި ކޮންމެވެސް ވަރެއްގެ ގުޅުމެއް އެބައޮތެެވެ.\n"މިކަމުގެ ފަހަތުގައިވާ ސިއްރަކީ ސެލްފޯން ނުވަތަ ސްމާޓްފޯން ބޭނުންކުރުން އިތުރުވުންކަމަށް ވަރަށް ބޮޑަށް ގަބޫލުކުރެވޭ،" މި ދިރާސާގައި އެންމެ އިސްކޮށް ހަރަކާތްތެރިވި ޗިލްޑްރަން ވިތް ކެންސަ ޔޫކޭގެ އިސް އޮފިޝަލެއް ކަމަށްވާ އެލެސްޑެއަ ފިލިޕްސް ބުންޏެވެ.\nއޭނާ މިހެން ބުނުމުގެ ފަހަތުގައިވެސް ސިއްރެއް އެބައޮތެވެ. އެއީ ސިކުނޑީގައި ޓިއުމަ އުފެދުމުގެ އެންމެ ގިނަ މައްސަލަތަކުގައި، ޓިއުމަ އުފެދިފައިވަނީ ކަންފަތާއި ނިތްކުރިއާއި އިންނަ ހިސާބުގައި ކަމެވެ.\n"މި ދިރާސާއިން ސިކުނޑީގެ ޓިއުމަރުގެ މައްސަލަ އިތުރުވެފައިވާކަން ހާމަވެފައިވީ ނަމަވެސް މިއީ އަދިވެސް އެހާ އާންމު މައްސަލައެއްގެ ގޮތުގައެއް ނުފެނޭ،" ފިލިޕްސް ބުންޏެވެ.


Luthufee ge khabareh nuvey, ekamaku musaara nangavaa: ACC | Mihaaru\nލުތުފީ: އޭނާ އޮފީހަށް ނުކުމެވަޑައިނުގަންނަވާތާ ދެ މަސް ވަނީ ވެފައި.\nލުތުފީގެ ޚަބަރެއް ނުވޭ، އެކަމަކު މުސާރަ ނަންގަވާ: އޭސީސީ\n19 ޖޫން 2019 - 16:30 51 comments\nރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް އޭސީސީގެ މެމްބަރުން ހާޒިރުކޮށް، ސުވާލުކުރަން ލިބުނު ފުރުސަތުގައި އެ ކޮމިޓީގެ ގިނަ މެމްބަރުން އެއްސެވީ ލުތުފީ ކޮބައިތޯ އެވެ.\nLuthufee ACC in "gellijje"!\nއޭސީސީ މެމްބަރުންގެ ފަރާތުން ޖަވާބު ދެއްވަމުން ނައިބު ރައީސް މުއައްވިޒް ރަޝީދު ވިދާޅުވީ، ލުތުފީ ވީ ތަނެއް ކޮމިޝަންގެ މެމްބަރުންނަށް އެނގިވަޑައިނުގަންނަވާ ކަމަށެވެ. މިދިޔަ ދެ މަސް ދުވަހުގެ ތެރޭގައި ކޮމިޝަންގެ އެއްވެސް ބައްދަލުވުމަކަށް ވަޑައިނުގަންނަވާ އިރު އޭނާގެ ޚަބަރެއް ވެސް ނުވާ ކަމަށް މުއައްވިޒް ވިދާޅުވި އެވެ.\nއޭނާ ވިދާޅުވި ގޮތުގައި އޮފީހަށް ވަޑައިނުގެން ލުތުފީ މުސާރަ ނަންގަވާ މައްސަލައިގައި ކޮމިޝަންގެ މެމްބަރުން މަޝްވަރާ ކުރެއްވި އެވެ. އެކަމަކު ގާނޫނުގައިވާ ގޮތުން އެ ކޮމިޝަނަށް އެއްވެސް ފިޔަވަޅެއް އެޅެން ނެތް ކަމަށް މުއައްވިޒް ވިދާޅުވި އެވެ.\n"ގާނޫނުގައި ސާފުކޮށް އެބަ ބުނޭ ކޮމިޝަންގެ މެމްބަރެއްގެ މުސާރަ ނުވަތަ އިނާޔަތެއް ވެސް އުންޏެއް ނުކުރެވޭނެއޭ،" މުއައްވިޒް ވިދާޅުވި އެވެ.\nއޭސީސީގެ މެމްބަރުން އެދިވަޑައިގަތީ، އެ މައްސަލައިގައި މަޖިލީހުން ގޮތެއް ނިންމައި ދެއްވުމަށެވެ. މިނިވަން ކޮމިޝަންތަކުގެ މެމްބަރުން އޮފީހަށް ނުކުމެވަޑައިނުގަތަސް މުސާރަ ލިބޭ ގޮތަށް އޮންނަ އޮތުމަށް ގާނޫނީ ހައްލެއް ހޯދައިދޭން ޖެހޭ ކަމަށް ވެސް މުއައްވިޒް ވިދާޅުވި އެވެ.\nއޭސީސީގެ މެމްބަރުން މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި މެމްބަރުންގެ ސުވާލުތަކަށް ޖަވާބު ދެއްވަނީ. --ފޮޓޯ: ހުސެއިން ވަހީދު/މިހާރު\nމިދިޔަ އެޕްރީލް މަހުގެ ތެރޭގައި ރަސްމީ ޗުއްޓީއެއް ނެންގެވުމަށް ފަހު، އޮފީހަށް ވަޑައިނުގަންނަވާ އިރު އޭނާގެ މައްޗަށް ތުހުމަތުކުރެވޭ މަނީ ލޯންޑަރިންގެ މައްސަލައެއް ފުލުހުން އަންނަނީ ތަހުގީގު ކުރަމުންނެވެ.\nލުތުފީގެ މައްޗަށް މަނީ ލޯންޑަރިންގެ ތުހުމަތު ކުރި އިރު ކުރީގެ ރައީސް އަބްދުﷲ ޔާމީންގެ މައްޗަށް ތުހުމަތުކުރާ ކޮރަޕްޝަންގެ މައްސަލަތަކުން ދިފާއުކޮށްދޭން ގާނޫނާ ޚިލާފަށް ލުތުފީ އަމަލުކުރެއްވި ކަމަށް ތުހުމަތު ކުރެ އެވެ. އެމްއެމްޕީއާރުސީގެ ހިޔާނާތް ބަލަން އޭސީސީން ހިންގި ތަހުގީގުގައި ވެސް ލުތުފީ އަމަލުކުރެއްވީ އެއް ބަޔަކު ތުހުމަތުކުރާ ގޮތުގައި، ކޮރަޕްޝަންގެ ތުހުމަތުތަކުން ޔާމީނަށް ސަލާމަތްވެވޭނެ މަގު ފަހިވާ ގޮތަށެވެ.\nއެ މައްސަލައިގައި އޭސީސީގެ މެމްބަރުންނަށް ގިނަ ސުވާލުތަކެއް މިނިވަން މުއައްސަސާތަކާ ބެހޭ ކޮމިޓީގެ މެމްބަރުން ކުރިމަތި ކުރެއްވި އެވެ.\nއިތުރު ލިޔުންތައް ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން މިނިވަން މުއައްސަސާތަކުގެ ކޮމިޓީ ހަސަން ލުތުފީ (އޭސީސީ)


Nidhaafa ohvaa baalees mahchah ginihilaeh vehtihje\nކެނެޑާގެ އަންހެނަކު ނިދާފައި އޮއްވާ ބާލީސް މައްޗަށް ވެއްޓުނު ގިނިހިލަ\nކެނެޑާގެ އަންހެނަކު ނިދާފައި އޮއްވާ ބާލީސް މައްޗަށް ގިނި ހިލައެއް ވެއްޓި ވަރަށް ހަނި ގޮތަކަށް ފުރާނަ ސަލާމަތް ވެއްޖެ އެވެ. ގިނި ހިލަ ވެއްޓިފައިވަނީ އޭނާ ނިދާފައި އޮތް ކޮޓަރިއާ ދިމާ ފުރާޅު ފޫއަޅުވާލައިގެންނެވެ.\nމި އަޖައިބެއް ފަދަ ހާދިސާ ހިނގީ މި މަހުގެ3ވަނަ ދުވަހުގެ ރޭ ކެނެޑާގެ ބްރިޓިޝް ކޮލަމްބިއާގެ ގޯލްޑަންގައި ރޭގަނޑު 11.50 ހާއިރު އެވެ.\nގިނި ހިލަ ވެއްޓިގެން އައިސް ފުރާޅުގައި ޖެހި ޓިނުގަނޑު ފޫއަޅުވާލާފައި ވަދެ ޖެހިފައިވަނީ 66 އަހަރުގެ މާމަ ރުތު ހެމިލްޓަން ބޯއަޅައިގެން އޮތް ބާލީހުގެ އެއް ފަރާތުގަ އެވެ. މިއީ ބޮޑު ގިނަހިލައެއް ދުނިޔޭގެ އެޓްމޮސްފިއާގައި ޖެހިފައި ފުނޑުފުނޑުވުމުން ބުރައިގެން ދާ ކުޑަ ހިލަކޮޅުތަކުގެ ތެރެއިން ހިލަކޮޅެކެވެ.\nކެނެޑާގެ ސީބީސީ ނިއުސް އަށް ދިން އިންޓަވިއު އެއްގައި ރުތު ހެމިލްޓަން ބުނީ އޭނާއަށް ހޭލެވުނީ ބާރު އަޑުފައްގަނޑެއް ގޮވައިގެން ކަމަށެވެ. ތެދުވެ ބަލާލިއިރު ބާލީހުގެ އެއްފަރާތުގައި ހިލަގަނޑެއް އޮއްވާ ފެނުނީ ކަމަށެވެ.\n"އެ ހިލަގަނޑު ޖެހުމާއެކު ވަރަށް ބާރަށް އެއްޗެއް ގޮވިއަޑު އިވުނު. އަހަރެން ފުންމައިގެން ގޮސް ތެދުވެފައި ބޮކި ދިއްލިއިރު ބާލީސް ކައިރީގައި ހިލަގަނޑެއް އޮތް. އަދި އޭތި ޖެހުނު ވަގުތު ބުރައިގެން ދިޔަ އެތިއެތިކޮޅުތައް މަގޭ މޫނުގައި ވެސް ހުރި. އަހަރެން ހަދާނެގޮތް ހުސްވެގެން އިމަޖެންސީ ނަންބަރަށް ގުޅީ އަވަހަށް،" ރުތު ބުންޏެވެ.\nރުތު ގުޅުމުން ވަރަށް އަވަހަށް ޕޮލިސް އޮފިސަރުން އެ ގެއަށް އައެވެ. ފުލުހުން ބެލި ބެލުމުން އެއީ މީހަކު އެއްލި އެއްޗެއް ނޫން ކަމާއި އެހިސާބުގަނޑުގައި ކޮންސްޓަކްޝަން މަސައްކަތެއް ކުރާ އެއްވެސް އިމާރާތެއް ވެސް ނެތުމާއެކު އެއީ އެފަދަ ތަނަކުން އައި އެއްޗެއް ވެސް ނޫންކަން ޔަގީން ކުރެވުނެވެ. އެހެންވެ އޭނާގެ ފުރާޅަށް ވެއްޓުނީ ގިނަހިލައެއްކަން ފުލުހުން ވެސް ޔަގީންކޮށްދިން ކަމަށް ރުތު ބުންޏެވެ.\n"އެކަން ދިމާވުމުން އަހަރެން ހުރީ ބިރުން ގޮސް ތުރުތުރު އަޅައަޅާ. އަހަރެން ފުރަތަމަ ހީކުރީ މީހަކު އަހަރެންގެ ފުރާޅަށް ފުންމާލިއްޔޭ. ނޫނީ ބަޑި ހިފައިގެން ވަދެ ބަޑި ޖެހިއްޔޭ. އެއީ މަތިން ވެއްޓުނު ހިލައެއްކަން އެނގުނީމަ ދެން ހިތްހަމަޖެހުނީ،" ރުތު ބުންޏެވެ.\nއެ ހިލަގަނޑުން ރުތުގެ ބޮލުގައި ޖެހުނު ނަމަ އޭނާގެ ފުރާނައަށް ގެއްލުން ވުމަކީ ވެސް އެކަށީގެންވާ ކަމެކެވެ. ނަމަވެސް އެއްވެސް ގެއްލުމެއް ނުވެ ސަލާމަތްވީތީ ރުތު ހުރީ އުފަލުންނެވެ. އޭނާ ބުނި ގޮތުގައި އެ ހިލަގަނޑު އޭނާގެ ދަރި ދަރިކޮޅަށް ދައްކަން ހަނދާނަކަށް ރައްކާކުރާނެ އެވެ. އަދި އޭނާގެ ފުރާޅުން ހަލާކުވި ތަން އިންޝުއަރެންސް އިން ކަވަރު ކޮށްދޭނެތީ އޭނާއަށް އިތުރު މައްސަލައެއް ދިމަލެއް ނުވާނެ އެވެ.\nނަމަވެސް ރުތު ބުނީ މަރުގެ މި އެތިފަހަރުން ސަލާމަތްވުމުން ދިރިއުޅުމާމެދު އޭނާ ދެކޭ ނަޒަރިއްޔާތު ބަދަލުވެއްޖެ ކަމަށެވެ. ހަޔާތުގެ ކޮންމެ ވަގުތުކޮޅަކީ ވެސް ކިހާ މުހިއްމު އެއްޗެއްކަމާއި އެންމެ ފަހު ވަގުތުކޮޅަކީ ކޮބައިކަން އެކަކަށް ނޭނގޭނެކަން މިއީ މިކަމުން ރުތުއަށް ލިބުނު އެންމެ ބޮޑު ފިލާވަޅު ކަމަށް އޭނާ ގަބޫލު ކުރެ އެވެ.


ދެދުވަހުގެ ދަތުރުފުޅެއްގައި އުރުދުޣާން ގަލްފަށް\nސައުދީ ރަސްގެފަނާއި ޤަތަރުގެ އަމީރާއިއެކު އުރުދުޣާން މަޝްވަރާ ކުރައްވާނެ\nސައުދީ ކޯލިޝަނާއި ޤަތަރާއި ދެމެދު އުފެދިފައިވާ މައްސަލަތަކަށް ހައްލެއް ހޯދައިދިނުމަށް މަޝްވަރާ ކުރައްވާނެ\nސައުދީ އަރަބިއާ އާއި ޤަތަރުގެ އިތުރުން ކުވައިތަށް ވަޑައިގަންނަވާނެ\n23 ޖުލައި 2017 | އާދީއްތަ 09:12\nތުރުކީގެ ރައީސް ރަޖަބް ޠައްޔިބް އުރުދުޣާން\nތުރުކީގެ ރައީސް ރަޖަބް ޠައްޔިބް އުރުދުޣާން، ގަލްފުގެ ބައެއް ޤައުމުތަކަށް ކުރައްވާ ދެދުވަހުގެ ދަތުފުޅެއް ފައްޓަވައިފިއެވެ.\nމި ދަތުރުފުޅުގައި ސައުދީ އަރަބިއާ އާއި ޤަތަރުގެ އިތުރުން ކުވައިތަށް އެމަނިކުފާނު ވަޑައިގަންނަވާނެއެވެ.\nއުރުދުޣާންގެ އޮފީހުން އިޢުލާނު ކޮށްފައިވާ ގޮތުގައި މި ދަތުރުފުޅުގައި އުރުދުޣާން އެންމެ ފުރަތަމަ ވަޑައިގަންނަވާނީ ކުވެއިތަށެވެ. ސައުދީ ކޯލިޝަނާއި ޤަތަރާ ދެމެދު އުފެދިފައިވާ މައްސަލަތަކަށް ހައްލެއް ހޯދައިދިނުމަށް، މެދުވެރިއެއްގެ ގޮތުގައި މަސައްކަތްކުރާ ކުވެއިތާ އެކު، އެ މަސައްކަތް ހަލުވިކޮށް، ރަނގަޅު ނަތީޖާތަކެއް ނެރެވޭނެ ގޮތްތަކާ ގުޅޭ ގޮތުން އުރުދުޣާން މަޝްވަރާ ކުރައްވާނެއެވެ.\nކުވެއިތަށް ފަހު އުރުދުޣާން ވަޑައިގަތުމަށް ހަމަޖެހިފައި ވަނީ ސައުދީ އަރަބިއާއަށެވެ. އުރުދުޣާންގެ ދަތުރުފުޅު ނިންމަވާލެއްވުމަށް ހަމަޖެހިފައި ވަނީ ޤަތަރުންނެވެ. ރިޕޯޓްތައް ބުނާ ގޮތުގައި ގަލްފުގެ މައްސަލައަށް އަވަސް ހައްލެއް ހޯދިދާނެ ގޮތްތަކާ ގުޅޭ ގޮތުން ސައުދީ ރަސްގެފަނާއި ޤަތަރުގެ އަމީރާ އެކު އުރުދުޣާން މަޝްވަރާ ކުރައްވާނެއެވެ.\nފަހުގެ ތާރީހެއްގައި އުފެދިފައި ނުވާވަރުގެ މައްސަލަތަކެއް ގަލްފުގައި އުފެދިފައިވަނީ، ޤަތަރުން ޓެރަރިޒަމަށް ވާގިވެރިވާކަމަށްބުނެ، ސައުދީ އަރަބިއާ އާއި، ސައުދީ ރަސްކަމުގެ ނުފޫޒުއޮންނަ ބައެއް ޤައުމުތަކުން ޖޫން މަހުގެ ކުރީކޮޅު ޤަތަރާއި ގުޅުން ކަނޑާލުމާއި ގުޅިގެންނެވެ. ގުޅުން ކަނޑާލުމަށް ފަހު ސައުދީ ކޯލިޝަނުން ވަނީ ޤަތަރާ ދެކޮޅަށް ދަތިކުރުމުގެ ގިނަ ފިޔަވަޅުތަކެއް އަޅާފައެވެ.\nދަތިކުރުމުގެ ފިޔަވަޅުތައް އުވާލުމުގެ ބަދަލެއްގެ ގޮތުން ސައުދީ ކޯލިޝަނުން ޤަތަރަށް ކަންތައްތަކެއް ހުށަހަޅާފައިވާއިރު، އޭގެތެރޭގައި ތުރުކީން ޤަތަރުގައި ބިނާކުރަމުންދާ އަސްކަރީ ބޭސްގެ މަސައްކަތް ހުއްޓައިލުން ވެސް ހިމެނެއެވެ.\nބެލެވޭ ގޮތުގައި ރައީސް އުރުދުޣާންގެ ދަތުރުފުޅުގައި މި ބޭސްއާ ގުޅޭ ގޮތުން ސައުދީ އާއި މަޝްވަރާ ކުރައްވާނެއެވެ.